
HE OLELO HOAKAKA 


i ka pono o na kanaka a me na'lii 


Ua hana mai ke Akua i na lahuikanaka a pau 1 ke koko 
hookahi, e noho like lakou ma ka honua nei me ke 
kuikahi, a me ka pomaikai. Ua haawi mai no hoi ke Akua 
i kekahi mau waiwai like, no na kanaka a pau, me na'lii a 
pau o na aina a pau loa. 

Eia kekahi mau waiwai ana i haawi mai ai i kela kana- 
ka keia kanaka, i kela alii keia alii 1 noho pono, o ke ola, 
o na lala o ke kino; o ka noho hoopaa ole ia, a me ke 
keakea ole ia, 0 na mea a kona lima i hana pono ai, a me 
na mea a kona manao i hooponopono ai. Aole nae na mea 
i papaia e na kanawai a pau. 

Na ke Akua mai no hoi ka oihana alii, a me ka noho alii 
ana 1 mea e malu ai; aka, i ka hana ana i na kanawai o ka 
aina, aole pono e hanaia kekahi kanawai hoomalu alii wale 
no, a hoomalu ole i na makaainana. Aole hoi e pono ke 
kau i ke kanawai hoowaiwai i na'lii wale no, a waiwai ole 
na makaainana, a mahope aku nei, aole loa e kauia kekahi 
kanawai ku e i keia mau olelo i oleloia maluna, aole hoi e 
auhau wale ia, aole e hookauwaia, aole e hoohana wale ia 
kekahi kanaka ma ke ano ku e i ua mau olelo la. 


Hoomalu na Kanaka a pau. 


Nolaila, e hoolaha'i aku ai keia olelo, i mea hoomalu like 
i na kanaka a pau, a me na'lli a pau o keia pae aina, i ko 
lakou noho pono ana, 1 keakea ole ai kekahi alii i kekahi o 
na makaainana, i like hoi ka malu o na'lii, a me na kanaka 
malalo o ke kanawai hookahi. 

Ua hoomaluia ke kino o na kanaka a pau, a me ko lakou 
aina, a me ko lakou mau pahale, a me ko lakou waiwai a 
pau; ke malama lakou i na kanawai o ke aupuni, aole hoi 
e laweia kekahi mea, ke olelo ole ia kela mea ma ke ka- 
nawai. O ke alii e hana i kekahi mea ku e i kera Kumu 
kanawai, e pau kona noho alii ana ma keia pae aina o 
Hawaii nei. ke hoomau ia malaila, pela na kiaaina a me na 
luna 4 me na konohiki a pau. 

Aka, ina huli hou ka mea i hewa, a hooponopono e li- 

ke me na kanawai, alaila, hiki no i na'lii ke hooku hou ia 
ia i kona wahi ku ai mamua aku o kana hewa ana. 


Kumu Kanawai. 


Mamuli o ia pono i oleloia maluna, ke manao nei ma- 
kou e hooponopono i keia aupuni, e imi hoi i ka maikai 
no na'lii a pau, a me na makaainana a pau o keia pae aina 
o Hawaii nei. 

Ua maopopo ia makou, aole Joa makou e hiki, o makou 
wale; o ke Akua ka mea e hiki ai, no ka mea, oia ke alii 
maluna o na aupuni a pau, a oia wale no ka mea e malu al 
a e pomaikai ai: nolaila ke nonoi mua aku nei makou ia ia, 
e kuhikuhi mai ia makou i mea e€ pono ai, a e kokua hoi 
mamuli o ka makou hana ana. 

Nolaila, ua paa ko makou manao: 

I. Aole loa e hanaia kekahi kanawai ku e i ka olelo a ka 
Haku, a Iehova, aole hoi i ku e i ke ano nui o ia olelo. E 
ku like no na kanawai a pau o keia pae aina me ke ano nui 
o ko ke Akua kanawai. 

Il. E hoomaluia no na kanaka a pau o kela pule o keia 
pule, i ko lakou hoomana ana ia Iehova, a me ko lakou 
malama ana ia la, e like me ko lakou manao, aole nae e 
hoopatia ke kanaka no kona malama ole ana i ke Akua, ke 
hana ino ole oia i kekahi kanaka, a hoopoino i ke aupuni 
paha. 

lil. E kokua no ke kanawai i kela kanaka i keia kanaka 
i hoopoinoia e kekahi, me kona hewa ole, a e hoomaluia 
na kanaka a pau ma na hana pono a pau; a e hoopaiia na 
kanaka a pau 1 hoopoino i ke aupuni, a i kekahi kanaka ~ 
paha. Aole hoi e kauia kekahi kanawai paewaewa e hoopo- 
maikai ai i kekahi ma ka poino o kekahi. 

IV. Aole e hoopaiia kekahi kanaka ke hoakaka ole ia 
kona hewa mamua, aole hoi e hoopaiia ke hookolokolo ole 
ia imua o ke alo o ka mea nana i hoopii, a halawai laua, 
he maka no, he maka, a hookolokoloia e like me ke kana- 
wai, a ku ka hewa imua o laua, alaila hoopai. 

V. Aole pono i kekahi kanaka, aole hoi i kekahi alii ke 
noho lunakanawai, ai juri hoi e hookolokolo i kona 

makamaka ponoi, a me ka mea i pili pono ia ta. Nolaila, 
ina hoahewaia kekahi kanaka, a hooponoia paha, a mahope 
iho, ikeia, ua hana paewaewa kekahi o ka poe hookolo- 
kolo, i mea e kokua wale i kona mea aloha, a i mea e 
waiwai ai paha, alaila, hookolokolo hou imua o ka poe 
paewaewa ole. 


Ka hoakaka ana i ke Ano o ka Noho o na'lii. 


Eia ke ana o ka noho ana o na'lii a me ka hoopono- 
pono ana i ka aina. O Kamehameha [., oia ke poo o keia 
aupuni, a nona no na aina a pau mai Hawaii a Niihau, aole 
na e nona ponoi, no na kanaka no, a me na'lii, a o Ka- 
mehameha no ko lakou poo nana e olelo i ka aina. Nolai- 
la, aohe mea pono mamua, aohe hoi mea pono | keia 
manawa ke hoolilo aku i kekahi lihi iki o keia mau aina 
me ka ae ole o ka mea ia ia ka olelo o ke aupuni. 

Eia ka poe nana ka olelo mai ia manawa mai, O Kame- 
hameha II., o Kaahumanu‘I., a i keia wa hoi, o 
Kamehameha HI. Na keia poe wale no e olelo o ke 
aupuni, a hiki i kela wa, a o na palapala a pau a lakou i 
kakau ai, ola wale no na palapala o ke aupuni. 

E mau loa aku hoi ke aupuni ia Kamehameha III., a me 
kona hooilina aku. Eia hot kona hooilina, o ka mea ana e 
olelo pu ai me na'lii i kona wa e ola ana, a i ole ia e olelo, 
alaila lilo ka olelo i na'lii wale no, a me ka poe i kohoia 
no hoi. 

Na Pono o ke Alii nui. 

Eia hoi ko ke alii nui wahi. Oia ka mea maluna o na 
kanaka a pau, a me na'lii a pau. Nona no ke aupuni. Ia ia 
na koa, a me na mea kaua o ke aupuni, na pu,na pa kaua, 
a me na mea kaua a pau. Ia 1a ka waiwai o ke aupuni, ke 
kala o ke kino, ka auhau o ka aina, a me na la hana eko- 
lu o ka malama, e like nae me ka olelo o ke kanawai. No- 
na no kona mau aina ponoi, a me na aina hemo i ka ma- 
kahiki. 

Oia ka mea nui o na lunakanawai kiekie, a ia ia no ka 
hooko i na kanawai o ka aina, a me na olelo kupaa, a me 
na kuikahi o ko na aina e, e like hoi me ka olelo 0 koo- 
nei kanawai. 

Nana no e hana i na kuikahi me na'lii o na aupuni e a 
pau, a ola ka mea olelo pu me na lunakiekie i hoounaia 
mai, mai na aina e mai, a nana no e holoholo i ka olelo. 

Nana no ka olelo o ke kaua, ke hiki i ka manawa pili- 
kia, a pono ole i na'lii a pau ke akoakoa mai, a oia hoi ka 
alihikaua. Nana no hoi na olelo nui a pau o ke aupuni, ke 
haawi ole ia kela olelo ia hai ma ke kanawai. 


No ke Kuhina nui o ke Aupuni. 


He mea pono i ke alii nui ke koho i kekahi alii akamai, 
i alii nui hoi, a e lilo oia i kanaka ponoi nona, a e kapaia 
oia ke kuhina nui o ke aupuni. A e like no kona noho ana 
a me kana hana me ka Kaahumanu I., a me ka Kaahuma- 
nu II. No ka mea i ka wa e ola ana o Kamehameha I., ia 
Kaahumanu no ke ola a me ka make, ka hewa, a me ka 
pono. A i kona wa i make ai, kauoha mai oia "No Liho- 
liho ke aupuni, a o Kaahumanu ke kanaka." A o kela po- 
no a Kamehameha I., i imi ai i kuhina, e hoomauia kela 
pono ma Hawaii nei, e like nae me ka olelo o ke 
kanawai. 

Eia ka hana a ke Kuhina nui. O na mea i pili i ke 
aupuni a ke alii e manao ai e hana, na ke Kuhina no e 
hana ma ka inoa o ke alii; a o na olelo, a me na hana o ke 
aupuni a ke Kuhina e hana'i, na ke alii ia olelo a me ia 
hana. E ike no hoi oia i ka waiwai a pau o ke aupuni, a 
nana no e haawi i ke alii nui. O ke Kuhina nui ka mea 
olelo pu me ke alii ma na mea nui o ke aupuni. Aole hoi e 
hana wale ke alii me ka lohe ole o ke Kuhina, aole hana 
wale ke Kuhina me ka lohe ole o ke alii; a ina hoole ke - 
alii 1 kana, o ka ole no ia. a o na hana nui a pau a ke alii 
€ manao ai nana ponoi e hana, e hana no oia, me ka lohe 
nae o ke Kuhina. 


Na Kiaaina. 


Eha no Kiaaina ma Hawaii nei. No Hawaii kekahi. No 
Maui a me na moku e pili ana kekahi, no Oahu kekahi, a 
no Kauai a me na moku e pili ana kekahi. Malolo o ke alii 
nui ka noho ana o na Kiaaina a pau mai Hawaii a Kauai. 

Eia hoi ke ano o ko ke Kiaaina noho ana, a me kana hana 
hoi. : 

E noho luna no oia maluna o na luna auhau a pau o 
kona moku, a nana no e hooko i ka lakou olelo a pau, ke 
ike oia he pono, e hooko nae e like me ka olelo o ke 
kanawai, aole ma kona manao wale. Oia hoi ka luna 
maluna o na lunakanawai a pau o kona moku, a nana no e 
hooko i ka lakou olelo, e like me ka olelo maluna. Nana 
no e koho i na Lunakanawai, a haawi ia lakou i ka 
palapala hoolilo. 

O ke Kiaaina, oia ke alii nui o kona moku, a o kona 
mau moku paha. Ia ia hoi na mea kaua o ka moku. Ia ia 
na pakaua, a me na koa, a me na pu, a me na mea kaua a 
pau. Malolo o ke alii nui laua o ke Kuhina nui ka noho 
ana o na kiaaina a pau, mai Hawaii a Kauai. Ia ia ka wai- 
wai auhau o ka moku, a nana no e haawi i ke Kuhina nui. 
Ia ia no hoi ka olelo i ka manawa pilikia, ke ole ke alii 
nui, a o ke Kuhina nui paha. Ia ia no hoi ka ke alti hana a 
pau o ka moku, ka auhau, a ‘me na hana hou, a me na 
mea € waiwai ai. a e noho no na luna a pau malalo ona. 
Ia ia hoi na olelo, ame na hanaa pau o ka moku i 
haawi ole ia ia hai ma ke kanawai. 

I ka manawa e make ai ke Kiaaina, alaila, e akoakoa 
na'lii a pau, i kahi a ke alii nui e olelo ai, a e imi pu la- 
kou 1 hope no ke Kiaaina i make, a o ka mea a lakou e 
koho like ai, a ae ke alii nui ma ka palapala, oia ke Kia~ 
aina hou. 

No na’'lii malalo o ke Alii nui. 


I ka ahaolelo ana a na'lii, eia ka poe olelo i keia mana- 
wa, 0 Kamehameha III., o Kekauluohi, o Hoapili wahine, 
o Kuakini, o Kekauonohi, o Kahekili, o Paki, o Konia, o 
Keohokalole, o Leleiohoku, o Kekuanaoa, o Kealtiahonui, 
o Kanaina, o li, o Keoniana, a me Haalilio, a ina komo ka 
mea hou na ke kanawai e hoakaka ia. Na lakou nei ke- 
kahi olelo o ke aupuni. Aka, ina manao lakou e komo 
wale mai kekahi mea e ae e olelo pu, pono no. O keia poe 
nae ka poe hooholo i ka olelo. Aole e hana ia kekahi 
kanawai no ka aina me ko lakou lohe ole. 

Penei hoi ka lakou hana ana. E akoakoa lakou i kela 

makahiki i keia makahiki, e imi 1 na mea ce pono ai ka 
aina, i kanawai hot no ke aupuni. I ka malama o Aperila e 
akoakoa'i, i ka la, a i kahi a ke alii nui e olelo ai. 

He mea pono no hoi i ke alii nui ke olelo pu me la- 
kou nei ma na mea nui a pau o ke aupuni, i mea e kuikahi 
ai, ai mea hoi e pono ai. A e hana no hot lakou i na hana 
a pau a ke alii nui e haawi ai ia lakou. 

No lakou hoi ko lakou mau aina ponoi, ina he moku, 
oia, ina he kalana, oia no, a ina he mea e, ola no hoi; ae 
hana no lakou ma ko lakou aina e like me ko lakou 
manao, aole nae e ku e i ke kanawai o ke aupuni. 


No ka Poe i Kohoia. 


T kela makahiki i keia makahiki e kohoia kekahi mau 
kanaka e ahaolelo pu me na'lii, a e imi pu i kanawai no ka 
aina. No Hawaii kekahi, a no Maui kekahi, a no Oahu ke- 
kahi, a no Kauai kekahi. Na na makaainana e koho, e like 
me ko lakou makemake. E hoakaka no ke kanawai i ke 
ana a me ka nui o ka poe e kohoia'i. Na keia poe i kohoia 
' kekahi olelo o ke aupuni. Aole kanawai e kauia ke ae ole 
ka nui o lakou. 


No ka Halawai ana o ka Poe Hana Kanawai. 


Hookahi no halawai ana o ka makahiki, e like me ka 
olelo maluna. Aka, ina e manao na'lii e halawai e i keka- 
hi manawa, e halawai no, e like me ko lakou manao. 

I ka akoakoa ana, pono e kaawale na‘lii maoli, a me ka 
poe i kohoia. Aka, ina manao lakou e olelo pu i kekahi - 
manawa, aia no e like me ko lakou manao. 

Penei hoi Jakou e hana'i: E koho na'lii maoli i kakau- 
olelo na lakou, ai ka la e akoakoa'i, nana no e kakau i ka 
lakou olelo a pau, o na olelo hoi i hooholoia, a e mala- 
ma mau loa ia kela buke i ole ai e nalowale na olelo a la- 
kou e imi ai no ke aupuni. Pela no hoi ka poe i kohoia: E 
koho no lJakou i kakauolelo na lakou, a i ko lakou la e 
akoakoa'i e imi i ka pono no ke aupuni, a holo kekahi 
olelo ia lakou, alaila e kakauia kela olelo iloko o kekahi 
buke, a e malama loa ia buke i mea e nalowale ole ai na 

pono i imiia no ke aupuni. Aole hoi e kauia  kekahi 
kanawai hou ke ae ole ka nui o na'lii maoli, a me ka poe i 
kohoia. 

A ina holo kekahi olelo ia lakou, alaila e laweia kela 
olelo ma ka pepa, a i ke alli nui, a ina i pono i kona ma- 
nao, a kakauia kona inoa malalo, a me ko ke Kuhina nui, 
alaila lilo ia i kanawai no ke aupuni. Aole hoi e noa ia 
kanawai, a na ka poe nana i kau e hoonoa. 


No na Lunaauhau. 


Na ke alii laua o kona Kuhina nui e koho i mau luna 
auhau, a e haawi ia lakou i palapala hoolilo. Okoa na lu- 
naauhau o kekahi moku, okoa na lunaauhau o kekahi 
moku. Ina ekolu luna o ka moku hookahi, oia no. Ina i oi 
aku a emi mai paha, aia no i ka manao o ke alti, laua o ke 
Kuhina nui. 

A loaa i kekahi luna ka palapala hoolilo, alaila, aole ia 
e hemo me ka hookolokolo ole ia mamua; a maopopo ko- 
na hewa, alaila, hemo. Aka, ina i hai mua ia ma ke kana- 
wai na makahiki o ko lakou noho luna ana, pono no ia. 

Eia ka hana maopopo a na lunaauhau. Na lakou e hoike 
aku i na kanaka a pau i ka nui o ka hookupu, i lohe mua 
ia i ka manawa pono. E hoike aku na luna e like me ka 
olelo a na'lii kiaaina, e like hoi me ka olelo o ke kanawai. 
A hiki i ka manawa e hoohupu ai, na lakou no e hoiliili i 
ka waiwai, a haawi i ke kiaaina, a na ke kiaaina e haawi 
‘aku i ke Kuhina nui, a na ke Kuhina nui aku, a i ke alii 
nui. E malama no hoi na lunaauhau i ka paahao o ke 
alii, a ina manao lakou e haawi i na konohiki e hana, pono 
loa ia, e noho nae na luna maluna o na konohiki ma ia 
hana. E malama no hoi na lunaauhau i na hana hou a ke 
alii e manao ai e hoolaha ae maluna o ke aupuni. E hana 
nae lakou malalo o na kiaaina. 

Aia no i na lunaauhau ka olelo no ke kanawai auhau. Ia 
lakou na olelo a pau no ka hookaumaha ana.o na kono- 
hiki a me na hakuaina, i na makaainana, a me na hihia a 
pau iwaena o na konohiki, a me na hoaaina, a me na mea 
a pau i oleloia iloko o.ke kanawai auhau i kauia i ka ma- 

lama o Tune, i ka la ehiku i ka makahiki o ka Haku, 
1839 

Penei hoi ka lakou hana ana. E hana no kela lunaau- 
hau keia Junaauhau ma kona wahi iho. Ina ku ka hihia 
mawaena o na konohiki a me na hoaaina, na ka lunaauhau 
e hookolokolo, a i hewa ka hoaaina na ka luna a me ke 
konohiki e hooko i ke kanawai maluna ona. Aka, ina i 
hewa ke konohiki i ko ka luna manao, alaila e kii aku ka 
luna i na lunaauhau a pau o ia moku, a ina i like ko lakou 
manao a pau, alaila, ua hewa ke konohiki, a na ke kiaaina 
e hooko i ke kanawai maluna ona. Aka i na hookolokolo 
ana a pau, ina manao kekahi ua hewa ka na luna hana ana, 
pono e hoike aku i ke Kiaaina, a nana e hookolokolo hou. 
A ina e manaoia ua hewa ka ke Kiaaina hana ana, e 
hoikeia’'ku ia i na lunakanawai kiekie, a na lakou e 
hookolokolo hou. 

No na Lunakanawai. 


E koho no kela Kiaaina keia Kiaaina i mau Lunakana- 
wai no ka moku, e like me kona manao, ina elua oia, a 
ina i nui aku, oia no, e like hoi me kona manao, a e haawi 
no hoi oia ia lakou i palapala hoolilo. A loaa ia lakou ia, 
aole lakou e hemo me ka hookolokolo ole, aka ina hoaka- 
ka ke kanawai i na makahiki o ko Jakou noho lunakana- 
wai ana, ua pono ia. 

Penei hoi lakou e hana‘i: E hai mua ia na la hookolo- 
kolo. A hikii ka Ja i oleloia, alaila, e hookolokolo lakou e 
like me ka olelo o ke kanawai. Eia na kanawai i haawiia ia 
lakou, o na kanawai a pau loa i pili ole i ka auhau, a me 
na hihia rwaena o na konohiki a me na hakuaina a me na 
hoaaina. O ke Kiaaina hoi ko lakou kokua nana e hooko i 
ka lakou olelo. Aka, ina i manaoia ua hewa ka lakou hana 
ana, o ka mea manao pela, pono no ia ia e hoopii i na 
Lunakanawai Kiekie. 


No na Lunakanawai Kiekie. 
O ka poe i kohoia, e koho lakou i mau luna eha, e 


Kokua i ke alti nui, laua o kona Kahina nui. A o keia poe 
eono, o lakou na lunakanawai kiekie no ke aupuni. 

Eia ka lakou hana, o na hihia pono ole i na lunaauhau 
a me na lunakanawai, na lakou e hookolokolo hou e like 
me ka olelo o ke kanawai. E hai mua ia no hoi na la hoo- 
kolokolo 1 mea e hiki ai ka poe pilikia ke hoopii. A o ka 
olelo a keia poe, ua ko. Aohe olelo i koe mahope o ka la- 
kou. O ke ola, a me ka make, o ka hoopaa, a me ka 
wehe, o ka uka a me ka uku ole, aia no ia lakou ia, a ia 
lakou ua pau ka olelo ana. 


No ka Hoololi hou ana i keia Kumu Kanawai. 


Aole e manaoia ua paa loa keia olelo, a lohe na kanaka 
a pau mal o a o, a kohoia kekahi mau mea e like me ka 
olelo maloko, a ae lakou alaila, ua paa loa keia Kumu 
Kanawai. 

A mahope aku, ina e manaoia e hoololi hou, E hai 
muaia a lohe na kanaka a pau i ke ano o kela olelo hou 1 
manaoia e hokomo, a ia makahiki iho i ka halawai ana o 
na'lii, a me ka poe i kohoia,*ina i manao like lakou e 
hookomo hou i kekahi olelo, a e hoole i kekahi olelo 
paha, pono no ia hana ana. 


O keia olelo i oleloia maluna, ua hooholoia i na'lii, a ua 
kauia ko maua inoa, i keia la 8 o Okatoba, i ka 
makahiki o ka Haku, 1840, ma Honolulu, Oahu. 


KAMEHAMEHA Il. 
KEKAULUOHI. 


NA 
KANAWAI 


O ko Hawaii Pae Aina. 


Lt 


NA 


KANAWAI 
O KO HAWAII PAE AINA. 


MOKUNA I. 


HE OLELO HOAKAKA I KE ANO O KA HOOLAHA ANA I 
NA KANAWAI 


O ke ano o ka noho ana o na kanaka malalo o na'lii 
mai ka wa kahiko mai, ua akaka no ia, a me kekahi mau 
kanawai kahiko. Aole i hoole wale ia keia noho ana, a me 
ia mau kanawai, aka, ua nui na kanawai hou i keia wa, a 
he mea pono e ike na kanaka a pau ia mau kanawai. Aohe 
mea e ae e akaka'i e like mé ka palapala; nolaila, i ka 
ahaolelo ana a na'lii, ua hooholoia keia mau olelo paa. 

1. Ma keia hope aku aole e kauia kekahi kanawai no ke 
aupuni, ke pai ole ia ka olelo o ke kanawai mamua, a 
hoolahaia mai o a o. 

2. E haawiia ke kanawai no keia poe a pau. O na'lii a 
pau i komo i ka ahaolelo. O ka poe i kohoia a pau. O na 
lunakanawai a pau. O na lunaauhau a pau. O na makai a 
pau. A ina e paiia ke Kumu Hawaii, e patia no malaila. E 
haawiia no hoi i na kanikela o na aina e, pa umi na kana- 


‘wai ia lakou. 


3. Ina i maopopo ole ke ano o kekahi kanawai, a ka- 
nalua na luna no ka maopopo ole, alaila, e ninau lakou i 
na lunakanawai kiekie, a na lakou e hai i ke ano. Inai ku 
e kekahi kanawai i kekahi kanawai, alaila, o ke kanawai 
hou ka me paa. 


Ua hooholoia keia olelo paa e na‘lii, a ua kau hoi maua i ko maua 
inoa, i keia Ja elua o Novemaba, i ka makahiki o ko kakou 
Haku, 1840, ma Lahaina, Maui 
KAMEHAMEHA III 
KEKAULUOHI 

MOKUNA II. 
NO KA POE E KOHOIA. 


Mamuli o ka olelo ma ke kumu kanawai, e kohoia no 
kekahi mau mea e ahaolelo pu me na'lii. Penei lakou e 
kohoia'i i keia manawa, a mahope aku, a mahuahua paha 
ke koho ana, e like nae me keia olelo 1 keia wa. 

1. Ma Hawaii, elua mea e kohoia, ma Maui a me na 
moku e pili ana, elua, ma Oahu elua, ma Kauai hookahi. 

2. Penei lakou e kohoia'i. O na mea ma Hawaii i 
makemake e palapala mai i ke alii nui, e palapala no la- 
kou, me ka hai mai i na inoa o na kanaka akamai elua a 
lakou e makemake ai e ahaolelo pu me na’li. 

Penei lakou e palapala'i, 


Na ke Alii nui, 
Na KAMEHAMEHA IIL. 
Aloha maikai oe, 

Ke palapala aku nei makou, e hai aku ia o¢ i na Kanaka o 
Hawaii nei. a makou i ike ai, he mau kanaka akamai, he mau Kanaka 
pono, o , ka inoa o kekahi, a o , ka inoa 
o ka Tua. Ua makemake makou e ahaolelo pu laua me nalii i keia 
makahiki, 

Na makou, na 


Pono e laweia ua palapala nei i na kanaka, a o ka poe a 
pau i makemake ia lava, e kau no lakou i ko lakou inoa. 
A ina i nui loa ka poe i palapala pela, ua pono no, a o na 
kanaka i lokahiia iloko oia mau palapala, o laua no na ka- 
naka o Hawaii. Ma kela mau palapala koho, pono e ka- 
kau nui na kanaka i ko lakou inoa malalo, a e heluia na 
inoa a pau o ka poe koho, a o na mea i koho nuiia, o lava 
na kanaka. A pela no ko Maui, a me ko Oahu, a me ko 
Kauai. 

3. Ina i kakau wahahee ia kekahi palapala me ia i ole- 
loia maluna, a ina kakau papalua ke kanaka i kona inoa, a 
ina kakau wale kekahi i ka inoa o kekahi, alaila, cia ka 
uku, he umi dala no kela inoa keia inoa i kakau hewa ia. 

3* 

4. A maopopo i ke alii nui ka inoa o ka poe i koho- 
ja, alaila, e palapala aku ke kuhina nui, a hai aku ia la- 
kou i ka ia a me kahi e ahaolelo ai, i lohe lakou a noho 
makaukau. 

5. O na dala a pau a ia poe e lilo aku i ko lakou holo 
ana i ka ahaolelo, na ke aupuni e uku ia, a pela no ko 
lakou hoi ana i ko Jakou wahi, na ke aupuni no e uku i ko 
lakou lilo a pau. 


Ua hooholoia keia olelo paa e nalii, a ua kakau maua i ko maua 
inoa i keia la elua o Novemaba, i ka makahiki o ko kakou 
Haku. 1840, ma Lahaina, Maui. 
KAMEHAMEHA III. 
KEKAULUOHI. 


MOKUNA III. 
KANAWAI HOAKAKA NO KA AUHAU. 


Maloko o keia kanawai, ua nui na olelo i pili ole i ka 
auhau a me ka hookupu. He mau olelo hoakaka. Ua pili 
kekahi i ka auhau. Ua pili kekahi i ka hana. Ua pili kekahi 
i na kapu kahiko, he olelo ao no hoi kekahi, aole kana- 
wai maoli. 

Ina i papa wale ia na mea hewa, he olelo ao ia, aka, ina 
i haiia ka uku, he kanawai maoli ia. 


1. No ka Auhau o ke Kino. 


Elua no auhau ma ke aupuni o Hawaii nei, o ke dala 
ma ke kino, o ka puaa ma ka aina, o laua ke ana o ka 
hookupu, he waiwai e ae no kekahi ke ole laua. Penei ka 
auhau ana: 


Oke kane,.........0.022.. $1,00, 
O ke wahine,........2.2.2.. 50, 
O ke keikikane, . 2... 2.0.0. 25, 
O ke kaikamahine,......... $24, 


Oia ka auhau ma ke kino o na kanaka, a me na keiki 1 
hala na makahiki 14, aole na elemakule nawaliwali a me na 
luahine. © 

Aka, ma ke kuaaina, kahi loaa ole ke dala, o ka pia ka 
waiwai pono. Ina he kanakolukumamakolu paona, ua like 
ja me ke kala hookahi, ina he pia maikai. O ka pulupulu 
no hoi kekahi waiwai pono. Ina he umikumamaono paona, 
ua like ia me ke kala. O ke ko no 
hoi kekahi mea pono, a me ka upena. Ina i loaa ole mai 
ke dala a kekahi 1 ka wa e haawi mai ai kela mea keia mea 
i ka lakou hookupu, aole hoi i loaa ka pia, a me ka 
pulupulu, a me ke ko, a me ka upena paha, a hala na 
malama i oleloia'i ka hookupu, mai ka la makamua o 
Dekemaba a i ka la hope loa o Feberuari, a i hala mawaho 
o ua la hope loa la o Feberuari, alaila, e hooukuia'i ke 
kane e like me ke ano o na dala elua, pela no hoi ka ot 
ana aku o ka hookupa a na mea malalo iho o ke kane, ma 
ka waiwai ku pono i ka makemakeia e ka dala, aole na 
mea popopo wale, a make wale paha. 


2. No ka Auhau o ka Aina. 
Eia ka auhau o na iliaina iloko o na Ahupuaa, a me na 


Ahupuaa; aole auhau moku; aole auhau Kalana, aole auhau 
Okana, aole no hoi he Poko. Eia wale no na auhau: 


O ka iliaina nui, 1 Puaa anana, 

O ka ili uuku tho, 1 Puaa i ka muku, 
O ka ili vuku loa, 1 Puaa i ka iwilei, 
Ina i ole ka puaa anana 10 Dala, 

Ina i ole ka puaa muku TA Dala, 

Ina i ole ka puaa twilei 5 Dala. 


A i loaa ole ka puaa anana, a me ka 10 dala, i elua 
puaa iwilei, i ole ia, eha puaa hailima, ai ole ia, 1 waiwai 
e ae e like me ke ana o ka puaa anana, a i ole ia, alaila, e 
ninauia ke konohiki, a me na hoaaina, a akaka ka mea 
nona ka hewa, oia no ke hemo, ina hoi 1 like pu ka hewa 
o ke konohiki me na hoaaina a pau, cia ka uku, e hana 
lakou 1 na wahi ino o ka aina a maikai i na malama ekolu, 
alaila hemo, no ka mea, he waiwai no ka aina, na ke 
konohiki a me na hoaaina ka nele o ka hookupu. He 
hoimo maoli no ia, a me ka palaualelo. No ia hoi, e like 
me kela uku ana, a me ia hemo ana, pela no hoi ka uku 

ana a me ka hemo ana o na iliaina malalo o ua ili nui la. 

Aka, o na ahupuaa i aikupono ole ia mamuli o na'li 
mai ka wa kahiko loa mai, aole kekahi mea i ike e ola ana; 
i keia auhau hou ana o ka aina, ina he ahupuaa nui, elua 
puaa anana, ina uuku iho hookahi puaa anana, a ina uuku 
loa, hookahi puaa muku. Ua like no me ia ke emi ana o 
ka auhau a me ka hemo ana o ko na iliaina. 

Eia ka me e akaka pono ai, a e like ai hoi ka auhau. 
Ina i like ole ka manao o ka luna me ko ke kanaka nana 
ka puaa, alaila, e kauia ka puaa hookupu ma ka paona, o 
ke anana, 333 paona ke kaumaha; o ka muku, 250 paona; 
o ka iwilei, 167 paona. Oia ke ana kupono o na puaa 
auhau a pau. Ina i oi aku na paona o ka puaa anana, a me 
ko ka muku, a me ko ka iwilei mamua o ke anapono o 
lakou a pau; alaila, e haawi aku ka loa i na keneta o na 
paona i oi aku mamua o na paona i anaia'i; pela no hoi e 
haawi aku ai na konohiki i na keneta i emi mai ke kau- 
maha o ka puaa mahope o na paona i hatia'i ma ke 
kanawai. 

Fia keia, o na aina a pau 1 hemo i ka makahiki mai 
Hawaii a Kauai, e hai mai na kiaaina i ke alii nui ia mau 
aina, a nana ia e haawi aku e like me kona makemake, e 
hoolimalima paha, no ka poe nele aina ole paha, aia no i 
kona manao ia. 


3. No na La Koele. 


Ma keia hope aku, aole koele na hebedoma a pau o ka 
malama. Elua hebedoma no ke alii a me na konohiki, elua 
hoi hebedoma no na makaainana. 

O na la koele o ka hebedoma koele o ka malama, i ka 
hebedoma mua, elua la koele o ke alii nui, hookahi o na 
konohiki; a i ka lua o ka hebedoma koele, hookahi hoi o 
ke alii nui la koele, elua hoi la koele o na konohiki. Aia 
no i na makaainana ko lakou mau hebedoma elua. Aka, 
ina he hana nui no ke aupuni, a he mea hoi e pono ai na 
kanaka, he 12 hoi la hana o ka malama, e pa.koluia na la 
hana o ko na makaainana mau hebedoma, a paa ia hana, a 
pau paha; alaila pau. Aka, ina he hana e waiwai ai na'lii 
wale no, a me na_ konohiki, ai moku, ai okana, ai kala- 


16 


na, ai ahupuaa, ai ili, ma ko lakou mau la wale no i loaa 
aku i ke alii nui, o na poalima o na hebedoma koele me 
kekahi poaha, ma ia mau ja wale no e hana'i na maka- 
ainana i waiwai no na konohiki; e hoopololei loa ka hana a 
na konohiki ma ko lakou mau la. Pela no hoi e hana'i na 
luna hooponopono auhau i waiwai no ke alii nui ma kona 
mau la. Ina he hana na na konohiki, a me na'lii i ae aie 
hana na ke alii nui, e huiia ko lakou mau la me ko ke alii 
mau la no ia hana; (aole ko na makaainana) pela no hoi e 
lilo aku ai kekahi mau la o ke alii nui no na konohiki. Ua 
like pela ke kuai ana aku i ko ka makaainana mau la. 

Ina i pilikia nui ke alii, a o na konohiki paha, alaila, 
aole pono i na makaainana ke hoole i ke kuai. E kuai no e 
like me ka olelo maluna. Aka, o ka makaainana i pilikia 
no kana hana iho, aole ta e kuai. 

A pela no hoi na makaainana a pau, ina pilikia lakou, a 
makemake lakou e noho i ka poalua, a i ka poalima paha, 
pono no e kuai me ka tuna, a me ke konohiki paha, aole 
pono la lakou ke hoole. Aka, ina wahahee maoli kekahi, 
aole hoi i pilikia io, ua like ia me ka noho wale i ka la 
hana. 

Eia ka uku o na konohiki, a me na'lii i hana i kekahi 
mau la o na makaainana, a haawi ole aku i kekahi mau la 
o lakou; eono malama e hana ole ai na hoaaina i ka hana a 
na hakuaina i hana pela. 

Eia hoi ka uku o ka mea hele ole 1 na Ja koele o ke alii, 
a me ko na konohiki, i hookahi hapalua, a ke kanaka 
hookahi. Ina i hiki mai ke kanaka 1 ka aina awakea, he 
hapaha ka uku, ina hoi mahope iho o ka hina ana o ka 
lepa a ka poe luna, i ka hiku o ka hora, alaila hiki mai ke 
kanaka e uku i ka hapawalu. Ina i ko ke alli nui la ka 
noho ana, e uku i ke alii nui, ina i ko na konohiki mau la, 
ina konohiki no hoi e uku ai; o na hoaaina a me na lopa 
a me na mahi kihapai, o lakou no ke uku i na konohiki o 
ko Jakou iliaina tho no, a o ke ahupuaa paha. Pela no e 
hoouku ai na konohiki o ka moku, a o ka okana, o ke 
kalana, a o ka poko paha, ma ko Jakou mau hoaaina, mau 
lopa, mau mahi kihapai ponoi iho. Aole i ko na kupono; o 
lakou no ke uku i ko ke alii nui la hana ke hele ole i 
koele. Ina he hana no ke aupuni, a he mea hoi e pono 

like ai na makaainana, a me na'lii, ai 12 ai hoi Ja 
hana o ka malama; oia ka hana e pau loa'i na kuewa, a me 
na hoopiliwale 1 ka uku i ka hapalua ke hele ole ia hana. 

E hele no hoi ka poe a pau i kuuia no ko lakou uku 
ana i na dala eiwa o ka makahiki, a me na kanaka i kuuia 
no ka uku ana o ko lakou haku i ka hapawalu o ka la. 

Aole nae lakou e hele i ko ke alii nui la a me ko na 
konohiki, 1 ko na makaainana mau la wale no. A hiki i na 
la hookupu a ka luna e olelo ai, alaila, aole poalua, aole 
hoi poalima ia mau la ma ia wahi, a hiki wale i ka Ja a ka 
luna e hookupu hou ai. Eia ka hana a na makaainana ia 
mau la, o ka lawe 1 ka hookupu, ai kahii ka luna e olelo 
ai. 

Aka, o ka mai a me ka mea ola i noho i ua mai Ja, ma 
ka hookolokolo ana a ka poe luna e pakele ai i ka uku ka 
poe i noho ai no ka mea mai; o ka mea i hele i hai ole 
mai, he hapalua ka uku; he hapaha ka ka mea i hai mai i 
kona hele. Ina i manao kekahi kanaka e kaawale loa i ka 
hana, pono ia ia e olelo aku i ke konohike e, eia kana e 
uku ai eiwa dala no ka makahiki, 4% na ke alii, 44% na ke 
konohiki, alaila kaawale loa ke kanaka, aole ia e hele i ka 
hana a ke alii, aole i ka ke konohiki. Ina o na elemakule 
nawaliwali i hooleia ka hookupu i ka makahiki, aole no 
lakou e hele i na la koele o na konohiki, a me ko ke alii 
nui, a me ko ke aupuni. E noonoo na mea a pau i kapaia 
he honohiki; a he kiaaina; a he luna hooponopono auhau; 
ma ka waiwai ku pono ia aina iho, pela no ma ia aina aku 
a ia aina aku a puni na moke; oia no ka lakou e olelo ai i 
ko Jakou mau hoaaina e hana a nui, ina hoi he mea ulu, e 
kanu a nui loa. Ma ko na konohiki mau la e loaa'i ko 
lakou watwai, a me ko lakou hemahema a pau. Ma ko ke 
alii nui mau la no hoi e loaa'i kona waiwai, a me kona 
mau hemahema a pau. Pela no hoi e waiwai ai na 
makaainana i ko lakou mau hebedoma, e paipai aku ke 
konohiki i ka hana a kona mau makaainana 1 waiwai ai ka 
aina. Eia keia, o na koele a pau, elua wale no manawa e 
hoomaha'l ka poe e hana ana, o ka aina kakahiaka, a me 
ka aina awakea; ina i noho wale ae kekahi i ka wa e hana 
ana kekahi poe; eia kona uku, elua la e hana'i ma ka hana 
€ ae. 

Aole nae e houku ino ia ke kanaka, 0 ka mea molowa a 
me ka palaualelo, a laua ka i uku. I ke kolu o ka hora pau 
ka hana. Ina manao na kanaka e hoolohe i ka heluhelu ana 
i ke kanawai, aia no ia lakou ia. 


4. No na Makua i lehulehu na Keiki, a me na mea Nawaliwali. 


Eia kekahi, o na makua i Iehulehu na ketki, ekolu a 
keu aku paha, aole i lilo kekahi keiki i na makamaka o 
laua, a ua lilo paha kekahi mau keiki a koe mai ekolu, ua 
kaumaha loa laua, aole ia makuakane e hele i ka hana o na 
la hana o na la koele a pau o ke alii nui, aole laua e 
hookupu dala i ka makahiki hookupu hapalua. A i ka ma- 
kahiki hookupu dala okoa, e hookupu hapalua mai laua, 
oia ka olelo o na mea keiki ekolu. 

Aole nae e pono i ke kanaka ke kii aku i ka hai keiki i 
mea e pakele ai i ka hana. Eia ke keiki pono ke kii aku, o 
ke keiki a kona hoahanau a me kona makamaka i make, a 
noho makua ole ke keiki, alaila, pono no ke kit aku. 

A ina eha keiki ka kekahi makua, aole e lilo aku 
kekahi, aole kela makua e hele i na la hana a pau o ke alii 
nui, a me ko na konohiki mau la. Aole loa hoi laua e 
hookupu kala o ke kino. 

Ina hoi elima keiki, a eono, a keu aku paha na keiki a 
kekahi mau makua e hanai ana, me ke kaawale ole aku o 
kekahi, a kaawale paha kekahi a koe mai elima, a econo a 
keu aku paha, aole loa ia makua e hookupu dala o ka 
makahiki, aole auhau puaa ma ka aina, aole hana i na la 
koele a pau loa, a hiki i ka wa e loaa'i ka hana a na keiki, 
ola ka makahiki 14 oja ke kolu o na makahiki hookupu 
hapaha, a hiki i ka umikumamaono o ka makahiki, pau ka 
hookupu hapaha ana, elua makahiki hookupu hapalua, a 
hiki 1 ka 18 pau ka hookupu hapalua ana, elua makahiki 
hookupu ekolu hapaha, a hiki i ka iwakalua, ua kanaka 
makua ia; pela no hoi ka hana ana i na kaikamahine a hiki 
i ka iwakalua o ka makahiki, ua wahine makua. O ka 
hoomahuahua hou aku i kahi aina o na makua i lehulehu 
na keiki, oia paha ke mea e mama iki ai kekahi kaumaha o 
na makua, a e noho oluolu ai lakou. Eia keia, o ke kanaka 
hookahi i lehulehu ka poe nawaliwali o kona hale, ua hiki 

paha i ka ha ka poe nawaliwali; e hai ae i ka poe luna au- 
hau, a ike pono ia he kaumaha loa ia kanaka; aole ia e 
hele i ka hana i na la koele o ke alii, a me ko na konohiki, 
e malama pono ia i ai na lakou, e hoomahuahua hou ae i 
kona aina i maona lakou. E hookupu hapalua ia i ka ma- 
kahiki hookupu dala okoa, aole ia e hookupu i ka maka- 
hiki hookupu hapalua, a hiki i ka wa e kaawale ai kekahi 
mea nawaliwali mai ona aku, ua mama ia, e hookupu no, 
a e hana, ke kaawale loa ia. Eia ka olelo no ka poe ikaika 
i ka hana o na konohiki; o na hoaaina; o na hakuaina; o 
na lopa, me na alo alii; o na kuewa hele wale me na 
kaaowe. O ka hana hookahi wale no ka pono i keia pala- 
pala; o ka hana me ka lana o ka manao i ka mea nana e 
kokua i ka ua mai ka lani mai, oia ka mea e pono ai ka 
poe e noho hana ana ma ke aupuni o kakou. 


5. No ka poe palaualelo. 


Aka, o ka mea palaualelo, e hédohilahila aku ka poe ha- 
na ia 1a, a e hookaulana i kona inoa ma ia wahi aku a ia 
wahi aku, a puni ka moku, a i manao lakou e aua i ka ai 
no kona palaualelo, aole e hoohewaia ka poe i hana pela 
no ka mea palaualelo. Ina 1 hookipa kekahi konohiki, a he 
alii paha i ua mea palaualelo la, ua hoohilahila oia i ka poe 
hana; ekolu malama e hana ole ai na hoaaina i ka hana a 
ua hookipa palaualelo Ja. Oia ka uku no ka hoolaka 
palaualelo; ma ka hana wale no e loaa’i kaua ai. 


' 6. No ka nonoi aina, a me ka haalele aina, a me ke pai 
aina, a me ka hana maluna o ka aina. 


O na kanaka a pau e noho ana maluna o ka aina, ua 
paa ko lakou mau inoa i ko lakou hakuaina aole lakou e 
haalele wale i ka ama o ko lakou hakuaina, aole hoi na 
hakuaina e pai wale i kona mau hoaaina, ua hewa ia mau 
mea i keia kanawai. Aka, i nahelehele ke kauwahi pono o 
ka aina, a ike ka hakuaina ia wahi nahelehele mahope o ka 
makahiki mua, a me na malama econo e ka laha ana'e o 
keia palapala auhau, e hana iho ka mea nona ia wahi, a 
maikai, i kahi ana i hoonahelehele ai no ka hakuaina 

ia wahi; oia ka uku o ka hoonahelehele aina a pau mai o a 
o. Pela no hoi ka hakumooaina i kona mau lopa. 

Aka, ina manao ke kanaka e haalele i kona aina, no ka 
pilikia paba, a no ka loaa i ka hana ma kahi e paha, eia 
kana e hana’i. E hai mua ola i kona hakuaina; a lohe ia, 
alaila, e hana ia i ka aina a maikai e like me ka manawa 1 
loaa ia ia ka aina, alaila pono ka haalele. 

E na hakuaina, mai hookaumaha i ko oukou mau hoa- 
aina, mai hoohewa wale aku ia lakou me ka hewa ole, no 
ka pono o ka lakou hana ana. Ina i hana ke konohiki pe- 
la i kona mau hoaaina me ka hewa ole a hemo, e uku oia i 
hookahi puaa anana na kona mau hoaaina a me ka hemo 
ole o lakou. Nolaila, aole na hakuaina a me na konohiki, a 
me na hakumooaina e hana pela i ko oukou mau lopa; mai 
lawe wale i ka lakou mea kanu a me na mea hanai, aole i 
haawiia mai ia oukou, aole ia mau mea wale, i na mea no 
a pau aole 1 haawiia na oukou. O ka mea i loaa noloko 
mai o ko oukou mau la o ka oukou ia, oia ka pono o na 
hakuaaina e uku ole ai. 

Eia keia, o kela mea aina o keia mea aina o ke aupuni a 
pau o Hawaii nei, e hooikaika i ka hana me ka manao e 
loaa mai ka waiwai nona iho, a no ka pono a me ka malu 
o ke aupuni. O na kanaka aina ole, aole i mahi kihapai, 
aole loa no he wahi mahiai; a i manao lakou e hana i loaa 
ko lakou makemake, e noi aku i na konohiki a i ke kiaaina 
a ike alii nui paha, ma na wahi kaawale o ka aina, aole i 
hanaia a maikai e ke kanaka, e haawiia ku no ia wahi no 
lakou. Na ka poe mea aina no e kokua i kekahi hemahema 
o ia poe a me ke alii nui; aole lakou e hana i na la koele o 
ke alii, a me ko na konohiki a hala na makahiki ekolu; 
alaila, ¢ hele ai lakou e hana ia mau la. Aka, i kokua ole 
na mea aina, a me ke alii nui ia Jakou, a maikai ua aina 
nahelehele la, a ai paha i ka mea kanu me ke kokua ole ia; 
eha makahiki o lakou e hele ole ai e hana i na la koele o 
ke alii nui, a me ko na konohiki, mahope o ia mau 
makahiki e hele ai i koele, a me ka auhau ia lakou. Aka, o 
ke dala o ke kino, e hookupu mai no lakou. 

Ina manao ka hakuaina e haawi i kekahi kula, a i ke- 
kahi aina i mahi ole ia, a ina manao e hoolimalima, a 

paa i ke konohiki, ua pono ia paa ana, ke manao oia nana 
e mahi, Aka, ina noho oijia 1 hookahi makahiki, aole e 
hana, alaila, ua hewa ja paa ana o ke konohiki, a e uku no 
ia e like me ka poino koa hakuaina. 


Eia hoi kekahi pono. Ina e nana ke konohiki, ua nui 
kahi kaawale o kona aina, aole i mahiia, ua pono nae ke 
mahi, a ua lilo paha i ke kanaka hookahi, e pono no i ke 
konohiki ke puunaue like i na kanaka o kona aina iho. A i 
ole e pau i ka mahiia e lakou, alaila, pono e lilo ia wahi i 
ke konohiki, a nana no e imi 1 kanaka hou, a e 
hoolimalima paha, aia no i kona manao. 


7. No na lihi aina. 


Ua hoi aku na lihi aina a pau o kela aina o keia aina i 
Jawe lihi ia e ke ahupuaa, e ka okana, e ka moku, a e 
na'lii paha, ua hoi aku ia no ka poe aina mea lihi mamua. 
E hoopololei loa ka noho, a me ka hana o ka moku, a me 
ka okana, a me ke ahupuaa, a me ka ili o kona iho. 

Mai kii wale kekahi i ke kauwahi o kekahi, no ka mea 
eia ka olelo iwaena o lakou. Ina lawe wale kekahi i ke 
kauwahi lihi o kekahi, alaila, ua lilo aku ia aina no ka mea 
nona ka lihi i laweia'i e kekahi o lakou. Oia no ka uku o 
na lawe lihi aina a pau, o ka lilo aku o ia aina no ka mea 
nona ka lihi i laweia'i. 

Aole nae i pili keia olelo i na apana aina i laweia i ka- 
huahale, a i pahale paha. Aole hoi i pili i na apana aina i 
jaweia i koele no ke alii nui, no ka mea, aole i lawe lihi ia 
kela mau apana aina. Aole hoi i pili i na wahi i laweia e 
na'lti i mea e pono ai ke aupuni. O na lihi maoli, i lawe 
lihi ia, oia wale no na lihi i oleloia maluna. Aole na lihi i 
laweia mamua aku o ka lilo ana o na aina ia Kamehameha 
I. Ma Hawaii, eia na lihi hoi aku, o na lihi a pau, mai 
Mokuohai mai. Ma Maui, o na lihi a pau, mai ke kaua ia 
Kauwaupali mai. Ma Oahu, mai ke kaua ia Nuvanu mai. 
Ma Kauai, mai ke ike ikai mai. Aka, o na pahale i like me 
na paaina, pono no e kokua ka mea pa i ka mea nona ka 
aina 1 ka auhau o ka makahiki. 


2 
8. No na Kai toa, a me na Kai--kapu. 


1. No ka noa ana o ke kai. 


O ke kai o ka mea kai a puni, mai Hawaii a Kauai, ua 
haawi ke alii nui i kekahi mau kai no na makaainana, no 
ka konohiki mea kai no hoi kekahi, no ke alii nui kekahi. 
Eia na kai a ke alii nui i lawe ai, a haawi aku no na 
makaainana; o na kai mawaho aku o kua nalu; o ke kai o 
kilo hee; o ke kai lu hee; o ke kai malolo; o ka moana. O 
ke kai hoi mai kua nalu a hiki i kahakai no na konohiki no 
ia, a me na makaainana o kona aina iho no, aole ko hai 
mai. Aka, i komo ka ia a na konohiki i hoomaluai iloko o 
na kai i haawiia ai no ka makaainana; oia ia hookahi wale 
no ke kapu, aole na ia e ae. Ina o ka hee, oia wale no, ina 
hoi he ia e ae, oia wale no, aole hoi ka hee. Pela wale no 
ma ia wahi aku a ia wahi aku, a puni keia pae aina. Ina o 
ka hee, oia wale no; ma ke kauwahi aku hoi, ina he ia e 
ae, ola wale no, aole hoi ka hee. Ina i lawe kekahi o na 
makaainana i ka ia a na konohiki i hoomalu ai; cia ka uku 
o ja mea, elua makahiki ona e lawaia ole ai ma na kai a 
pau loa; e hoolaha koke aku na konohiki i ka laweia i 
hoomalu ia ma na wahi a pau o na konohiki maia wahi 
aku a ia wahi aku; o lawaia auanei ola ma na kai e aku. 
Ina hoi he nui na ia e ae maloko o ke kai a na konohiki i 
hoamalu ai no ka lakou ia; e lawaia no na makaainana o ia 
aina iho no, aole na mea e aku, o laweia auanei ka ia a ko 
lakou konohiki i hoomalu ai e hai mai, i hookahi hapa 
kolu o ia ia e haawi aku ai na makaainana na ke konohiki 
o lakou. Eia kekahi; aole loa e ohiia ka ia a na makaainana 
e lawaia'l ma na kai 1 haawiia no lakou, aole waa hokua; 
aole hoi waa kapu. 

Ina i ohi na konohiki mea kai i ka ia a na makaainana i 
lawaia'i ma na kai i haawiia no lakou; eia kona uku, i 
hookahi makahiki o kana ia i kapu ai na na makaainana o 
kona aina iho no; e hoolahaia ma na wahi a pau, 1 ikeia ke 
konohiki ohi ia a na makaainana. 

Ina i hoomalu na konohiki i ka lakou ia a hiki i ka wa 
pono e lawaia'l, e lawaia no kela kanaka keia kanaka a 
loaa ka ia, penei ka mahele ana, i hookahi hapakolu o ka 
ia na ka lawaia, elua hapa kolu na ke konohiki; ina i komo 

ka waa, i hookahi hapa kolu o ka waaia na ka lawaia, elua 
na ke konohiki. Ina i ohi ke konohiki i ka ia a na lawaia a 
pau loa, aole a ka lawaia; ua like no ka uku me ka ohi ana 
i ka ia lawaia a na makaainana. 

Ina hoi he aina kai, aole hoi he kuanalu va hohonu ke 
kai, alaila, pono no i ke konohiki e hookapu i kekahi ia 
nana, hookahi wale no. Ina o ka uhu, oia wale, ina hoi he 
ja e ae, ola wale no, aole o ka uhu. Oia ka olelo no ka 
noa ana o kai, a me ka lawaia ana. 


2. No na kai kapu. 


Eia keia; o na kai i ike pono ia e na kanaka e noho nui 
ana na ia, a hiki i ka wa pono e kii aku ai na Jawaiia; e 
hoomalu hoi ka luna hooponopono auhau ia mau kai na ke 
alii nui. Eia na kai ma Oahu i hoomaluia na ke alii nui, o 
Kalia 1; o Keehi 2; 0 Kapapa 3; o Malaeakuli 4; o Pahihi 
5. Eia hoi ko Molokai, o Punalau 1; 0 Ooia 2; 0 Kawai 3; 
o Koholanui 4; o Kaonini 5; o Aikoolua 6; 0 Waiokama 
7, ame Heleiki 8. Eia ko Lanai, o ke aku a me ka uhu. 
Eia ko Maui, o ke kuleku o Honuaula, a me na wahi e ae 
no o Maui. O na koa Ahi no ko Hawaii; 

Eia hoi ko Kauai, o ka anae o Huleia, a me Anehola, a 
me Kahili, a me Hanalei, ka hee a me ka hopewai ko 
Mana. O na koa ia ko Niithau, a o na ia ku no hoi ma 
Kauai a Nithau, i komo na waa elua i ka ia, a hiki i ka nui 
Joa. Aole ka waa hookahi. 

Aka, ina he waa na hai i kii hou ia, i mea e pau ai ka 
ia maloko; alaila, e ohi no. 

Pela wale no na ia ku a pau o keia pae aina no ke 
aupuni. Oia na ia a na tuna hooponopono auhau e 
hoomalu ai na ke alii nui; a i hiki i ka wa pono e lawaia't, 
ua like no ka mahele ana me ka ia a na konohiki i 
hoomalu ai. 

Ina i ohi ka luna hooponopono auhau i ka ia a ka la- 
waia a pau loa, aole a ka lawaia; eia kona uku he 10 dala, 
a me ka pau o kona olelo ana i ka ke alii nui auhau. Ina 
hoi na ke kiaaina mai ka ohi a pau loa ka ia a ka lawaia; e 
pau hoi kona noho kiaaina ana; e noho konohiki hoi oia, 

aole hoi e pau ka noho Juna ana o ka loa. Ina i hiki i ka 
wa e hoomalu ai ka luna auhau o ka loa i ke kai a puni ka 
moku, no ka ke alii nui mau ia, a no ka na konohiki ua 
pono ia kapu ana. 

Aka, aole pono ka luna ke hookapu loihi. Eia ka pono; 
e hai mua ka luna i na lawaia, a lawaia na makaainana a 
me na konohiki i ka la hookahi. Pela e malu ai. 

Aka, o na kai mawaho aku o kua nalu a hiki i ka mo- 
ana, aole loa ia e kapuia. Ina o ka ia a ka loa i hoomalu 
ai, a me ka na konohiki iloko o ia mau kai, oia no na ia 
kapu; ua akaka ka uku o ka laweia i hoomaluia ma na 
lalani maluna. 


9. He olelo ao i na kiaaina a me na konohiki. 


Eia ka hana a ka ke alii nui poe i haawi aku ai i ka 
aina, aole lakou e hoonoho konohiki hou aku malalo iho o 
lakou maluna aku o na makaainana, e pau ia hana ana 
pela. O ka Jehulehu o na hakuaina maluna aku o ka 
hoaaina hookahi; o ka hele ana mai o na makaainana i ka 
hana a na konohiki mai kahi loihi mai, a haalele aku i na 
mea a pau ma ka aina me ka pono ole; o ka hoopau aku i 
ka noho nui ana mai o na kanaka palaualelo me oukou, a 
me na wahine noho wale. O ka maihiili a na'lii, me na 
konohiki i na makaainana; o ka palala ana a ka poe 
hanohano i lilo wale mai ai ka ka poe ilihune; o ka 
hoouku hala ole ana a na aimoku, a me na konohiki ij na 
makaainana i manao e imi i ko lakou mau hakuaina. O ka 
hoolimalima a ke konohiki i makemake ole ia mai e na 
hoaaina, a onou aku ke konohiki me ka hookaumaha wale 
aku; o ka hoouku like ole ma ka hewa a ka poe 
hookolokolo kekahi. O na olelo o keia pauku, ua kapaia 
he lalau wale; he lawe wale; he hao wale; he pakaha wale; 
he hooluhi wale; he hookaumaha wale; he alunu: oia no ka 
mawae huna waiwai'i ilihune loa'i ke aupuni. E pau keia 
hana ana a na kiaaina, a me na aimoku, a me na'lii; aole 
loa e hana hou ia keia mau hewa ino loa ma keia hope 
aku. No ka mea, o ka mawae huna aina ka! keia. Aole loa 
ka ke alii nui poe konohiki a me ka lakou mau konohiki 
aku; e hana hou i na mea a pau i hooleiae keia kana- 

wai. Ina i hana kekahi o ka poe i oleloia ma keia palapala i 
kekahi mea i hooleia e keia buke, e uku no ia e like me ka 
poino o ka mea ana i hoopoino aku ai, a ina e hoomau i 
ka hana ana pela, eia ka uku, o ka pau o ka noho 
konohiki ana ma keia poe aina: o ka hapalua o ka waiwai 
ko ka poe imi waiwai, ola ka uku o ka poe i pale i na 
olelo o keia pauku. 

Eia ka hana a na kiaaina a me na konohiki, a me na 
luna auhau i kohoia, i no ka loa; o ka heluhelu pinepine i 
keia palapala imua o na makaainana i na la koele a pau o 
ke alii nui; pela no hoi e heluhelu ai na konohiki i nua o 
ko lakou mau hoaaina i ko lakou mau la koele; o ka 
hooponopono i kela mea i keia mea o kona aina iho, e 
hana hoomanawanui me ka manao no ke kino iho, ke 
hoakaka mai nei ka palapala Kalaiaina, “Aole e oluolu iki 
ka noho ana o ke kanaka hana ole. Aole e loaa ia ia 
kekahi mea hui maikai me ka hooikaika ole i ka hana. 
Aole e loaa i ke kanaka ka naauoa me ka hooikaika ole i 
ke ao. Aole e loaa na mea e oluolfi ai ke kino a e ola'i, ke 
hooikaika ole. Ina i manao ke kanaka i waiwai, ma ka 
hooikaika wale no i ka hana e loaa'i. Pela no i loaa'i ke 
aupuni i na'lii ma ka hooikaika wale no i ka hana." Ke hai 
mai nei no ke kumuao a ke Akua i na kupuna mua o 
kakou penei: "Me ka hou o kou maka e ai ai oe i ka ai." 
Oia ka hana a ka poe i olelo nui ia ma keia kanawai, e 
noonoo i ke ano o na olelo e, i oleloia ma keia kanawai. 


10. Ka Hana a na'‘lii i ka makahiki mua. 


Eia ka hana a na'lii malalo iho o ke alii nui, i ka 
makahiki mua i hoolahaia'i keia kanawai; o ka heluhelu 
pinepine, i keia palapala me ka noonoo i ke ano o na olelo 
maloko o keia Kumu kanawai hou o ke aupuni; o ka imi i 
ka mea e ikaika ai na makaainana ma ka hana, me ka lana 
o ko lakou manao e loaa ia lakou ko lakou hou; o ke 
kokua i na olelo o keia palapala i ano hou ae paha ka 
noho ana o ke aupuni; o ka noonoo i manawa no oukou e 
imi like ai i ka pono no na kanaka i oleloia no ke aupuni, 
a me ko oukou iho, ame ko na_ konohiki, a me ko na 
makaainana, a me ko na wahi e no a pau i aela e noho ma 

keia pae aina, o ko lakou noho pono ana me ka oluolu, 
oia ka oukou hana e halawat ai me ke kukakuka i ka pono 
no ka poe hana, a no hai ae no hoi; O ka hoopau aku i ka 
noho nui ana mai o na kanaka palaualelo me oukou, he 
mea no ia e hooluhi hou ai i ko oukou mau makaainana; 
O ka imi i mau Juna noonoo i ka hana e like loa me keia 
palapala; i luna auhau no ka loa, a no ko oukou mau aina 
no hoi; O ka hoonoho aku i ka oukou mau keiki i ke 
kulanui o ke aupuni, a me ko oukou kaikaina; O ka imi i 
ka pono i oi aku mamua o ka malu i lohe ia no keia pae 
aina, ia Kamehameha I., o ka hele o ka elemakule, a me 
ka luahine, a me ke keiki a moe i ke ala; O ka hoopau ae i 
ka noho naaupo ana o na konohiki, a me na Juna auhau 
aku i na makaainana, nolaila mai ke kaumaha i hana ole ai 
ka poe hana, a i ilihune loa’i ke aupuni: O ke pale loa aku 
i na mea e ku e ana i keia olelo; O ka malama pono i na 
kokua nana e pale aku ka enemi o keia pae aina; O ka 
hoopau ae i ko kakou makee, nolaila paha ka lawe wale i 
ka ka poe ilihune; O ke aloha maoli aku no kekahi i ka 
poe i hooikaika loa ma ka hana, a puepuehu ae i ka 
makani kahi welu ma ko lakou mau ai, o ka poe palaualelo 
e noho ana me kakou, ua aahu lakou i ka mea maemae a 
na makaainana i Juhi ai. Nolaila, ea! E aloha aku oukou ia 
lakou e like me ka olelo a ka mea nana ka berita a oukou 
i hoohiki ai, “E aloha aku oukou ia hai e like me ko 
oukou aloha ia oukou iho.” Oia ka hana a na'lii e noonoo 
ai a e mau ai hoi ka noho alii ana maluna o keia pae aina, 
e hoi nui aku ko kakou mau kanaka a pau i kuaaina e 
mahiai ai, a e imi 1 waiwai no lakou, oia ko lakou aloha ia 
kakou, oia paha ka mea e mama iki ae ai kekahi kaumaha 
o na makaainana o ke aupuni. 


11. Ka Hana a ka poe luna Auhau. 


Eia ka hana a ka poe luna auhau a na kiaaina i koho ai 
i mau luna noonoo no ka loa, i ka makahiki mui i laha 
aku ai keia kanawai, e olelo hoakaka'ku ka loa i na 
konohiki ai moku, ai okana, ai kalana, ai ahupuaa, ai 
iliaina, e hana lakou me ka pololei i na Ja koele o ke alii 
nui, ma ka waiwai kupono i ko oukou mau aina iho a 

puni ka moku. Aka, o ka pulupulu ola ka waiwai i olelo 
nui ia ma keia pepa, e kanu a nui Joa i waiwai hou ia no 
keia pae aina. Oia ke kolu o na auhau a ka luna e olelo ai 
a puni ka moku, e like me ka paipai ana i ke dala o ke 
kino a me ka puaa o ka aina, o ka pulupulu kakahi e olelo 
ai ka loa. Aka, o na waiwai e ae a pau, aia no ia i ka 
manao o na luna me na makaainana, ina e hana e loaa no 
ia lakou iho ma ka lana o ka manao nona iho; o ka pololei 
o ka auhau ana e like me ke ana kupono i keia olelo; o ka 
helu i na kanaka me na wahine a me na keiki i hookupu i 
ka mahahiki; o ka helu hookaawale i na elemakule, a me 
na luahine, a me na keiki i hookupu ole; o ka helu i ka 
poe make a me ka hanau i ka makahiki hookahi, oia ka 
mea e akaka'i ka oi ana, a me ke'mi ana o na kanaka o ke 
aupuni, a he mea no ia e ikea'i ka nui a me ka uuku o ka 
waiwai hookupu. 

Eia keia, e pau ka noho luna auhau ana, a me ka noho 
konohiki ana o ka poe naaupo, oia kekahi mea i kaumaha'i 
na makainana, a i ilihune loa'i lakou, no ka walea i ka ho- 
oluhi wale aku a me ka loaa wale mai, nolaila paha ka pa- 
laualelo a nawaliwali ka hana a na makaainana i keia wa. 

E honohiki 1 haawiia'ku ai na aina, e pau ko oukou 
noho naaupo ana maluna aku o na makaainana, o ikeia 
oukou e na luna auhau naauao i ke ano o keia palapala a 
na'lii i koho ai, na lakou, e hoolilo i ko oukou noho 
konohiki ana i mea ole, a na makou no e haawi aku no ka 
poe e kokua ana i ka poe nawaliwali o ke aupuni; e loaa 
no i ka poe naaupo ko lakou uku, he ilihune, pela no e 
haawiia'i ko na konohiki e ae, mai ko na'lii a i ko na 
kanaka keia uku ana i ka ilihune, ke hana io lakou. 


12. Ka Hana a na Wahine. 


Eia ka hana a na wahine a pau o keia pae aina; o ka 
hoomaemae i ko ka hale; o ke ao i na keiki i ka palapala 
heluhelu, a me ka helu, o ke kakaulima, a me na palapala 
e ae a pau, o ka hoomalu pono i na keiki malalo iho o na 
hanawai o ka makua, a me ko ke ao ana, o ke alakai pono 
i na keiki ma ka pololei o ka hana ana, o ka haawi aku e 
komo i ke kula, a oi aku kana hana ana mamua o ka na 

makua. Ina hoi he ike ole na makua i ka palapala, e haawi 
aku i ka lakou mau keiki na ka poe ike i ke ao, e kokua 
aku hoi na makua i ke kumuao e like me ke aloha o na 
makua i ka lakou mau keiki, pela ke aloha ana i ke 
kumuao. A i ole e hana kekahi wahine e like me ka olelo 
o keia pauku, alaila, e hoi hou no ia i ka hana a ke 
konohiki, e like ma ka wa mamua, i ka hana nae i ku 
pono i ka wahine. Na na luna auhau e nana a e 
hooponopono 1 keia mea. 


13. No ka Hana ana i na Mea Hou. 

Eia keia, o na kiaaina a pau, mai hana it ka mea 
kaumaha hou maluna o ka aina ma ko oukou manao iho; 
mal hoopili i ko oukou hoohewa ana aku i kekahi ma ka 
mea kupono ole i ka hewa i na kanawai o ke aupuni; mai 
kapilipili i ko oukou hooluhi ana i na makaainana na ke 
alli nui, a me na kanawai, mai hana oukou pela o ku mai 


auanei ko ke kuaaina imua o oukou e wanana mai lakou i- 


ke ano o keia palapala. Nolaila, ea! Mai hana oukou i 
kekahi mea e ma ko oukou manao, me ka kakau ole o ke 
alii nui i kona inoa malalo iho o ka oukou mea e olelo ai i 
na makaainana. Ela ka pono, ina i ike na kiaaina i kekahi 
hewa e ulu ana, a he mea e ae paha, he mea hoi e pono ai 
ke aupuni, a me na makaainana ke hoomaluia, e palapala 
oia ia mea a hoolaha aku i na kiaaina a pau, a ae like 
lakou, alaila, e haawi ae i ke alii nui, a i kakau iho oia i 
kona inoa, alaila, ua lilo ia olelo no ke aupuni; oia ka 
pono ke olelo aku me ka hoohewa ole ia mai € na olelo 
hope o ka pauku mua, no ke mea, ua ae like ia keia mea a 
oukou i imi ai no ke aupuni. Aka, o na kiaaina, a me na 
konohiki, a me na hakuaina, a me na’'lii i pale i na olelo o 
keia palapala hooponopono auhau a puni ke aupuni, a 
hana aku e like me he lawe wale la i ka ka poe ilihune, me 
he hooluhi la, a hookaumaha wale aku i ka poe hana, ma 
na hana e waiwai ai oukou, a e nele loa'i ka poe i 
hooikaika i ka luhi, a me ka wela o ka Ja; o ka hoopili ana 
o ka oukou olelo hooluhi i na makaainana me ka ke Akua 
olelo, o ka hoopai like ole i na makaainana ma ke ano o 
ke kanawai i hewa; o ka hookapu i ka hana a ke kanaka 
i imi ai i waiwai nona iho, a nui na kanaka i hana ma ia 

hana, a ike oukou i ka waiwai, lawe ae la i aina me ka 
papa'ku i ka hana, ke hookupu ole mai ia oukou; o ka 
hookapu kapakahi e waiwai kekahi poe, a e ilihune kekahi 
poe i ka mea 1 manaoia e loaa like ia lakou, ke pono ka 
hana ana; o ka auhau a na konohiki o ka loa i ka waiwai o 
ka makahiki i ulu ole ma ia aina ke ole ka puaa a me ke 
dala; o ka hele ana mai o na makaaina o ka hana a na 
konohiki mai kahi lothi mai, ina i hana kekahi o oukou i 
kakahi mea i hooleia ma keia pauku; e uku no ia e like me 
ka poino o ka mea ana i hoopoino aku ai, a ina i hoomau 
oia i kana hana ana pela, eia ka uku, i hookahi hapakolu o 
kona mau aina mai o a o. Ina e hana hou, elua hapakolu; 
ina e hana hou aku o ka pau no ia o kona noho waiwai 
ana o ka aina; e nana aku i ka pauku umikumamakahi. O 
keia mau aina na ke alii nui e haawi no ka poe hana, i like 
loa ka lakou hana me keia palapala. Oia ka uku o ka poe 
hanohano i pale i na olelo o keia kanawai hooponopono 
waiwai oO ke aupuni. 7 

Eia keia, o ka poe imi naauao ma na kuaaina a pau o 
keia pae aina i hiki mai ka palapala io'u nei, a io'u kuhina 
paha, a i ike makou ua pono, alaila, lilo ia olelo no ke 
aupuni, e kakau ka poe kuhina i ko lakou mau inoa ma ia 
palapala, a me ko ke alii nui. Na lakou hoi e hookiekie ae 
i ka noho ana o ia mea imi naauao ma ia wahi, e noho 
luna hooponopono ia maluna o ia wahi; o ka hapa umi o 
Ko ke alii nui waiwai oia wahi, a me ka hapa umi o ko na 
konohiki waiwai o ia wahi, oia ka uku a ke alii nui e 
_ haawi aku ai na ka poe i hana pela a puni keia pae aina, o 
lakou kekahi e olelo me na'lti i ka lakou ahaolelo. 

Eia keia, o ka poe hana ma na kuaaina a pau i hana 
ikaika loa i ka hana i hana ole ia mamua ma keia pae aina, 
a he hana hou hoi ia e waiwai ai ke aupuni, a me ka poe i 
manao e hana ma ia hana, a he hana hou ia i ka maka o 
na kanaka, eia kona olelo, aole ia e hele i na la koele a 
pau o ke alti nui, a me ko na konohiki, aole hoi i na hana 
€ ae a pau o ke aupuni, aole ia e auhauia i ke dala o ka 
makahiki e haawi aku ke alii nui i umi dala na kela kanaka 
imi hana hou ma keia poe aina ke hoomau ka hana ana, 
oia no ka ke alii e haawi aku ai na ka poe imi hana hou 
ma ke aupuni a pau o Hawaii nei. 

14. No ka ili ana aku o ka Aina i ka hovilina. 


Eia kekahi, o na aina a pau o ka Kamehameha I., a me 
ka Kamehameha II., mau konohiki i haawi aku ai ia lakou, 
a i make lakou mahope mai o ka hoolaha ana o keia 
kanawai hooponopono auhau; e hai pono mai kona 
hooilina i ke alii nui i na aina o ka mea i make, oia no ka 
manawa e haawi mai ai ka hooilina i hookahi hapakolu o 
ia mau aina no ke alii nui. Pela wale no ka mahele ana o 
na aina a pau o ka poe i make a hiki i ka mui loa. Aka, i 
hiki ole mai ka hooilina o ka mea i make i ke alii nui a he 
palapala paha, a hala na malama elua, e mahele hapalua ia 
na aina o ia hooilina, pela e maheleia, i ko na hooilina a 
pau i lohe ole ke alii nui ma keia hope aku. Ina hookahi 
no aina o ka mea i make no ka hooilina no ia, ina hoi elua 
aina, i hookahi hapalua o kekahi aina no ke alii, pela ke 


kauoha ana o ka aina i keia wa e lohe ke alii, a me kona | 


mau kuhina, i na olelo a na hooilina a pau. Ina hoi aole 
loa he hooilina o ka mea i make, no ke alii nui wale no ia 
aina a me kona waiwai a pau. Oia ka olelo o ka ke alii nui 
mau konohiki, ua like no pela ka olelo ana o ka lakou 
mau konohiki aku o na makaainana. Aka, o ka aina o ke 
keiki makua ole, a me ko na wahinekanemake, a me ko na 
elemakule, e noho maluhia lakou malalo iho o na 
konohiki; mai hoopoina hoi na hooilina a pau o na 
makaainana 1 ka olelo 1 ko lakou mau hakuaina. Ina i lawe 
kakahi o ka poe i oleloia ma keia palapala, i ka aina o na 
hooilina pono a pau i hoomaluia, eia ka uku, i elua 


hapakolu o ka waitwai o ua aina la i loaa i ua konohiki hou * 


la, i ka makahiki hookahi no ka hooilina, pela wale no ia e 
haawi ai i kela makahiki i keia makahiki, a hala na maka- 
hiki eha; alaila lilo loa ia aina no na konohiki hou Ja. Oia 
ka uku o ka poe kii aina ke alii nui i paa i ka hooilina o 
ka mea 1 make, aka, i oi ka hana pono a ka hooilina 
mamua o ka hana a ka mea i make. Aka, ina he keiki 
ponoi ka ka mea i make, aole ke alii e lawe i kona 
hapakolu, aole hoi i ko ka mea i oi aku ka hana pono 
mamua o ka hana a ka mea i make. Aka, ina i waiwai e 
kela hooilina, na kekahi alii mai, hiki no ia ia ke lawe. 

15. No ka Mahele Wai. 


Eia kekahi, o na aina a pau o kahi wai i hooneleia i ka 
wai mamua, a hiki i ka wa i laha ae ai keia hooponopono 
hou ana o ka aina, ma keia kanawai hoopololei loa e laha 
like ae ai ka mea a ke kanaka i hoonele ai. E haawi like i 
ka wai no na aina a pau o ia wahi i hooneleia mamua i ka 
wai; o ka hoolikelike i na mea a pau a ke Akua i hoolako 
maiai no ia wahi, i oluolu like ai ka manao o ka poe hana 
ma ia wahi a ia wahi, aku. E like no me ke ano o ka 
auhau ana o ka aina, pela no hoi ka nui o ka wai, no ka 
mea, aole keia palapala e hoonele kapakahi i kekahi poe, a 
hoowaiwai kapakahi i kekahi poe e like me ka oihana 
kahiko a hiki i keia la, ka waiwai o na konohiki a me ka 
poe palaualelo 1 noho me kakou, a ilihune loa na 
makaainana ka poe i hooikaika i ka luhi, a me ka wela o 
ka la, aole pela ka olelo o keia pepa; (ke hoohewa nei keia 
kanawai i ka oihana kahiko a ke alii nui a me ka na alii, i 
ka na konohiki a me ka na luna auhau, ua pau ia mau 
hana aloha ole ana i na makaainana.) Ina i manao ke 
kiaaina e hoomalu, e hoomalu like mai o a o; pela no ka 
hoolala like ana o ka mea i hoomaluia, i loaa i kela kanaka 
i keia kanaka kona makemake e like me ko lakou ikaika i 
ka hana, oia paha ka pono i keia kanawai hooponopono 
waiwai o ke aupuni; aole e like me ka oihana kahiko o 
keia pae aina mamua, ka hookapu i mea e waiwai aina'lil 
wale no, a me na konohiki, aole pela keia. Eia na olelo 
hoomaopopo mahope o keia buke auhau. 

O keia mau pauku ewalu mai keia pauku aku, he mau 
olelo paipai hou no na mea i olelo mua ia. 


16. No ke Kike o ka Auhau. 


I ka makahiki mua i laha ae ai keia kanawai i na moku 
a pau o keia pae aina a puni, he makahiki hookupu 
hapalua ia o ke kino; penei: kane, hapalua; wahine, 
hapaha; keiki i hala na makahiki 14, hapawalu. Oia ka 
makahiki hookupu dala okoa o ka aina; o ka makahiki 
hope he makahiki hookupu hapalua ia o ka aina. O ka 
puaa anana, he iwelei; o ka puna muku, he poee; o ka 

puaa iwilei, he hailima. Ina i ole ka iwilei, elima dala: a i 
ole ka poee, ekolu dala me na hapaha ekolu; a i ole ka 
hailima, elua dala me ka hapalua. Pela no ka imi ana i ka 
waiwai maoli ke ole laua. 

Oia hoi ka makahiki hookupu dala okoa ma ke kino, a 
pela e hike mau ai. Ina he dala okoa ma ke kino, he 
hapalua ia o ka aina, a ina he dala o ka aina, he makahiki 
hookupu hapalua ia o ke kino. 


17. Ka hana a na'lii. 


E na'lii o ke aupuni, e noonoo pono i na olelo o keia 
kumu kanawai o ke aupuni; e hooano hou ae i ko oukou 
noho ana ma keia hope aku, ua oi aku no ko oukou pono 
a me ka pomaikai ma keia olelo, ke ano e ae ka noho ana. 
O ka noho nui ana o na kanaka nohowale, hana uuku a 


kakou 1 kuhi hewa ai he hana io ia, e pau ia; eia no ka . 


uku o ko oukow noho alii kahiko ana mai no ma ka aina; 
o ka waiwai o na poalima koele a pau o ko oukou mau 
aina, no oukou no ia. O ka hapa umi o ka waiwai auhau o 
ka makahiki o ko oukou mau aina, no oukou no ia, aole 
ko ke kino. Aka, o na‘lii komo ole i ka ahaolelo, aole ia, 
e noho konohiki no hoi lakou, ma ka oi o ko lakou pono i 
ka hana e like pu ai ka noho ana; o ka imi i ka pono no 
ka poe hana o na makaainana e noho maluhia lakou, a me 
ka noho oluolu ana o ka poe na waliwali, a me na malihini 
oO na aina e mai. 


18. No na Konohiki. 


E na konohiki a pau o ke aupuni, e noonoo i na olelo a 
pau o keia kanawai, o haule auanei oukou i na olelo o ka 
pauku umikumamakahi; e imi i waiwai no oukou ma ko 
oukou mau la koele o na poalima; e noonoo i ka hana e 
waiwai ai ka aina, a me na makaainana malalo iho o oukou 
maluna hoi o ka aina. O ka like pu o ka noho haahaa ana 
o ka poe kiekie ma na makaainana malalo o na kanawai a 
pau a na'lii i hoomalu ai no ke aupuni. I ka makahiki alua 
i laha ai keia palapala, oia ka makahiki hookupu dala 
okoa, e haawi mai na konohiki komo ole i ka ahaolelo i ka 

hapaumi o ko lakou waiwai a pau, o na poalima koele no 
ke alii nui; a i ka makahiki hookupu hapalua, i hookahi 
hapa lima o ka waiwai o na konohiki e haawi mai ai, ola 
ka mau o ka hookupu a na konohiki o ke aupuni. A pela e 
kike mau ai. 

19. No na Luna i Koho hou ia. 


E ka poe i kohoia i mau luna hooponopono no keia 
olelo hou o ke aupuni; o ka poe no a pau i kapaia he 
luna, no lakou keia olelo hoomaopopo; ua kohoia oukou i 
poe hai aku i ka hana e like loa me keia palapala, ai ike 
aku oukou e hanaia ana e na'lii, a e na konohiki paha, e 
ka poe no a pau e hana ana i kekahi mau mea i hooleia e 
keia olelo, e hai pololei aku ia Jakou i ka hewa o ia hana 
ana. O ka ohi i kela mea i keia mea a pau i kapaia na na 
makaainana; o ka hai aku i na makaainana i na hana 
pohihihi o ka olelo, a e popilikia'i ke kino; ua hooukuia 
._ka palaualelo i ka pololi a me ka, ilihune; o ka hoomau o 
ka hana ma na waiwai kupono i na aina a puni ka moku; o 
ka nana pono i ka helu o na kanaka a me ko na kamalii a 
me ko ka poe nawaliwali, a me ko ka poe i make a me ko 
ka hanau i ka makahiki hookahi; o ka noonoo i na olelo o 
na makua i lehulehu na keiki i kaawale ole aku kekahi, 
pela no ka noonoo ana i ko ke kanaka hookahi i lehulehu 
na mea nawaliwali; o ke kukakuka me na konohiki i ka 
waiwai pili pono ma ko lakou mau aina iho, i like loa me 
keia olelo; o ka noonoo i ka hana e oi aku ai ka loaa mai 
mamua 0 na waiwai i loaa ma makahiki mua, i ike ia ka oi 
a me ke'mi o ka waiwai ma keia hope aku o na aina a 
puni. 

20. Na Mea Kapu o he Kuahiwi. 


O na mea i hoomaluia ma na kuahiwi a pau e na 
konohiki, hookahi no laau a na konohiki e hoomalu ai o 
na laau uluwale a pau o ka nahelehele, aole na laau i 
hanaia e ka lima kanaka nana iho no ia. Ina i lawe kekahi 
o na makaainana i ka laau a ke konohiki hoomalu ai, i 
elua 1 hookahi ana, i hookahi a ke konohiki, pela no a hiki 
i ka nui loa. Eia ka ke alii nui mau laau i hoomalu ai, o ka 
iliahi, aole na hele kuahiwi e hoopa iki aku ia laau, a hiki i 

ka wa a ke alii nui e olelo ai e lawe ai kela kanaka keia 
kanaka i ka iliahi; i hookahi hapakolu a ke kanaka, elua a 
ke alii nui. Eia ka lua o kana laau i hoomalu ai; o ka laau 
nui 1 puni ole i ke kanaka hookahi ke apo ae, aole loa ia e 
kua wale ia; e kuaia no i waa, ai hoe paha, a i mea hana 
nui, ke pono ole ka laau liilii, e hookolo nae i ke 
konohiki, a i ole ia, i ka luna paha, aole ka mea e ae. Ela 
ka uku o ka mea i hoole i ke kapu oia mau laau, a kua 
wale i ka laau nui a hahai wale i ka iliahi liilii o ke 
kuahiwi; i hookahi haneri oa hale e kua'i a halihali i kai; 
elima iwilei ka loa o ke oa. Aka, i lako na kanaka i ka 
pahi ololua, oia ke kolu o ka poe nana e kua na laau nui o 
ka nahelehele, aole ka iliahi. Aka, o ka oo, a me ka 
mamo, o ko laua kapu kahiko no. Eia ka mea kapu loa o 
ke kuahiwi a pau o na aina; o ke puhi i ke ahi a pau na 
mea uliuli o ke kuahiwi; e houkuia oia e like me ka nui o 


kona hewa. Ina uuku kona hewa, e emi no ka uku, a nui .- 


ka hewa, alaila, eia kona uku e hana oia i ka hana 
kaumaha loa i elua makahiki me na malama econo, oia ka 
uku o ke puhi ahi o ke kuahiwi. 


21. No ka pili ana o ke Kanawai. 


Eono malama e hooponopono ai na kiaaina, a me na 
konohiki i ka hihia o na lihiaina, a me ka mea pono ole i 
pono; e hookaawale e i na hihia o ka hana ana i pololei; o 
ka hoonoho e aku i na wahi kanaka ma ko oukou mau 
aina 1 pono ai lakou, o ka imi e i ka uku o ka poe hana e 
like me ke ano o ka nui o ka hana a ke kanaka, ua like no 
ka uku pela. Aka, aia no ma ka pono o ka olelo ana ka 
uku o ka poe a pau i kohoia'i i poe luna hana pono. 
Mahope o keia mau malama econo, e hooukuia’i na'lii, a 
me na konohiki, a me na makaainana, e like me ka uku o 
na olelo i paleia o keia kumu kanawai. 


22. Ahaolelo na na'lii 
I na la mua o Aperila he mau la ahaolelo ia no na'lii, e 


kukakuka lakou i ka pono o na mea a pau e noho ana ma 
keia aupuni. Oia ka hana e mau ai ka noho alii ana maluna 


oe 

oO na makaainana malalo iho o na kanawai a pau a oukou i 
ae ai no ke aupuni. 

Aka, o ka pakahi o ka hana a ke kanaka ka pono loa, e 
waiwai ai paha na aina, penei; o ka mahiai wale no ka 
kekahi, o ka lawaia ka kekahi; o ke kalai waa ka kekahi; o 
ke ako hale ka kekahi; o ke kuai ka kekahi; o kela hana o 
keia hana a pau o ke aupuni e pakahi i na kanaka, aia no 
ia i ka manao o ka poe hana maikai. 

Aka, o na auhau i oleloia mamua'ku o ke kau ana o 
keia kanawai, a me na hana i olelo mua ia, e hanaia no 1a 
mau hana a pau i kaawale, alaila pau ka mea kahiko. 


Ua kauia keia kanawai i ka makahiki o ka Haku hookahi  tausani 

ewalu hanere me kanakolukumamaiwa, i ka malama o Iune, i ka 
la ehiku, I ka imi hou ana a na'lii ua hoololiia kekahi mau hua, a 
ua komo hou kekahi, a ua kau maua i ko maua inoa i keia la 
eiwa o Novemaba, i ka makahiki o ko kakou Haku, 1840, ma 
Lahaina, Maui 3 

KAMEHAMERA III. 

KEKAULUOHI. 


MOKUNA IV. 
NO NA KANAWAI PILI OLE I KE AUPUNI. 


Ma ke kumu kanawai, ua hoakaka mua ia na 
kanawai pili i keia aupuni; aole hiki i ke alii hookahi 
ke hana, aole hoi i ke alii nui, aia akoakoa na'lii e like 
me ka olelo ma ke kumu kanawai. Nolaila, ina kekee ka 
hana ana o kekahi kiaaina, aia maluna ona ka hihia, 
aole maluna o ke aupuni. 

Aia kokua ke alii nui, a me ke kuhina nui, alaila, 
hihia pu ke aupuni. 

Ua nui na mea liilii ma na kulanakauhale, i hiki ole 
i ke kanawai o ke aupuni ke hoopololei, no ka mea, ua 
like ole kekahi kulanakauhale me kekahi kulanakauha- 
le, nolaila, ua hooholo like ia keia mau olelo. 

1. Ina i manao na kanaka o kekahi kulanakauhale, a 
o kekahi ahupuaa, a o kekahi okana, a o kekahi moku 
paha, ua pilikia lakou ma kekahi mau mea, no ke ka- 

nawai ole, alaila, pono ia fakou ke hele i kekahi 
lunaauhau, a i kekahi luna kanawai paha, a i ole ia, i 
kekahi alii paha, a nana no e olelo aku i na kanaka a pau 
o ia wahi, a e akoakoa mai lakou i kahi a ka luna e olelo 
ai. Alaila, imi pu lakou, i kanawai e pono ai ko lakou 
pilikia. A ina holo ka olelo ia lakou, ua paa no ia olelo i 
kanawai no ia wahi, aole no kahi e aku. Aole nae e hiki ia 
lakou ke hana i kanawai ku e i ke kanawai nui o ke 
aupuni, aole hoi i kanawai pili 1 na mea nui. 

Aka, o ke kanawai alanui , a o ke kanawai holoholo- 
na, a o ke kanawai pa, a me na mea like me ia a pau, 
pono ia lakou. 

2. Pela no hoi na kanaka a pau. Pono no i kela kanaka 
i keia kanaka, ke hana i kanawai no kona wahi iho. A ina 
hoakaka mua ke kanaka i kanawai no kona aina, a no 
kona pa paha, a no kona hale paha, ua paa no ia kanawai, 


a o ka mea hewa, e uku ho ia e like me ka olelo o ia. 


kanawai. Aole nae ¢ hiki ke kanawai ku e i ke ano nui o 
na kanawai o ka aina, aole hoi e hiki ke kanawai 
hookoumaha, a me ka hoino. 

Ua hooholoia keia olelo paa, e na'lii, a ua kau hoi maua i ko maua 
inoa, i keia la eiwa o Novemaba, i ka makahiki o ko kakou 
Haku, 1840, ma Lahaina, Maui. 

KAMEHAMEHA IT. 
KEKAULUOHI. 


MOKUNA V. 
NO NA LUNA KULANAKAUHALE A ME NA MAKAI. 


1. Pono no i na kiaaina ke hoonoho i poe makai, a i 
luna hoi e malu ai na kanaka a me na kauhale. E hana no 
ke kiaaina, e like me kona ike ana he pono. Ina he kula- 
nakauhale nui pono e nui na makai. A ina kawalawala na 
kanaka pono e hapa mai na makai, e like me ka manao o 
na kiaaina. A ina pilikia ke kiaaina a manao oia e hoonoho 
i luna no kekahi hana, pono no, aia no i kona manao. 

Fia ka hoailona o na makai, o ka laau Jiilii, poepoe, me 
ka inoa o ke alii nui ma ke poo. A he mea pono ia ia ke 
lawe mau ia hoailona, i ikeia mai ia, he makai. A i ole ia e 


Satis dt anemeememanamssneneamanapuapasnananeaeaammmnal 


37 


lawe pu ia hoailona, aole pono ia ia ke lalau wale i ke 
kanaka, 0 manaoia mai, aole ia he makai a hakaka. Alaila 
ili ka hewa maluna o ka makai. Aka, ina lawe pu oia i ka 
hoailona, a ku e mai kekahi ia ia, a hoeha mai, alaila, 
hewa ke kanaka a pakele ka makai. 

2. Eia hoi ka hana a na makai, e kiai, e hoomakaakiu, 
e huli hoi i ka poe hewa, a lawe aki a haawi i na 
lunakanawai, na lakou e hookolokolo. Pono ia lakou e 
hopu i na mea a pau i ee maluna o ke kanawai, a ina he 
hakaka, a he ahahoohaunaele, pono ia lakou e hoomalu, a 
e uwao, a e hopu i ka mea i hewa. A ina ike kekahi makai 
i ka hewa, a hopu ole, a hai ole i na lunakanawai, alaila, e 
hooukuia oia he hapalua kona uku o ka mea i hewa. A ina 
i lohe wale lakou he hakaka, a he kolohe e ae paha, pono 
ia lakou e hele a ike pono, i mea e malu ai. A ina i lawe 
kekahi o lakou i ke kipe a hoonalo i ka hewa, alaila e 
hooukuia oia, paha ke kipe ana e lawe ai, penei, ina 
hookahi kala ka uku kipe ana i lawe ai, alaila, cha kala ka 
uku no ke kanawai. 

3. Ina lawe wale kekahi kanaka i ka hoailona o ka 
makai, aole ia he makai, eia kona uku, elima dala. A ina 
hopu wale ka makai i ke kanaka, aole kumu no ka hopu 
ana, aole hoi he mea e pono ai kona hoohuoi ana ia ia, eia 
kona uku, he umi dala, a me ka pono o ka mea ana i 
hopu hewa'l. A ina kii aku ka makai ike kanaka e hopu, a 
hakaka mai ia, eia kona uku, he umi dala, ke eha ole ka 
makai. Ina i eha ka makai ia ia, e uku hou no ia e like me 
na pepehi kanaka a pau. Ina e kokua kekahi i ka mea a ka 
makai i manao ai e hoopaa, eia kona uku, he umi dala, no 
kona ku e ana i ka makai, a ina i pakele ka mea i hewa no 
kona kokua ana ia ia, e uku hou no ia e like me ka manao 
o na luna kanawai, aole nae e oi aku mamua o ka mea i 
hewa ana 1 hoopakele ai. A ina i eha ka makai ia ia, e uku 
hou no ia, e like me na pepehi kanaka a pau. Eia kekahi, 
o ka uku o na makai no ka lakou hana ana. Ina i hopu ka 
makai i ke kanaka hewa, a kookolokolo, a ku ka hewa, 
alaila e haawiia kekahi hapaha o ka uku na ka makai. A 
pela no hoi na kanaka a pau. Ina ike kekahi kanaka i ka 
hewa o kekahi, a hele aku o ka mea ike, a hoopii i ka 
lunakanawai, alaila, e haawiia kekahi hapaha o ka uku i ka 
mea nana i hoopii. 

I ka la mua o Ianuari, i ka makahiki o ko kakou Haku, 
1841, alaila kau keia kanawai ma na wahi a pau loa o keie 
pae aina. 


Ua hooholoia keia olelo o keia kanawai, i ka ahaolelo ana a na'lii ma 
Lahaina, Maui, a ua kau hoi maua i ko maua mau inoa i keia la 
umi o Novemaba, i ka makahiki o ko lakou Haku, 1840. 
KAMEHAMEHA III. 
KEK AULUOHI. 
MOKUNA VI. 
KANAWAI HOOPONOPONO MAT. 


No ka hoomaopopoia mai ka laha ana o ka mai puupuu 
lilii maluna o kekahi moku, a me na moku e ae paha e 
holoholo ana ma ka moana Pakifika nei, a no ka manaoia 


e holo ana mai kekahi moku i Hawaii nei, a no ka lohe © 


pono ia o kela mai ma na awa ma Paniolo i keia manawa, 
a ua nui na moku i ku ma kela mau awa i ko lakou holo 
ana i Hawaii nei, nolaila, ua kau keia kanawai e ke alii o 
Hawaii nei, a me kona mau kuhina, i ka lakou ahaolelo 
ana. 
1. Mahope aku o ka hoolahaana i keia kanawai kapu 
loa na waa a pau, a me na kanaka a pau i ae ole ia e na 
Luna Mai, ke holo aku i kekahi moku kahiki, a huli pono 
ia na moku Ja e ke kahunanana mai, a i ka Luna 
hooponopono mai paha, e like me ka olelo malalo nei, a 
hai mai oia, aole mai, alaila holo. A o ka mea holo wale 
aku 1 kekahi moku me ke ku e 1 keia kanawai, e houkuia 
oia i hookahi kanaha dala, na na'lii kekahi hapalua o ka 
uku, a na ka mea hai, kekahi hapalua. 

2. O na moku a pau, i mai i ka mai puupuu lili, a me 
kekahi mai lele e ae, ina aole eha malama i hala, mai ka 
wa mai o ka pau ana o ua mai la, ua kapu ia moku, aole 
ja e ku ma kekahi awa, a ma kahi lulu, a ma kahi ku 
moku o Hawaii nei, a huliia ua moku Ja e ke kahuna nana 
mai a e ke kekahi luna hooponopono mai mai paha, a ua 
loaa kona ae, alaila ku. A ina houka mai kekahi kapena a 
me kekahi alii moku, a ina i ae maiika pae ana iuka 
nei o kekahi kanaka mai i ka mai lele, ame kekahi mea 

haumia i ua mai la, ina i hooponoponoia mai ia, alaila, e 
houkuia kela alli i ke dala, aoli e o1 aku mamua o ke 
tausani, a i ole ia, e paa oia i ka hale paahao, i hookahi 
makahiki. 

3. O na moku a pau i paumaele i ka mai lele e like ka 
olelo maluna, i ko lakou hiki ana mai i Hawaii nel, aia no 
i na luna hooponopono mai ka olelo a pau no ia mau 
moku, a hala na la he kanahakumamalua, a o na moku a 
pau i hookapuia, a i papaia e ua luna hooponopono mai, e 
like me ka olelo maluna, e kau no kela mau moku i ka hae 
melemele maluna o ke kia nui. A o ka me hoopili wale 
aku i ua moku la i hookapuia i ka hae melemele e 
hooukuia oia i hookahi kanaha dala, a aia no i na luna 
hooponopono mai ka olelo no ua kanaka la, no na la he 
kanahakumamalua. 

4. No ka hooiaio i keia kanawai e hoakakaia e na 
kiaaina kekahi mau luna hooponopono mai ma na awa a 
pau o Hawaii nei. A he mea pono i ua mau luna la ke kau 
i na kanawai a pau, a me na olelo 4 pau e pono ai ke pale 
aku i ka mai ma ko lakou mau wahi. E hoakakaia no hoi 
kekahi mau kahuna nana mai, i poe huli i na moku i 
manaoia ua paumaele i ka mai lele; a he mea pono e holo 
kekahi o lakou a € huli maluna o na moku i manaoia pela, 
a pono i ke alii moku i huliia kona moku ke uku mai i ke 
kahuna nana mai, i elima dala. 


Ua hanaia ma Honolulu i keia Ja iwakaluakumamaiwa o Mei, i ka 
makahiki o ka Haku, 1839. KAMEHAMEHA III. 
MOKUNA VII. 
KANAWAI HOOPOPONO KULA. 


O ka naauao, a me ka ike, ola ke kumu e pono ai ke 
aupuni. Aole e malu maikai ka aina, aole hoi e kuapapa- 
nui, ke ao ole ia na kanaka ma ka palapala, a me na mea o 
pono ai. 

Ina aole e aoia na kamalii, e mau loa no ka naaupo, 
pono ole na keiki alii, a pono ole na keiki a pau, nolaila, 
ua kauia keia kanawai. 

1. Ina e noho ana kekahi poe kanaka mea keiki, ua 


AO 


umikumamalima keiki a keu aku paha, he poe keiki pono 
ke hele i ke kula, a ua noho lakou ma kahi kokoke, ma ke 
kulanakauhale hookahi paha, a i ole ia, ma ke ahupuaa 
hookahi paha, pono ia lakou e imi i kumu kula no lakou. 
Penei boi lakou e hana‘i. E akoakoa na makuakane o 
lakou, a e koho i mau, mea ekolu o Jakou, 1 lunakula no 
ia wahi. Ina uuku tho na kamalii o kekahi kulanakauhale i 
ka umikumamalima, alaila, e hui ko lakou poe makua, me 
kekahi poe e ae e kokoke ana. 

2. Alaila, e hele kela poe luna i kekahi kumu misionari 
kokoke, a e imi pu lakou i kumu kula no ia wahi. Ina 
uuku na kamalii, hookahi na kumu, ina mahuahua na 
kamalii elua no kumu, a i nui loa na keiki, ekolu kumu a 
keu aku paha, aia no ia lakou, e like me ko lakou manao 
like ana. 

3. A loaa ke kumu, alaila, e olelo pu lakou i ka uku, o 
ka misionari o ia wahi, o ke kumu, a me na lunakula, a 
holo ka olelo no ka uku, alaila, aia no i na lunakula ka 
auhau aku i na kanaka e like me ko lakou ike ana he mea 
e pono ai ke kumu, a o na kumu paha o ia wahi. Penei 
hoi e hana‘i na lunakula. E huli lakou i pauku aina 
kaawale, aole i mahiia, a e hele lakou i ke konohiki o ia 
wahi, a hoike aku ia ia, alaila, e liho ia wahi i ke alii, i 
mea e pono ai ke kumukula. 

4. Penei e mahiia'i ua aina la. Ekolu la pahao o ke alii 
nui e lilo i ke kumu, maloko o ka makahiki hookahi, 
ekolu hoi la o na konohiki, a ekolu la o na makaainana, a, 
aia no i ke kumu ka olelo no ka hana maluna o ua aina 
la. 

Eia kekahi, i na la hana ma ka aina o ke kumu, ai ka 
hale kula paha, he hana ia e pau loa'i na kuewa a me na 
hoopili wale i ka uku i hapaha, ke hele ole lakou ia 
hana. 

O na keiki kane maloko o ke kula, o lakou kekahi e 
hana i ka hana a ke kumu, eono hora i ka hebedomo 
hookahi. Aole nae na keiki uuku Joa, o na keiki malalo o 
na makahiki ewalu, aole lakou e hana, aole hoi na keiki 
maimai. 

5. Elia kekahi uku na na kumukula. Aole lakou e hele 
i ka paahao, a me ka hana a pau a na'lii, a me na kono- 

hiki. Aole hoi lakou e hookupu kala o ke kino, i ko lakou 
wa e malama ana i ke kula. Pela no hoi ka lakou wahine, a 
pau ko lakou wa malama i ke kula, alaila, hookupu no 
lakou e like me na kanaka a pau. Ina loaa ole ka aina, 
alaila, e imi pu na lunakula a me ka misionari, a akaka ia 
lakou kahi e loaa mai ai ka uku pono, alaila, na na luna e 
auhau aku na kanaka, a me na konohiki, a me na li, e 
like me ka pono a lakou i imi ai, i kokua like na mea a 
pau i ka naauao. 

6. Aole pono ke uku like ia na kumu a pau. O ke 
kumu akamai loa a ikaika loa ka hana ana, a nui kana poe 
haumana, pono e uku nui ia oia. A o ka mea i emi mai 
kona akamai, a me ka ikaika o kana hana ana, e emi pu 
no me kona uku. Aole nae i kapaia kekahi i kumu ma keia 
kanawai, ke loaa ole ia ia ka palapala kumu, mai na kumu 
mai o ke Kulanui o Lahainaluna, a i ole ia mai na 
kahukula mai paha. 

7. Ina ike aku na lunakula ua nui ka waiwai o ka aina a 
ke alii i haawi ai i ke kumukula, ua oi aku mamua o ka 
lakou i olelo pu ai me ke kumu, alaila e malama no lakou 
ia waiwai, i mea uku i kekahi kula, e like me ka olelo 
malalo iho. 

8. Ma na wahi a pau loa i hemahema na kamalii no ka 
pono ole o na hale kula, e olelo aku no na lunakula o ia 
wahi i na kanaka, a e hana no lakou i hale kula e like me 
ka olelo a na luna. Aole e hana ka paahao, no ka mea, 
aole ia he hana i pili i na'lii wale no, he hana ia e pono 
like ai na makaainana, a me na'lii. Ina hele ole kekahi i ka 
hana i ka wa a na kumu kula e olelo ai, e uku no ia, e 
like me ka mea hele ole i ka paahao. 

9. Eia na kamalii kupono i ke kula, o na kamalii eha 
makahiki mai ka hanau ana, a maluna ae olaila a hiki i ka 
umikumamaha makahiki. A ina he keiki ka kakahi kanaka i 
kupono i ke kula, aole i hiki i ka walu o kona makahiki 
mai kona hanau ana, aole hoi i hoouna mau kona makua 
ia ia i ke kula, alaila, e hana kela makua i eiwa la hou 
maloko o ka makahiki, ma ka aina o ke kumu. Oia ka uku 
o ka poe hoonaaupo i ka lakou poe keiki. 

6 


Aka, ina he keiki nui, ua hala ka walu o kona mau 

makahiki, a hele ole i ke kula, alaila, e hana no kela keiki 
i ka hana a ke kumu i elua la maloko o ka hebedoma. Oia 
ka uku o na keiki molowa i ka hele i ke kula. Aole nae e 
kula i na la a pau o ka hebedoma. Elima la kula, he la 
hoomaha ka la hoomalolo. 

10. E noho malie no na kamalii iloko o ke kula me ka 
hoolohe i ka ke kumu. Aka, ina i kolohe kekahi kamalii e 
pomo no i ke kumu ke ao aku me ka hoopai maikai aku ia 
ia, aole hoopai hewa. Ina i pilikia ke kumu no ka malu ole 
o ke kula a no ke kolohe nui o kekahi kamalii paha, alaila, 
e imi pu ke kumu me na lunakula, a e hana e like me ko 
lakou manao like ana. 

Aole pono i na keiki ke hele nui ma kahi e i ka mana- 
wa kula. I ka wa hoomaha, alaila hele, a kula hou, alaila 
hoi mai. Aka, ina i pilikia nui ke keiki no kona makua 
paha, no ka mai o kekahi hoahanau paha, pono no ka 
hele, me ka lohe nae o ke kumu. 

Aole nae e pono i na kumu ke paa aku i na haumana i 
manao e mare, aole hoi i na haumana i hele e noho loa ma 
kahi e me ka makua, aka, i ka wa e hele ai lakou, e komo 
hou no iloko o kekahi kula. 

11. Ina pono ole ka hana ana a ke kumu, ua molowa 
paha, ua kolohe paha, alaila, e hookolokoloia kela kumu, 
na na Junakula a me ka misionari o ia wahi e hookolokolo 
ja ia. Aia no ia lakou ka olelo nona. Ina, manao lakou e 
hoemi i kona uku, a manao lakou e pau kona noho kumu 
ana, aia no ia lakou. 

A hiki i ka manawa e hewa’i kekahi kumu, a make 
paha, alaila, hoi aku kona aina, a me kona hale, a me 
kona pa i ke alii, a na na lunakula e malama, a na lakou e 
haawi i ke kumu hou. 

12. Eia kekahi hana a na lunakula, o ka paipai i na 
makua, ma na mea e naauao ai ka lakou poe keiki; a o 
lakou kekahi e hooikaika i na keiki e hele i ke kula, a e ao 
nui i ka palapala. A e kokua no hoi lakou i ke kumu ma 
na mea e pono ai ke kula. E hana wale hoi na lunakula, 
aole lakou e ukuia, no ka mea, he wahi hana uuku ka 
lakou, aka, i ka wa e hele ai ua kanaka a pau e hana ma 
ka aina i haawiia i ke kumu, aole lakou e hele, oia kahi 
uku iki no ka lakou hana. 

13. I kela makahiki i keia makahiki e wacia kekahi mau 
kanaka akamai, i kahukula, penei, hookahi ma Hawaii, 
hookahi ma Maui, hookahi ma Molokai a me Lanai, 
hookahi ma Oahu, hookahi ma Kauai, a kookahi hoi luna 
maluna o lakou. Na na‘lii no e wae i ko lakou akoakoa ana 
i kela makahiki i keia makahiki. O lakou hoi pa poe 
kahukula no ka makahiki. 


14. Eia hoi ka hana a na kahukula, e hele no ke kahu o 
Hawaii e nana, a e ao a e paipai i na kumu a pau, a me na 
haumana, a e imi hoi i mea e pono ai na kula a pau. E 
olelo pu no hoi lakou me na kumu a me ke kiaaina, i ka 
hemahema o na kula, a me ka mea e pau ai. A pela no ke 
kahu o ko Maui mau kula, a pela no hoi ke kahu o 
Molokai, a me ke kahu o Oahu, a me ke kahu o Kauai, a 
e hoike lakou i ko lakou luna i na mea a lakou i ike ai me 
na mea a lakou i hana'i. A na ka luna no e hoike i na'lii i 
ko lakou manawa e halawai ai. Eia hoi ko lakou uku. I ka 
wa e hele ai lakou e ike i na killa, e malama na konohiki 
ia lakou i ka ai a me na mea e pono ai. A e uku maoli ia 
lakou he 25 dala, maloko o ka waiwai o ke aupuni, aole 
ke dala maoli. 


15. Eia kekahi, o na haumana i hele i ke Kulanui ma 
Lahainaluna ua kaawale lakou i ka hookupu dala a me na 
la hana a pau o na'lii, a o na haumana a pau i hele mau i 
ke kula, e ao i ka palapala aina, a me ka helu, a me na 
mea e ae i ao nui ia ma na kula o na lunakula, aole e hele 
Kele poe haumana i ka paahao o ke alii nui, a me ko na 
konohiki, a hiki i ka umikumamawalu o ko lakou mau 
makahiki. 


16. Ua paa no keia kanawai no keia manawa, aka, 1 ka 
wa e halawai ai na'lii me ka poe i kohoia, ina manao lakou 
e hoole i kekahi hua, a e hookomo hou paha, aia no i ko 
lakou manao. 

(INSERT/) 

Ina i kukalaia keia kanawai ma kekahi kulanahauhale, a 
ma kekahi aina paha, o ka la e kukalaia’i, oia ka Ja e kau 
ai ma ia wahi, a kukala ole ia, o ka la mua o Ianuari, 

1841, oia ka la e kau ai ma na wahi a pau loa ma Hawaii 
nei. 
Ua hanaia ¢ na'lii o Hawaii nei, ma Lahaina, Maui, i keia la umiku- 
malima o Okatoba, i ka makahiki o ko kakou Haku, 1840. 
KAMEHAMEHA III. 
KEKAULUOHI. 


MOKUNA VIII. 
KANAWAI NO KA HANA ANA O NA ALANUI. 


Ina manao ke kiaaina e hana i alanui, pono no ia ia e 
hoonoho i mau luna ekolu no ia hana, na lakou e imi 1 
kahi maikai ke hana. Pela no hoi na kanaka. Ina 


makemake Jakou i alanui, e hana no lakou e like me ka. 


olelo ma ka Mokuna IV. Aka, ua kauia keia kanawai no 
lakou i ka lakou hana ana i na alanui. 

1. Ina i manaoia ke alanui hou e hana, eia ka hana 
mua. E koho mua ia na kanaka ekolu, nana e olelo i ka 
waiwai poho ma ia ala. O ka poe manao i ke alanui, na 
lakou e koho. Ina o na'lii, na lakou e koho. Ina na na 
kanaka, na lakou no e koho. 

2. Ina komo ka hale o kekahi kanaka iloko o ke ala i 
manaoia e hana, alaila, na ia poe ekolu e nana i ka uku 
kupono i ke poho o ua kanaka la i kona hale. A e ukuia 
oia e like me ka Jakou olelo. Pela no hoi ke komo ka loi, 
a me ka waiwai nui e uku. E ukuia no kela kanaka, e like 
me ka manao o kela poe akolu. 

3. Ina i moku like na aina a pau i ka holo ana o ke 
alanui, a ua kokoke like paha, aole i moku ino ia, a ua 
poho pu no me ka nui o na kanaka, a ua pomaikai pu, 
alaila, aole e ukuia ke kanaka no kona aina i lilo i ke ala. 
Aole hiki i ke kanaka mea aina ke hoole ma kona manao. 
E lilo no ka olelo i kela poe i kohola. 

4. Ina na na'lil ka olelo o ke ala, alaila na lakou e imi i 
kahi e loaa'i ka waiwai e uku aku ai i ka poe poho. Ina, 
na na kanaka ka manao e hana i ke ala, alaila na lakou e 
imi i ka waiwai e uku aku ai i ka poe poho. 

Ua kauia keia kanawai i keia la umikumamakahi 0 Novemaba, i ka 
makahiki o ko kakou Haku, 1840, ma Lahaina, Maui. 
KAMEHAMEHA III. 
KEKAULUOHI. 


MOKUNA IX. 
KANAWAI NO NA MEA ANA MA HAWAII NEI. 


Eia na ana i hoomaopopoia ma ke kanawai o Hawaii 
nei, o na ana o Masekuseta. O ka iwilei, o ka Galini, o ke 
Tona, a me ka pouna, he ana Masekuseta wale no. A ina 
aole i kupono ke ana o kekahi me ia mau ana, aole i pono 
i keia kanawai. 

Eia ka olelo hoakaka no ia mau mea. 
1. Ina i oleloia. 


1 Kapuai he 12 iniha ia, 
1 Twilei . * 3 Kapuai, 

1 Anana "6 2 Iwilei, 

1 Kaulahao a 11 Anana, 

1 Setadia _ 10 Kaulahao, 
1 Mile : 8 Setadia. 


2. Ina i oleloia, 
1 Pouna he 16 auneke ia. 
1 Kuaka haneri weta, he 25 paona ia. 
1 Haneri weta, eha kuaka haneri weta. 
1 Tona, 20 haneri weta. 
Oia ke ano o ke kau paona ana i na mea kaumaha, e 
like hoi me ko Masekuseta. 
3. I ke ana ana i ka lole, a me na mea like, ina i 
oleloia. 
1 Nela, elua iniha ia, 


1 Kuaka iwilei, 4 Nela ia, 

1 Iwilei, 4 Kuaka iwilei, 
1 Anana 2 Iwilei, 

1 Pio 3 ITwilel, 


Ua like hoi ia ana me ko Masekuseta. 
4. I ke ana ana i na mea wai, cia ke ano.Ina i 
oleloia. 
1 Paina 4 Gila ia, 

1 Kuata 2 Paina, 

1 Galani 4 Kuata, 

1 Poo 63 Galani, 

1 Pipe 2 Poo, 

1 Tona 2 Poo, 252 hoi galani. 


Oia ke ano o na mea ana ma keia aina, aole i like me 
ko Beritania i keia wa, a i ka wa mamua ua like no, a ua 
like hoi me ko Masekuseta i kela wa. 

5. Ina i ana kekehi, a kaupaona paha ma ke ano ku e i 
keia olelo maluna, a no kana hana ana pela, poho ka 
waiwai o kona hoakuai, a ua hana paha oia ma ke ano 
wahehee, alaiJla, ua hewa ka mea hana pela i keia kanawai. 
E hoopaiia oia e like me ka aihue. 

A hiki i ka la mua o Januari, i ka makahiki o ko kakou 
Haku, 1841, alaila, kau keia kanawai. 


Ua holo pono na olelo o keia kanawai i na'lii o Hawaii nei, i keia la 


12 0 Novemaba, i ka makahiki o ko kakou Haku, 1840, ma — 


Lahaina, Maui. 
KAMEHAMEBA Ii. 
KEKAULUOHI. 


MOKUNA X. 
No ka Mare aime Ka Hetic. 


Mai ka wa mai o Kaahumanu, ua paa ke kanawai ana i 
kau ai maluna o keia aupuni no ka mare ana. Ua paa no 
hoi ia kanawai i keia manawa. Eia hoi kana. 

"Aole pono na wahine elua i ke kane hookahi. 

"Aole pono na kane elua i ka wahine hookahi. 

"He mea hiki ole i ke kane ke haalele wale i kana 
wahine ma kona manao. 

"He mea hiki ole i ka wahine ke haahele wale i kana 
kane ma kona manao. 

"Ina i like ka manao o kekahi kane a me kekahi wahine 
e noho pu i kane i wahine, aole hoi he mea hihia iwaena o 
laua, e mare no laua e like me ka olelo a ke Akua. 

"Aka o ka poe i hoao maoli mamua, e like me ke ano o 
ka hana ana i kela wa a noao pu hoii keia manawa, 

hookahi kane, hookahi wahine, aole hoi he mea hihia e 
pono ole ai, ua paa no lakou i keia wa hou e like me ka 
poe i mareia. 

"Aka, mai keia manawa aku, ua kapu ka hoao maoli e 
like me ka hana kahiko, o ka mare no ka pono.” 

Ela keia mau mea hoakaka hou. 

Ina manao kekahi mau mea e mare, aole pono e hana 
wikiwiki, o ke akahele ka pono, i ike kekahi i ke ano o 
kekahi, o hihia nui mahope o ka mare ana. 

Fia kekahi, aole pono nui e mare ka luawahine me ke 
keikikane, aole hoi ka elemakule me ka kaikamahine: ina 
kokoke like na makahiki, oia ka pono loa. Nolaila, he mea 
pono i na kumu ao, a me na kahuna nana e mare, e hooi- 
kaika i na kane a me na wahine ma keia mau mea. 


Eia na mea Kapu maole ke Mare. 


I. O ke keikikane, aole biki i ka umikumamaha o kona 
mau makahiki. . 

II. O ke kaikamahine aole hiki i ka umikumamalua o 
kona mau makahiki. 

IiI. O ke kane e ola ana kana wahine, aole hoi i loaa ia 
ia ka palapala hoohemo, a me ka ae o ke Kiaaina e mare 
hou ia, aole no ia e mare. 

IV. O ka wahine e ola ana kana kane, aole hoi i loaa ia 
ia ka palapala hoohemo, a me ka ae o ke Kiaaina e mare 
hou ia, aole no ia e mare. 

V. Aole hiki i ke keikikane malalo iho na makahiki he 
iwakalua ke mare me ka ae ole o kona makua, ina he 
makua e ola ana. A pela no ke kaikamahine malalo iho o 
na makahiki he umikumamawalu, aole ia e mare me ka ae 
ole o kona makua, ina he makua e ola ana. Aka ina he 
hewa maole ka paa ana o na makua alaila na na lunakana- 
wai e hookolokolo, a ia lakou ka mare o laua, a me ka 
ole. 

VI. Eia na hoahanau i kapu i ke kane ke mare. 

1 O kona kupunawahine. 

2 O ka wahine a kona kupunakane, 

3 O ke kupunawahine o kana wahine. 

4 O ke kaikamahine o kona makuakane. 

5 O ke kaikuaana a me ke kaikina o kona maku- 
wahine. 
6 O ka wahine a ke kaikuaana a me ke kaikaina o kona 
makuwahine. 
7 O ka wahine a ke kaikunane o ka makuwahine. 
8 O ke kaikuwahine o ka makuakane o kana wahine. 
9 O ke kaikuaana a me ke kaikaina o ka makuwahine o 
kana wahine. 
10 O ka makuwahine. 
11 O ka wahine a ka makuakane. 
12 O ka makuwahine o kana wahine. 
13 O kana kaikamahine. 
14 O ke kaikamahine a kana wahine. 
15 O ka wahine a kana keikikane. 
16 O kona kaikuwahine. 
17 O ke kaikamahine a kana keikikane. 
18 O ke kaikamahine a kana kaikuwahine. 
19 O ka wahine a ke keikikane a kana keikikane. 
20 O ka wahine a ke keikikane a kana kaikamahine. 
21 O ke kaikamahine a ke keikikane a kana wahine. 
22 O ke kaikamahine a ke kaikamahine a kane wahine. 
23 O ke kaikamahine a kona kaikuaana, a me kona kai-~ 
kaina. 
24 O ke kaikamahine a ke kaikuwahine. 
25 O ka wahine a ke keikikane a kona kaikuaana, a me 
kona kaikaina. 
26 O ka wahine a ke keikikane a kona kaikuwahine. 
27 O ke kaikamahine a ke kaikunane o kana wahine. 
28 O ke kaikamahine a ke kaikuaana a me ke kaikaina o 
kana wahine. 
VII. Eia na hoahanau i kapu i ka wahine ke mare. 
1 O kona kupunakane. 
2 O ke kane a kona kupunawahine. 
3 O ke kupunakane o kana kane. 
4 O ke kaikuaana, a me ke kaikaina o kona makua- 
kane. 
5 O ke kaikunane o kona makuwahine. 
6 O ke kane a ke kaikuwahine o kona makuakane. 
7 O ke kane a ke kaikuaana a me ke kaikaina o kona 
makuwahine. 

8 O ke kaikuaana, a me ke kaikaina o ka makuane o 
kana kane. 

9 O ke kaikunane o ka makuwahine o kana kane. 

10 O kona makuakane. 

11 O ke kane a ka makuwahine. 

12 O ka makuakane o ke kane. 

13 O kana keikikane. 

14 O ke keikikane a kana kane. 

15 O ke kane a kana kaikamahine. 

16 O ke kaikunane. 

17 O ke keikikane a kana keikikane. 

18 O ke keikikane a kana kaikamahine. 

19 O ke kane a ke kaikamahine a kana keikikane. 

20 O ke kane a ke kaikamahine a kana kaikamahine. 

21 O ke keikikane a ke keikikane a kana kane. 

22 O ke keikikane a ke kaikamahine a kana kane. 

23 O ke keikikane a kana keikikane. 

24 O ke keikikane a kona kaikuaana, a me kona 
kaikaina. * 

25 O ke kane a ke kaikamahine a ke kaikunane. 

26 O ke kane a ke kaikamahine a kona kaikuaana, a me 
kona kaikaina. 

VU. Eia na haole kapu ke mare i ko onei wahine, i na 
wahine hoi o keia pae aina. O na haole mahuka wale mai a 
pau loa, aole loa lakou e mare i ko onei wahine. A ma 
keia hope aku, o na haole e pae wale mai i uka nei me ka 
ae ole o ke kiaaina ma ka palapala, aole ia e mare. 

IX. Aole e mare kekahi haole i ko onei wahine ke 
hoohiki ole oia 1 kona manao imua o ke kiaaina, e noho 
loa ma Hawaii nei, a hoohiki no hoi mamuli o na'lu o keia 
pae aina, a loaa ka palapala mare na ke kiaaina mai. 

X. Aole e mareia kekahi haole maanei, ke hoakaka ole 
mai ola i kona noho wahine ole ana ma ka aina e, aole hoi 
mamua o na makahiki elua mai ka wa mai o kona pae ana 
iuka nei. A ina hoopunipuni kekahi i kona wa e mare ai, a 
mahope, ikeia he wahine kana ma ka aina e, alaila, e haoia 
kana waiwai a pau a e haawiia 1 ka wahine ana i mare 
kolohe ai, a e kipakuia oia mawaho o keia aina. 

XI. Eia ka poe hooko i ka mare ana ma Hawaii nei, a o 
lakou walé no, o na kahuna pule e noho pono ana, e 

like me ke kanawai o keia aina. Aole nae lakou e hana 
wale. A hele mua na mea makemake mare i ke kiaaina, a i 
ka luna ana i hoonoho ai paha, a loaa ia laua ka palapala 
ae i ko laua mare ana, alaila pono i ke kahuna ke mare 
aku ia laua. 

Xl. O ka mea hooko i ka mare ana, e malama no oia i 
ka buke kahi e kakau ai i na inoa o ka poe a pau i mareia 
e ia. A i ka la hope loa 0 Dekemaba o kela makahiki, 
keia makahiki, e palapala mai kela mea keia mea hooko i 
ka mare ana, a hai mai i ka nui o ka poe ana i mare ail i 
kela makahiki. A i ka manawa a ke alii e manao ai, pono 
no ia ia e hoouna i ke kanaka e nana i ka pono o na buke 
kakau a pau a ka poe hooko i ka mare ana. Ina malama 
ole kekahi i keia pauku, a me ka pauku XI o keia 
kanawai, a ina hookowale kekahi i ka mare ana ma ke ano 
kue i keia kanawai a pau, e houkuia oia i hookahi haneri 
dala. 


No ka noho pu ana o ke kane me kana wahine, a me 
ko laua hemo ana. 


O na mea a pau i mareia, e like me ke kanawai o ka 
aina, pono ia lakou e noho kuikahi me ka malama i ka 
olelo a lakou i ae like ai 1 ko lakou wa i mare ai. Aka, o 
ka poe hewa, a malama ole ia olelo, cia ke kanawai no 
lakou. 

1. Ina hana ino kekahi, a haalele wale i kana kane, a i 
kana wahine paha, alaila e hookolokoloia laua, a ina i 
maopopo ka hewa nui o ka mea nana i haalele, alaila, e 
hooukuia oia i ke kala, e like me ka manao o na lunaka- 
nawai, aole nae e oi aku i na kala he umi. Ina haalele hou 
mahope iho o ka hoouku ana, alaila e hoopapaluaia ka 
uku, i kela hana ana i keia hana ana, a hiki i ka nui loa. 
Aka, ina ike na lunakanawai na pilikia loa ka wahine no ka 
pepehi pinipini ana o kana kane ia ia, alaila, pono no e 
paa kela kane i ka hao, e like me ka noonoo ana o na 
lunakanawai i ka nui o ka pilikia o ka wahine. 

2. Ina hakaka ke kane me kana wahine, a pepehi kekahi 
i kekahi, a hahau kekahii kekahi, a hanai kekahi mea e 
paha i mea e eha'i kekahi, alaila, e hookolokoloia laua, ae 

hooukuia ka mea i hewa o laua, aole nae e oi aku mamua 
o ka uku o na pepehi kanaka a pau. A ina e hakaka hou 
mahope o ka hookolokolo ana, alaila e hoopapaluaia ka 
uku, a pela no e hoopapaluaia, i ka uku no ka hewa, a hi- 
ki i ka nui loa. Aka, ina ike na lunakanawai ua pilikia loa 
ka wahine no ka pepehi pinepine ana o kana kane ia ja, 
alaila, pono e paa kela kane i ka hao, e like me ka noonoo 
ana o na Junakanawai i ka nui o ka pilikia o ka wahine. 

3, Ina i pono ole ka noho ana o kekahi mau mea i 
mareia, a hakaka nui paha, a kaulana ka pono ole o ka 
laua hana ana, a malama ole lava i ka olelo a laua i ae like 
ai, alaila, e hookolokoloia laua, a akaka ka hewa io, e like 
me ka olelo maluna, alaila, e paa no laua i ka hao. E paa 
kaawale, aole ma kahi hookahi. I ka po wale no e paa ai, 
a ao e weheia e hele laua i kahi hele ai, a po paa hou, a 
pela laua e paa ai i kela po i keia po, a pau ko laua hakaka 
ana. 

4. Ina holo aku kekahi kane i kahiki, a noho wale kana 
wahine i eha makahiki me ka lohe ole i ke ola ana o kana 
kane, a me kona hoi mai, alaila, pono no i kela wahine ke 
hele i ke kiaaina, a nana e haawi mai ia ia i palapala mare, 
alaila, hiki no i kela wahine ke mare hou i kane nana. 
Aka, ina hot mai ke kane kahiko, oia no kana kane, ae 
hemo no ke kane hou. 

5. Ina hoohewaia kekahi kane a o kekahi wahine paha, 
e noho ma ka aina e, i eha makahiki a keu paha, alaila, ua 
like ia me ka make maoli i ka manao o keia kanawai, ae 
hiki no i ka mea o laua i pono ke hele i ke kiaaina, a nana 
no e haawi i palapala mare, alaila, pono ia ia ke mare hou 
i kane nana, a i wahine paha, ai ole mare hou, pono no, 
aia no i kona manao. 

6. Ina hoi mai kekahi, mai kona aina i kipakuia'ku ai a 
ua mareia kana wahine, a o kana kane paha, alaila, e hele 
no ola i ke kiaaina, a e nana aku ke kiaaina ia ia, i 
hookahi makahiki, a ina i pono kona noho ana, aole hihia 
iki, alaila, e haawiia'ku ka palapala mare, a pono no ia ia 
ke mare hou. , 

7. Ina i kaumaha nui kekahi kane i kana wahine no 
kona moe kolohe ana, a o ka wahine paha i kana kane no 
kona moe kolohe ana, a na paa hoi kona manao e hemo 

laua i ko laua ola ana, alaila e hele no oia ke kiaaina, a e 
haawi mai oia i palapala hoohemo. me ka ae mai 1 kona 
mare hou ana, alaila, pono no ia ia ke mare hou. Aka, ina 
i aneane like laua, aole i maopopo loa ka pono nui o 
kekahi, alaila, pono no i ke kiaaina ke hoole, aole laua e 
hemo. Ina i pono loa kekahi, a moe kolohe kona hoa, o 
laua wale no ke hemo. 

8. Ina i huhu nui loa kekahi kane i kana wahine a o 
kekahi wahine i kana kane peha, a imi ua mea huhu la i 
mea e make ai kona hoa, a nana na lunakanawai a mao- 
popo ka pilikia o ke ola o ka mea pono, alaila, e haawiia 
ka palapala hemo na ka mea i pono, a ola ka i mare hou, 
a o ka mea i hewa, aole ia e mare hou a make. 

9. Ina i hemo ke kane me kana wahine i ko laua ola 
ana, a he keiki ka laua, a like ole ko laua manao no ke 
keiki, a no na keiki paha, alaila, na na lunakanawai e olelo 


iwaena o laua, a e kokua no lakou i ka mea o laua i. 


pono. 

A biki i ka la mua o Ianuari, i ka makahiki o ka Haku, 
1841, alaila, kau keia kanawai, ma na wahi a pau loa o 
keia pae aina. 


Ua hanaia e nallii, a ua kau hoi maua i ko maua inoa i keia la 12 o 
Novemaba, i ka makahiki o ko kakou Haku 1840 ma _ Lahaina, 
Maui. 

KAMEHAMEHA III. 
KEKAULUOHI. 


MOKUNA XI. 
KANAWAI HOOMALU I KA LA SABATI. 


Ua maopopo keia aole e malu maikai ka aina, aole hoi 
e pomaikai nui na kanaka, ke ao ole ia lakou ma ka pono 
maoli, a me ka pono o ke Akua. Nolaila, he mea nui ka la 
Sabati, no ka mea, ma ia la na ao nui ia na kanaka ma ia 
mau mea. Ina i keakea kekahi i kekahi i kona malama 
ana ia la, a ina i keakea kekahi i ka pono a me ka malu o 
ja la, ua hewa ia, ua hana oia i ka mea e poino ai ke 
aupuni, a me ka poe a pau i imi i ka maikai nui. No ia 

mea e pono no ike kanawai ke hoomalu i ka la Sabati, a 
me ka poe a pau i malama maikai ia la, o keakea wale 
kekahi i ka pono nui o ka aina i kona hoolilo ana ia la i 
mea ole. Nolaila, ua kauia keia mau kanawai e ke alii nui, 
a me na'lii o Hawaii nei, i ka lakou ahaolelo ana. 


1. O na hana a pau o ke kino i hanaia me ka pilikia 
ole, ua kapu ia mau hana ma keia kanawai. Aole pono ka 
mahiai, aole pono ka lawaia, aole pono kekahi hana imi 
waiwai, a me na hana a pau e like me ia, ke ole ka pilikia 
nui, aka, o na hana pilikia, i pono ole ke hana mamua, a 
pono ole hoi ke waiho a hala ka la Sabati, a me na hana 
aloha i ka poe poino, oia na hana pono. O na hana e ae a 
pau, na kapu. O ka mea hana ku e i keia kanawai, e hoo- 
ukuia oia i hookahi kala, a ina hana hou pela, elua dala ka 
uku, a pela e hoopapaluaia'i ka uku i kela hana ana i keia 
hana ana a hiki i ka nui loa. 


2. O na hana lealea o ke kino a pau, a me na hana 
olioli, a me na hana paani a pau, he mau mea ia e keakea 
ana 1 ka pono o ka la Sabati, ke hanaia ia la, he mau mea 
hoi, i ku e i ke kuapapa nui o ke aupuni, nolaila, ua 
hookapuia ma keia kanawai. O ka mea hana ku e i keia 
kapu, e hooukuia oia i hookahi kala; a ina hana how oia 
pela, elua kala ka uku, a pela e hoopapaluaia'i ka uku, a 
hiki i ka nui loa. O ka mea kokua ia mau hana i oleloia 
maloko o keia pauku, i kona ku ana e nana wale i ka hana 
ana, oia kekahi mea pili i keia kanawai. 


3. O ka walaau nui ana a pau, a me ka holoholo ino 
ana o na kamalii, a me na hana hoohaunaele i na anaina 
pule a pau i ka la Sabati, he mau mea ia e keakea ana i ka 
poe pono i ko lakou malama pono ana i ka la Sabati. No- 
laila; na kapu. O ka mea hana ku e i keia kanawai, 
hookahi kala ka uku, a ina hana hou oia pela, elua dala ka 
uku, a pela e hoopapaluaia'i ka uku, a hiki i ka nui loa o 
ka hana ana. Ina he keiki ka mea i hewa malalo' tho o na 
makahiki he 14, alaila e hookolokolo pu ia oia me na 
makua ona,.a o ka mea o lakou i hewa, oia ka i uku. 

4. A hikii ka la mua o Ianuari, i ka makahiki o ko 

kakou Haku 1841, alaila, kau keia kanawai, ma na wahi a 
pau loa o keia pae aina. 


Ua hooholoia na olelo a pau o keia kanawai, na kau hoi maua i ko 
maua inoa, i keia la 13 0 Novemaba, i ka makahiki o ko kakou 
Haku, 1840, ma Lahaina, Maui. 

KAMEHAMERA II. 
KEKAULUOHI 


MOKUNA XII. 
KANAWAI HOOKAPU I KE KUAMUAMU A ME KA HAILIILI, 
A ME KE AKI WAHAHEE 


Ina aole i manao maikai ia kekahi kanaka, a alohaia 
paha, he poino nui ia nona, a he mea e pono ole ai kona 


noho ana, aole hoi e malu maikai, aole oluolu ike ke. 


kanaka, ke manaoia oia he kanaka hewa, aole hoi e oluolu 
kekahi kanaka, aole loa e ole ka huhu a me ka hewa, ke 
kuamuamu wale mai kekahi ia ia i ka hua ino. Nolaila, ua 
kauia keia kanawai hoomalu i ka inoa maikai o ke 
kanaka. 


1. Ina kuamuamu wale aku kekahi i kekahi me ka 
manao ino e hoino ai ia ia, a e hoonaukiuki paha ia ia, 
alaila e hoohilahilaia oia i ka hao e like me ka manao o na 
lunakanawai, aole nae e oi aku kona paa ana i ka malama 
hookahi. Pela no e hooukuia'i ka mea hailiili wale i kekahi, 
ma ka manao ino. 


2. Ina i aki wahahee kekahi 1 kekahi me ka manao ino, 
a me ka manao huhu e hewa'i ka mea hewa ole, a e 
hilahila ai paha ka mea pono, a i mea e huhuia mai ai e na 
kanaka e aku, a me na'lii paha, e hooukuia ke kanaka 
hana pela e like me ke ano o kona hewa. Ina he wahahee 
nui, nui ka uku, ina kokoke pololei ka olelo, aole uku. 
Ina he kuhihewa wale no, aole manao huhu, alaila, aole 
uku. Ina he mau mea koikoi ka mea aki a me ka mea i 
akiia, e nui no ka uku, aole nae e oi aku i ka hapaha o ka 
waiwai 0 ka mea i hewa. Aka, ina he kanaka hune ka mea 

nana i aki, pono e hoohanaia ota, aole nae e oi aku ka 
manawa hana mamua o na malama eha, a ina uuku tho, 
ola no, e like me ka nui o ka hewa i ka nana ana o na 
lunakanawai. 

3. A hiki ka la mua o Januari, i ka makahiki o ko 
kakou Haku, 1841, alaila e kau ai keia kanawai ma na 
wahi a pau o keia pae aina o Hawaii nei. 


Ua hooholoia na olelo a pau o keia kanawai, a ua kau hoi maua i ko 
maua inoa i keia la 14 0 Novemaba, i ka makahiki o ka Haku, 
1840, ma Lahaina, Maui. 

- KAMEHAMEHA IiIl. 

KEKAULUOHI. 


NO KA HALAWAI HOU 
ANA A NA'LIE 


I ka la mua o Aperila, i ka makahiki hookahi tausani, 
ewalu haneri me kanahakumamakahi, halawai na ‘li 
ma Luaehu, i Lahaina, Maui, e like me ka olelo ma ke 
Kumu Kanawai, a mahope iho, komo mai na mea ekolu 
I kohoia e na Makaainana, a ahaolelo pu lJakou me 
na'lii. 

I keta ahaolelo ana ua hookomo hou ia kekahi mau hua 
iloko o ke kanawai kahiko, a ua hana hou ia kekahi 
mau kanawat. 

Eia na hua hou i hookomoia iloko o ke kanawai kahiko. 


1. No ke kanawai auhau. ; 

O na kanawai auhau a pau, ina ike ke kiaaina ua pilikia 

maoli kekahi kanaka no kekahi hua o ke kanawai, alaila, e 

kala ke kiaaina i ka pilikia o kela kanaka, e like me kona 
ike ana he pololei, aole e like me na hua o ke kanawai. 


2. No ke kanaka i pili t ke kanawai. 

Ina i hoohewaia kekahi kanaka e hana i ka hana a ke 
alii e like me ka olelo o ke kanawai, pono no i na 
konohiki ke kii mai i na kanaka o ko lakou aina, ke hki i 
na la hana o ko lakou poalima o ka aina. Aka, ina manao 
na mea nana ka hana, e helu i na la o ke konohiki ekolu o 
ka malama, a hana mua i ka ke alii a pau, alaila e hana i 
ka ke konohiki, pono no ia hana ana. 


3. No na malama hookupu. 
Ua hookomoia kekahi mau hua hou iloko o ka 
MOKUNA III, pauku 1, aoao, 19 penei, "Mai ka la mua o 
Okatoba a hiki i ka la hope loa o Dekemaba." 


4. No na kuewa hana. 

O na kuewa i maopopo ka lakou hana i kela la i keia 
Ja, aole lakou e hele i ka poalua o ke alii, aka, o na kuewa 
i maopopo ole ka lakou hana i kela la i keia la, e hele no 
lakou. 

5. No na ia ku. 

E holoiia kekahi mau hua iloko o ka MOKUNA III, 
pauku 8, aoao 29. Eia na hua holoi, "Kauai a Niuhau i 
komo na waa elua i ka ia, a hiki i ka nui loa. Aole ka waa 
hookahi, aka, ina he waa na hai i kii hou ia i mea e pau ai 
ka ia maloko, alaila, e ohi no:" Oia na hua holoi, a ela hoi 
na hua hookomo hou. 

Hawaii a Niihau. 

Eia na ia ku i oleloia ma keia kanawai; 

O ke Kule, 

. O ka Anae holo, 
O ke Alalauwa, 
O ka Ubukai, 

O ke Kawelea, 
O ke Kawakawa, 
O ke Kalaku. 

Oia na ia mahele hapalua ke ku mai lakou ma keia pae 
aina, a ke kai mai paha. 


NAWRWNE 


6. No ka ohi ana o na konohiki i ka ia o na makaainana. 

Ma ka aoao 28, ma ka MOKUNA III, a ma ka pauka 
8, penei e heluhelu ai, "I hookahi hapakolu o ia ia e haawi 
aku ai na makaainana e aku, na ke konohiki o ua aina 
Ja." 

7. No ka hana i ka Ia ua. 

Ina hoi he ua nui, he ua lanipili i ko ke alii la, a i ko 
ke konohiki paha, he ua pono ole ke hana, ua oki no ka 
hana e like me ke ano o ka ua nui ana; no ke alii ia poho, 
a no ke konohiki paha. Aka, ina he ua uuku, he ua pono 
ke hana, e hana no, a o ka mea opili nawaliwali ke hoi. 
Aka, ina manao na makaainana, e haalele ka hana ia la, a 
kuai 1 ko lakou la, ua maikai no ia. 


8. No na keiki lehulehu. 

Ina 1 lehulehu na keiki a kekahi hoaaina, a nolaila 
kaawale oia i ka auhau, alaila, aole e uku ka hakuaina. E 
hoemiia ka auhau e like me ke ano o na kariaka i noho 
ai. 

9. No ka hoopai i na lawaia. 
Ma ka MOKUNA III, pauku 8, aoao 28, ua holoiia keia 

mau hua, "elua makahiki ona e lawaia ole ai ma na kai a 
pau loa." Eia hoi na olelo hou no ia wahi. Ina hookahi ia 
ana i lawaia kolohe ai, elima ia e uku ai, e like ke ana me 
ka ia ana i lawaia kolohe ai; a ina hookahi waa i komo i 
ka ia, elima waa ia e uku ai, oia ke ana o ka uku a hiki i 
ka nui loa. 


10. No na konohiki lehulehu. 
Ma ka MOKUNA III, pauka 9, aoao 30, ua hookomo- 
ja keia mau hua, "a me ka lakou konohiki aku.” Penei e 
heluhelu ai, "Eia ka hana a ka ke alii nui poe i haawi aku 
ai i ka aina, a me ka Jakou konohiki aku, aole lakou e 
hoonoho." 


11. No ka auhau o ka makahiki 1841. 


Eia ka auhau o ka aina i keia makahiki, i lohe na luna 
auhau a pau, a me na kanaka mai o a o. 

1. O ke dala ke ana e maopopo ai ka auhau a pau, a 
me ka hookupu a pau, a ina e haawi mai na kanaka i dala, 
oia ka maikai loa. 

2. O ke kukui kekahi waiwai maikai: ma kahi i nui ke 
kukui, oia ka auhau, e like me ke ana ku pono i ka aina, 
pela e auhau ai. Eia hoi ke ano o ke kuai; hookahi barela, 
hookahi dala a me ka hapalua. Ina econo pahu, elua 
hapakolu, ua like ia me ka puaa anana. 

3. O ka pia kekahi waiwai maikai. Ma kahi i nui ka 
pia, o ka pia ka auhau, e like me ke ana o na dala o ka 
aina, pela e auhau ai. Eia ke ano o ke kuai, e like me ka 
puaa, hookahi paona, ekolu keneta. A 333 paona pia, ua 
like 1a me ka puaa anana. 

4. O ka olena kekahi waiwai pono. Ma kahi i nui ai ka 
olena, oia ka auhau. Ua like ke kuai ana o ka paona me ke 
kuai ana o ka pia. 

5. Ma kahi i loaa ole keia mau waiwai a pau, ai nui ka 
ia, 0 ka ia ka auhau. E hoohalikeia ke ana me na dala o ka 
aina. Ina he aina i ku pono i ka puaa anana, alaila e hoo- 
halikeia ka nui o ka ia me ka mea ku pono i na dala he 
umi. 

6. A loaa ole na mea a pau i oleloia maluna, alaila e 

imi ka luna i kekahi waiwai paa e aku, a i nele na kana- 
ka ia mau waiwai, alaila e lawe no 1 ka puaa. 

7. Eia kekahi, e lawe no kela kanaka keia kanaka 1 
kana auhau i kahi pono i na moku ke kii aku, i kahi hoi a 
ka luna e olelo ai. 

No keia makahiki hookahi keia auhau, a i ikeia he 
pono, hoomau; a pono ole, haalele hoi. 


12. No na mea kapu o na kuahiwi. 

Ma ka MOKUNA III, pauku 20, ma ka aoao 41, ua 
hookomo hou ia keia mau hua. "Aole nae e kapuia ka ohia 
lehua i hiki i ke kanaka ke apo, ua noa loa ia. Aole hoi e 
kapu na mea e waiho ana maluna o ka lepo, a me na hua 
o ka laau, a me na hua e ulu ana iloko o ka lepo, o ka 
laau maoli wale no ke pono i ke konohiki ke hookapu. 


13. No ka.poe noho i na Ia koele. 


Ma ka MOKUNA Til, pauku 3, ma ka aoao 22 ua 
holoiia kekahi hua, a ua hookomoia kekahi. Eia ka hua 
holoi “hapaha, a be hapawalu ka hua komo, a me keia 
mau hau kekahi," aole pono i ke konohiki a me ka luna ke 
hoole mai ia uku. Penei hoi e heluhelu ai, "He hapawalu 
ka ka mea i hai mai i kona hele; aole pono i ke konohiki, 
a me ka luna ke hoole mai a uku." 


14. No ke kike ana o na hebedoma hana. 

Ua olelo no hoi na'lii no na hebedoma hana elua o ke 
alii a me ke konohiki, ina i holo ka olelo no ka hui ana o 
na hebedoma, ua pono no, a ina i holo ka olelo no ke 
kike, oia no, a me ke kuai hoi. 


15. No ke kuamuamu. 

Ma ka MOKUNA XII, ma ka hope o ka pauku 1, ma 
ka aoao:63, ua hookomoia keia mau hua hou, penei, 
"Aka, ina manao ka mea i hewa e uku i ke dala, ai ka 
waiwai paha, a waiho ka hao, pono no ia, aia nae o ko 
laua ae like ana me ka mea i kuamuamuia'i, a me ka nana 
ana o ka lunakanawai i ke ku pono i ke ano o ke 
kuamuamu ana, he nui paha, he liilii paha." 

16. No ke kanaka hele i ka Ia koele. 

Ua hookomoia keia mau hua iloko o ka pauka 3, ma ka 
aoao 21, "Aka, ina hele ke kanaka i kahi e hele ai, a hana 
ka la hana o ke alii, a o ke aupuni paha, ina hana ua 
kanaka malihini la, alaila he mea pono i ka luna auhau ke 
haawi ia ia i palapala, alaila, aole ia e uku, ke hoi aku i 
kona wahi iho." 


17. No ka hapaumi o ka waiwai o na la 
koele o na konohiki. 
Eia na hua komo hou ma ka hope o ka pauku 18, ma 
ka aoao 40. 
Na na luna auhau e lawe ia waiwai i ke alii. 


18. No na keitki hanau hou. 

I ka wa e hanau ai kekahi keiki, e hai koke aku ka 
makuakane, a o ka makuwahine paha i ka luna auhau, a 
nana no e malama i ka papa inoa no na keiki, a me na 
makua, a me ka aina, a me ka la, a me ka makahiki i 
hanau ai. 


Ina aole e hai ka makuakane a me ka makuwahine | 


paha, alaila, hewa kela makua, aole ia e kuuia i ka la 
koele, ke lehulehu kana mau keike. 


19. No na lunakanawai hewa. 

Ina i hana ino maoli ka lunakanawai, a hoopai hewa i 
ke kanaka, a hoopakele wale paha i ke kanaka hewa, no 
kona manao ino, a no kona manao paewaewa paha, alaila, 
a hookolokoloia oia imua o na lunakanawai kiekie, a ku ka 
hewa imua ona, alaila, e pau kona noho lunakanawai ana, 
aole hoi e loaa kona uku no ia makahiki ana i hana 
hewa’'i. : 


20. No na kanaka hoole i ka na lunakanawai. 

O na kanaka a pau i hoohewaia e na Junakanawai, e 
uku, a e hana paha, a hoole lakou i ka olelo a ka lunaka- 
nawai, aia ka hope o ka hao, a i ke kaula e paa loa no, a 
ae mai oia i ka uku. Aka, ina hai aku ke kanaka hewa i 
kona manao e hoopii i ke kiaaina, a i na lunakanawai kei- 
kie paha, ua pono no ia hoopii ana. Aole e paa kela 

kanaka, e hoopii no. Aka, ina hookolokolo ke kiaaina, a o 
na lunakanawai kiekie paha, a hewa io ke kanaka, e like 
me ka olelo mua, alaila, e hoopaneeia ka uku. Ina he umi 
dala ka uku, hookahi dala e panee hou ai; ina he hana ka 
hoopai, elua malama, elima la hou e hoopanee ai, a ola 
hoi ke ana o ka panee ana o ka uku o ka poe a pau 1 
hoopii wale. 
21. No ka hoomalu ana i na ia. 

Ua hockomoia kekahi mau hua hou iloko o ka pauka 8, 
o ka MOKUNA III, ma ka aoao 30, penei. E hoomalu no 
ka luna o ka loa i ka ke alii ia, a me ka na konohiki, aka, 
o ka ia kapu a ke konohbiki, e ai mau no ia i kana ia, a me 
ka ke alii no hoi, a hiki i ka wa a ka luna e hoonoa'l. 


22. No ka auhau o na aina lako ole. 

Ma ka MOKUNA III, pauku elua, ua hookomoia, keia 
mau hua. Ina ike ka luna, aole i lako ka aina, ua uuku na 
kanaka, alaila, pono ia ia e hoemi i ka auhau e like me ka 
mea ku pono. Aole ia e nana i ka nui o ka aina wale no, 
aole hoi 1 na kanaka wale no e nana'i. E nana pu, ae 
hoopololei.i ka auhau, i kaumaha like, a 1 mama like na 
kanaka a pau mai 0 a o. 


23. No ka hoopau ana i na Ja koele. 

Ma ka MOKUNA III, pauku 3, aoao 23, ua hookomo- 
ia keia mau hua hou. Ina manao ke alii e hoopau i ka la 
koele, ma ke kauwahi o keia pae aina, a e auhau maoli i 
na kanaka, ua pono no, aole nae e oi aku ka auhau o ke 
kanaka hookahi mamua o na dala eha a me ka hapalua i 
oleloia ma ke kanawai. A ina e auhauia kekahi kanaka e 
like me na olelo maluna, a kaa ole, alaila e hoohanaia kela 
kanaka e like ma na la i haule ia ia. A pela no hoi ke 
konohiki i hana pela. 


24. No ke kau ana i na kanawai hou. 

Ua olelo ke kumu kanawai, "aole e kauia kekahi kana- 
wai hou ke ae ole ka nui o na'lii, a me ka poe i kohoia." 
Ua pono no ia i ka manao o na'lii, aka, eia na hua hou 
no ia. 

Ina ike ke alii nui, a me ke kuhina nui, a me na'lii e 

noho ana, ua pono ole kekahi mea, a nolaila, makemake 
lakou e kau i kanawai hou, pono no, ae paa no ja kana- 
wai, a hiki i ka la e halawai hou ai na'lii, alaila, aia no ia 
lakou, a me ka poe i kohoia, ka hoomau, a me ka ole. 


O na olelo a pau i kakauia maloko o keia mau pauku he iwakalua- 

kumamaha, ua hooholo pono ia e na'lii a me ka poe i kohoia, a no- 

laila, ua ae aku maua, a ua kakau hoi i ko maua mau inoa i keia la 

kanakolukumamakahi, o Mei i ka makahiki o ka Haku. hookahi 

tausani, ewalu haneri me kanahakumamakahi. ma Lahaina, Maui. 
KAMEHAMEHRA II. 
KEKAULUOHI. 

O ke kanawai kula, ua hana hou ia, mai ka mua a ka 
hope. Eia hoi ke kanawai hou e komo ma ka. 


MOKUNA VII. 
KANAWAI HOOPONOPONO KULA. 

O ka naauao, a me ka ike, oia ke kumu e pono ai ke 
aupuni. Aole e malu maikai ka aina, aole hoi e kuapapa- 
nui, ke ao ole ia na kanaka ma ka palapala, a me na mea e 
pono ai. 

Ina aole e aoia na kamalii, e mau loa no ka naaupo, 
pono ole na keiki alii, a pono ole na keiki a pau, nolaila, 
ua kauia keia kanawai. 

1. Ina e noho ana kekahi poe kanaka mea keiki, ua 
umikumamalima keiki a keu aku paha, he poe keiki pono 
ke hele i ke kula, a ua noho lakou ma kahi kokoke, me ke 
kulanakauhale hookahi paha, a i ole ia, ma ke ahupuaa 
hookahi paha, pono ia lakou e imi i kumu kula no lakou. 
Penei hoi lakou e hana’l. 

E kala aku ka lunaauhau o ia wahi, a e hai hoi i ka 
manawa, a me kahi e akoakoa'i na makuakane a pau o ia 
ahupuaa, a ola okana paha, a oia kulanakauhale paha a na 
lakou e koho i mau mea ekolu o lakou, i lunakula no ia 
wahi. Ina uuku iho na kamalii o kekahi kulanakauhale i ka 
umikumamalima, alaila, hui ko lakou poe makua, me 
kekahi poe e ae e kokoke ana. 

2. Alaila, e hele kela poe luna i ke kahu kula i oleloia 
malalo, a e imi pu lakou i kumu kula no ia wahi. Ina uuku 


63 


na kamalii, hookahi no kumu, ina mahuahua na kamalii 
elua no kumu, a i nui loa na keiki, ekolu kumu a keu aku 
paha, aia no ia lakou, e like me ko lakou manao like ana. 

3. A loaa ke kumu, alaila, e olelo pu lakou i ka uku, o 
ke kahu kula o ia wahi, o ke kumu a me na luna kula. Ina 
i nele ke kumu i ka aina, a manao like lakou, o ka aina 
kekahi mea e pono ai, alaila e imi ke kahu kula i aina 
kaawale, a e haawiia kela aina i ke kumu, aole no e haawi 
lilo loa. I ka wa e pau ai kona noho kumu ana, alaila, hoi 
mai ka aina i ke alii. A ina lako ole ke kumu ma ka aina 
wale no, alaila, e imi lakou i kekahi uku e aku, e like me 
ko lakou ike ana he pono. E imi lakou maloko o ka 
waiwai o ka poalua, a o ka waiwai o ka makahiki paha 
kekahi, aole o ke dala o ke kino. 

E hiki no i ke kahu ke lawe i ka aina o na konohiki, o 
ka aina kaawale hoi, e olelo pu nae me na konohiki, a 
holo ka olelo ia laua. 

4, Eia kekahi pono, e lokomaikai aku na keiki i ka 
lakou kumu kula, a e kokua lakou ia ia i ka hana maluna 
o kona aina, e like me ko lakou oluolu like, a me ko 
lakou manao maikai ana. 

5. Eia kekahi uku na na kumu kula. Aole lakou e hele i 
ka paahao, a me ka hana a pau a na'lii, ame na kono- 
hiki. Aole hoi lakou e hookupu dala o ke kino, i ko lakou 
wa e malama ana i ke kula. Pela no hoi ka lakou wahine. 

6. Aole pono ke uku like ia na kumu a pau. O ke 
kumu akamai loa a ikaika loa ka hana ana, a nui ka poe 
haumana, pono e uku nui ia oia. A o ka mea i emi mai 
kona akamai, a me ka ikaika o kana hana ana, e emi pu 
no me kona uku. Aole nae i kapaia kekahi i kumu ma keia 
kanawai, ke loaa ole ia ia ka palapala kumu, mai ke 
kahukula mai. 

7. Ina ike aku na lunakula va nui ka waiwai o ka aina a 
ke alii i haawi ai i ke kumu kula, ua oi aku mamua o ka 
lakou i olelo pu ai me ke kumu, alaila e malama no lakou 
ia waiwai, i mea e uku ai i kekahi kula, a ina he waiwai 
kaumaha i ka malama ana, alaila, e lilo kekahi-haupaumi o 
ia waiwai i ka luna kula nana e malama. 

8. Ma na wahi a pau loa i hemahema na kamalii no ka 
pono ole o na hale kula, e olelo aku no ka lunaauhau o 

ja wahi i na kanaka, a e hana no lakow i hale kula e like 
me ka olelo a na luna. E hana pu no hoi na kuewa, no ka 
mea, aole ia he hana i pili i na'lii wale no, he hana ia e 
pono like ai na makaainana, a me na'lii, he ana aupuni no 
hoi ia, e pau loa’i na kuewa a me na hoopili wale i ka 
hana. 

9. Eia na kamalii kupono i ke kula, o na kamalii eha 
makahiki mai ka hanau ana, a maluna ae olaila a hiki i ka 
umikumamaha makahiki. A ina he keiki ka kekahi kanaka 
i kupono i ke kula, aole i hiki i ka walu o kona makahiki 
mai kona hanau ana, aole hoi i hoouna mau kona makua 
ja ia i ke kula, alaila, aole e kuuia kela makua i ka hana o 
ka po alua o ke alii, a me ko ke konohiki ke lehulehu 
kana mau keiki, aole hoi e hoomahuahuaia kona aina, aole 
hoi e kii kela makua i ka laau ma ke kuahrwi, i ka laau hoi 
a ke alii i haawi iho nei i na makaainana. Ua kapu ia laau i 
na makua hoouna ola i ka lakou keiki i ke kula. Aole hoi 
e lawaia kela makua ma na kai a ke alii i haawi ai no na 
makaainana. Ua makemake kela makua i ka naaupo, 
nolaila, e pili no ta ia kela mau kapu o ka wa naaupo. 

Aka, ina he keiki nui, va hala ka walu o kona mau 
makahiki, a hele ole oia i ke kula, alaila, aole o ka makua 
wale no ke hewa, o ke keiki no hoi kekahi; e hele no ia 
keiki i na la paahao a pau loa o ke alii nui, a me ko ke 
konohiki. Aole e kuuia na keiki a pau i hele ole i ke kula, 
é hele no lakou i ka hana. 

10. E noho malie no na kamalii iloko o ke kula me ka 
hoolohe i ka ke kumu. Aka, ina i kolohe kekahi kamalii e 
pono no i ke kumu ke ao aku me ka hoopai maikai aku ia 
ia, aole hoopai hewa. Ina i pilikia ke kumu no ka malu ole 
o ke kula a no ke kolohe nui o kekahi kamalii paha, alaila, 
€ imi pu ke kumu me na lunakula, a e hana e like me ko 
lakou manao like ana. 

Aole pono i na keiki ke hele nui ma kahi e i ka mana- 
wa kula. I ka wa hoomaha, alaila hele, a kula hou, alaila 
hoi mai. Aka, ina i pilikia nui ke keiki no kona makua 
paha, no ka mai o kekahi hoahanau paha, pono no ka 
hele, me ka lohe nae o ke kumu. 

Aole nae e pono i na kumu ke paa aku i na haumana i 
manao é€ mare, aole hoi i na haumana i hele e noho loa 

ma kahi e me ka makua, aka, i ka wa e hele ai lakou, e 
komo hou no iloko o kekahi kula. 

11. Ina pono ole ka hana ana a ke kumu, ua molowa 
paha, ua kolohe paha, alaila, e hookolokoloia kela kumu, 
na na lunakula a me ke kahu kula o ia wahi e hookolokolo 
ia ia. Aia no ja lakou ka olelo nona. Ina, manao lakou e 
hoemi i kona uku, a manao lakou e pau kona noho kumu 
ana, aia no ia lakou. 

A hiki i ka manawa e hewa'i kekahi kumu, a make 
paha, alaila, hoi aku kona aina, a me kona hale, a me ~ 
kona pa i ke alii, a na na lunakula e malama, a na lakou e 
haawi i ke kumu hou. 

Aka, ina nana no i hana i kona hale, a lilo kona waiwai 
no ia hale, a komo pu paha ka hale iloko o kona uku, 
alaila, aole e hoihoiia ka hale. Nona no ia. O na mea a ke 
kahu kula i haawi wale ai ia ia, a o na luna kula, ola ka i 
hoihoiia. 

12. Eia kekahi hana a na lunakula, o ka paipai i na 
makua, ma na mea e naauao ai-ka lakou poe keiki; a o 
lakou kekahi e hooikaika i na keiki e hele i ke kula, a e ao 
nui i ka palapala. A e kokua no hoi lakou i ke kumu ma 
na mea e pono ai ke kula. E hana wale hoi na lunakula, 
aole lakou e ukuia, no ka mea, he wahi hana uuku ka 
lakou. 

13. I kela makahiki i keia makahiki e waecia kekahi mau 
kanaka akamai, i kahukula, penei, hookahi ma Hawaii, 
hookahi ma Maui, a me Lanai, hookahi ma Molokai, 
hookahi ma Oahu, hookahi ma Kauai, a hookahi hoi luna 
maluna o lakou. Na na'lii no e wae i ko lakou akoakoa ana 
i kela makahiki i keia makahiki. O lakou hoi ka poe 
kahukula no ka makahiki. 

14. Eia hoi ka hana a na kahukula, e imi pu lakou me 
na lunakula, i kumu, e like me na olelo maluna, a e imi 
pu lakou i ka uku. E hele no hoi na kahukula e nana, e 
hooponopono, a e hoolako i na kumu, a e paipai aku i na 
kumu a me na haumana. E noho lunakanawai no hoi lakou 
ma na mea a pau i pili 1 ke kanawaikula. O na lunakanawai 
kiekie ka i olelo maluna o lakou. A e hoike lakou i ko 
lakou luna i na mea a lakou i ike ai me na mea a lakou i 
hana'i. A na ka luna no e¢ hoike i na'lii i ko lakou mana- 

wa e halawai ai. Eia hoi ko lakou uku. I ka wa ¢ hele ai 
lakou e ike i na kula, e malama na konohiki ia lakou i ka 
ai a me na mea e pono al. A e uku maoli ia lakou he 25 
dala, maloko o ka waiwai o ke aupuni, aole ke dala 
maoli. 

15. Eia kekahi, o na haumana i hele i ke Kulanui ma 
Lahainaluna ua kaawale lakou i ka hookupu dala a me na 
la hana a pau o na'lii, a o na haumana a pau i hele mau i 
ke kula, e ao i ka palapala aina, a me ka helu, a me na 
mea e ae i ao nui ia ma na kula o na lunakula, aole e hele 
kela poe haumana i ka paahao o ke alii nui, a me ko na 
konohiki, a hiki i ka umikumamawalu o ko lakou mau 
makahiki. 

16. Eia kekahi olelo pili i na keiki i hanau i ke kau ia 
Liholiho, a i keia kau hoi ia Kauikeaouli, aole pili i na 
mea i hanau mamua aku. 

O na kanaka a pau i hanau, mai ke kau ia Liholiho 
mai, ina aole lakou ike i ka heluhelu, a me ke kakau lima, 
a me ka palapala aina, a me ka helu, aole lakou e noho i 
kiaaina, aole i lunakanawai, aole i lunaahau, aole noho 
konohiki, aole hoi noho i luna maluna o kekahi kanaka. A 
o ke kane ike ole i ka heluhelu, a me ke kakau lima, aole 
ia i mare i wahine, a pela no hoi ka wahine i ike ole i ka 
heluhelu, a me ke kakau lima aole ia e mare i kane. Aole 
nae i pili keia mau olelo a pau i ka poe i hanau e mamua 
aku o ke kau ia Liholiho. 

17. Ina i poino maoli kekahi, a nolaila kona ike ole, ua 
powehiwehi paha ka ike ana, ai ole ia, ua noho ma kahi 
mehameha paha, ma kahi kula ole, a i ole ia, he poino e 
aku paha, a nolaila ka ike ole, ua paa nae kona manao e 
mare, i wahine, i kane paha, alaila, pono ia ia ke hele i ke 
kiaaina, a nana no e hookolokolo, a maopopo ia ia, aole 
no ka molowa ka ike ole, ua poino maoli, alaila, pono no 
i ke kiaaina ke haawi ia ia i palapala mare. 


18. Eia kekahi, aole pono i ke kahukula ke haawi i ka 
palapala kumu no ka mea ike ole, a me ka mea i ikeia he 
kanaka kolohe, a pono ole kona noho ana. A ina ike 
kanaka i ka heluhelu, a me ka palapala aina a me ke kakau 
lima, a me ka helu, a he kanaka noho malie, kolohe ole, a 

makemake ia kanaka i ka palapala kumu, pono i ke kahu 
ke haawi, aole hoole. 

19. Eia kekahi olelo no na lunaauhau a pau. Pono ia 
lakou e hoolohe i ka olelo a na kahukula, ke olelo lakou i 
waiwai no ke kumu, a no na kumu paha, e like me ka 
olelo maloko o keia kanawai, a ke olelo lakou i ka hale 
kula, e hana hou. E hana no na lunaauhau e like me na 
olelo iloko o keia kanawai. E hai aku nae lakou i ke 
kuhina nui 1 ka waiwai a pau a lakou i haawi ai i na 
kahukula, a i na kumu paha. 

20. Ma keia kanawai ua hooleia kela kanawai kula i 
kauia i ka la 15 o Okatoba 1840, a laha aku keia kanawai, 
a hiki hoi i ka Ja e kau ai keia, alaila, pau ka manao ana i 
kela. Aka, o na lunakula i koho pono ia, ua paa no lakou 
a hala ka makahiki mua, alaila, ina manao na kanaka e 
koho hou, va pono no. Eia hoi kekahi. O na aina 1 haawi 
pono ia i na kumu e like me na olelo ma kela kanawai, ua 
paa no ma keia kanawai hou, e like me na aina a na 
kahukula e haawi ai. . 

Eia hoi ka la e kau ai keia kanawai. Ina e kukalaia me 
kekahi kulanakauhale, a ma kekahi aina paha, o ka la e 
kukalaia'i, oia ka la e kau ai ma ia wahi, a i ole ia e 
kukalaia, o ka la mua o Sepatemaba, oia ka la e kau ai ma 
na wahi a pau loa o Hawaii nei. 

Ua hooholoia na olelo a pau o keia kanawai e na'lii a me ka poe i 
kohoia, a ua kau hoi maua i ko maua mau inoa i keia la iwakalua- 
kumamakahi o Mei i ka makahiki o ka Haku, hookahi tausani, ewalu 
haneri me kanahakumamakahi ma Lahaina, Maui. 

; KAMEHAMEHA II. 
KEKAULUOHI. 


MOKUNA XIII. 
KANAWAI NO KE KA O KA HOLO LIO. 


No ke ka nui ana o na kanaka i ka holo lio ma na 
alanui iloko o na kulanakauhale nui ma Hawaii nei, a no 
ka pilikia ilaila o na kamalii, a me kekahi kanaka makua, a 
pakele ke ola i kekahi manawa; a no ka loaa ole o kekahi 
maikai 1 kela hana ino ana, nolaila, i ka aha olelo ana a 

na'lii, a me ka poe i kohoia, ua holo na olelo a pau o keia 
kanawai. 

1. Ma keia kanawai ua hookapuia ke ka i ka holo o ka 
lio, a me ka holo ino ana o na lio ma na alanui, a me na 
ala loa, ma kela ala keia ala maloko o na kulanakauhale, a 
me na wahi kanaka, a me na wahi akoakoa, a me na wahi 
i nui ai ka poe hele. O ka mea e ae maluna o keia kana- 
wai, a hana i ka mea i papaia maloko o keia pauku, e 
hookolokoloia oia, a ku ka hewa imua ona, alaila, e 
hooukuia oia i elima dala, o kekahi hapaha na ka mea 
nana e hoopii, a ekolu hapaha no ke aupuni, a na ka mea 
hewa e uku i ka poino a pau o ke kanaka i poho no kona 
holo ina ana. Ma kahi mawaho, i kaawale, aohe kanaka e 
hele ana, malaila wale no e ka 1 ka holo. 

2. Eia hoi kekahi, o na kanaka a pau i holo lio, a holo 
ma ke kaa ma na alanui a hele nui ana na kanaka, e holo 
no lakou mawaena pono o ke ala, a i ole ia, kokoke no 
mawaena, i malu ka hele ana o ka poe hele ma kapa ala- 
nui. O ka mea hana kue i keia kanawai, me kona manao 
mua, ai ole ia, me ka manao ino paha, a no kana hana 
ana pela, ua pilikia kekahi a poino paha, e hookolokoloia 
kela kanaka, a maopopo kona hewa, e hooukuia oia, elima 
dala, o kekahi hapaha no ka mea nana e hoopii, a ekolu 
hapaha no ke aupuni. 

3. Ua hookapuia no hoi ka hooholo, a me ke ao ana i 
na lio hihiu, laka ole, ma na wahi e hele nui ana na 
kanaka. Ua kapu no hoi ka hui ana o na kanaka he nui ma 
kahi hookahi e holo lio i mea e lealea'i maloko o na kula- 
nakauhale, a me kahi e hele nui ana ka poe hele i ko lakou 
hele pono ana i ka lakou hana. O ka mea hana ku e i na 
olelo o keia pauku, eia kono uku, ke ku ka hewa imua 
ona, elima dala, hookahi hapaha no ka mea nana e hoopii, 
a ekolu hapaha no ke aupuni. A e uku hou aku no hoi ola 
i ka poino o ka mea i hoopoinoia e ia. 

4. Eia hoi kekahi mea kapu, o ke kuu wale aku, a me 
ka waiho wale, a me ke alakai hemahema i na bipi hihiu 
ma na alaloa a me na alanui ma na kulanakauhale, a me na 
wahi kanaka nui. O ka mea hana pela, me ke kue i keia 
kanawai, e uku no oija e like me ka nui o ka cha, a me ka 
poino paha o ka mea i poino ia ia; a elima dala kona 

uku maoli, no ke kanawai, o kekahi kapaha no ka mea 
nana e hoopii, a e kolu kapaha no ke aupuni. 

5. O ka mea i hoopaiia no kona ae ana maluna o keia 
kanawai, a me kekahi hua i kakauia me kekahi pauku, a 
mahope iho, hana hou oia pela, e hoopapaluaia kona uku, 
a pela no i kela hoopai ana i keia hoopai ana a hiki i ka 
nui loa. 

Ina i kukalaia keia kanawai ma kekahi kulanakauhale, a 
ma kekahi aina paha, o ka la e kukalaia, ola ka la e kau ai 
ma ia wahi, a i ole e kukalaia, alaila, o ka la mua o 
Sepatemaba o keia makahiki, oia ka la e kau ai ma na 
wahi a pau loa o Hawaii nei. 

UVa holo keia mau olelo a pau i nalii a me ka poe i kohoia, a ua kau 
hoi maua i ko maua inoa ma Lahaina, Maui, i keia la 20 o Aperila, i 
ka makahiki o ko kakou Haku hookahi tausani, ewalu haneri me 
kanahakumamakahi. 
KAMEHAMERHA III. 
KEKAULUOHI. 


« 


MOKUNA XIV. 
KANAWAI NO NA HOLOHOLONA KOLOHE. 


No ka pilikia nui o kekahi poe kanaka i keia manawa i 
ka hoopaa wale ia o ka lakou holoholona, a no ka pono 
ole o ke kanawai kahiko o keia aina i pili i na holoholona 
kolohe, a no ka pilikia maoli o kekahi poe i ka pau wale 
ana o ka lakou mea kanu, a no ke kolohe nui o kekahi 
holoholona, nolaila, i ka ahaolelo ana a ke alii nui, a me 
na kuhina ona, a me ka poe i kohoia, ua holo na olelo a 
pau o keia kanawai. 

1. Ma na wahi a pau i nui ka ai, aole 1 pono ke hele 
wale na holoholona ma ia mau aina a pau, ke paa ole ka 
aina 1 ka pa. Ina i kuuia na holoholona e hele wale ma ia 
mau aina, a ai ka holoholona i ka ai a kekahi, alaila, e uku 
ka mea holoholona, i ka mea nana ka ai, e like me ka nui 
o ka ai i pau. A ina i paa ka holoholona a hemo wale, a 
pau ka ai ia ia, e uku no ka mea holoholona e like me ka 
olelo maluna. 

2. Ma na wahi i paa ai ka aina i ka pa, pono i na 
holoholona ke hele wale, aka, ina kolohe maoli ka holo- 

holona, a wawahi i ka pa, a lele ino paha maluna o ka pa, 
alaila, e uku no ka mea holoholona, e like me ka nui o ka 
ai i pau, a me ka poino o ka mea ana i hoopoino aku ai. 
Aka, aole pono e hooholo wale ia na kao, a me na hipa 
ma kahi o ka ai, no ka mea, aole lakou e paa i ka pa, pii 
no. Nolaila ua kapu ko lakou hele wale ana ma kahi o ka 
ai. 

3. Ina popo wale ke pa, a hina paha ka pa lepo, a me 
ka pa pohaku, a nolaila, aole paa pono ka aina, alaila, aole 
no ka holoholona ia hewa, a me ia kolohe, aole ia e uku. 
Aka, ina i ike nui ia, aole i pono ka pa, ua ino, a nolaila 
malama ka nui o na kanaka i ka Jakou holoholona, ai ole 
ja, ua hoolaha aku paha ka luna i ka olelo e malama na 
kanaka i ka lakou mau holoholona, a hoole kekahi, aole 
malama i kana, alaila nana no e uku i ka hewa o kana mau 
holoholona e hana'i. 

A. Eia nae ka mea e pono ai, ina i ikeia ua pono ole ka 
pa, alaila, e hana koke ka luna. A i ka hana ana i ka pa, e 
hana ko ke alii mau la a me ko na konohiki, a me ko na 
makaainana, i umikumamalua la o ka malama e hana'i a 
paa ka pa, no ka mea, aole ia he mea e waiwai ai na'lii, o 
na kanaka pu no hoi kekahi. Aole nae e hana na kuewa a 
me na hoapiliwale, ke hanai ole lakou i holoholona. 

5. Eia kekahi, i ka hana ana i ka pa o ka aina, e oi aku 
ka hana o ka mea bipi, a me ka mea lio, mamua o ka ka 
mea bipi ole, a lio ole. Ina elima bipi, ua like ia me ke 
kanaka hookahi. A i ka hana ana i ka pa, ina manao ka 
luna e haawi pauku, ua pono loa ia, a ina i haawi kaa- 
wale ia ka pauku o ka mea bipi ua pono no. E like nae me 
ka olelo maluna ka helu ana i na bipi a me na lio. Aka, 
ina i paa na bipi a me na lio i ke kaula, aole hele wale, a 
hele paha i ka pa okoa, alaila, aole e heluia kela mau 
holoholona. 

6. Ina i komo hewa ka holoholona iloko o ka mahina ai 
a kekahi kanaka, a iloko o kona pa paha, pono no i ke 
kanaka nona ka pa, he hoopaa ia holoholona, a e hoihoi 
maikai aku 1 ke kahu, a i ole ia, e hai aku paha i ka paa 
ana, a nana no e kii mai. A ina e paa wale ke kanaka i ka 
holoholona a hai, aole hoihoi aku, aole hoi e ae aku ia ia e 
lawe, aole hoi e hai aku, paa malu wale no, alaila e uku ka 

mea nana i hoopaa, e like me ka poino o ka mea nana ka 
holoholona. 

7. Ina i paa ka holoholona, aole i ikeia ka mea nana ka 
holoholona, alaila e malama no ke kanaka ia ia i hookahi 
malama, me ka hanai maikai aku, a me ka ninaninau aku, 
i ka mea nana ia waiwai, a ina aole ia e kii mai, aole hoie 
lohe ia, alaila, e hana no ke kanaka nana i hoopaa e like 
me kona manao, a me kona makemake. E hoolaha nae oia 
i ka olelo e hai ana i ka loaa ia ia ua holoholona la, i lohe 
nui ia. Ina huna oia, ua like ia me ka aihue, aka, ina hai 
aku ola, a kii ole ia mai, alaila, aole ia e hewa. Ina kii mai 
ka mea nana ka holoholona mahope iho o ka pau ana o ka 
malama i oleloia'i, e uku no oia i ka mea nana i malama a 
e hothoiia no. 

8. Ina i like ole ka manao o ka mea nana ka holoholo- 
na, a me ko ka mea nana 1 hoopaa, alaila, lilo ka olelo i 
na lunakanawai. E hoihoi koke ia nae ka holoholona, a na 
na junakanawai e olelo i ka uku e like me keia mau olelo i 
oleloia maluna. ° 

9. Ua pili keia mau olelo a pau i na pahale, a me na 
mahinaai a na kanaka e hana’i, aka, ina i hamama ka puka 
o ka pa, alaila, aole i hewa ka holoholona i kona komo 
wale ana. A ina waiho hamama ke kanaka i ka puka o 
kona pa, i mea e komo mai ai ka holoholona, a ina paha e 
kai aku oia i ka holoholona a hai e hookomo, a ina hoo- 
walewale oia i ka holoholona e komo, a mahope kii aku i 
ka uku, alaila, e hookolokoloia oia, a akaka kana hana ana 
pela, alaila, e hooukuia oiae like me ke kanaka aihue, 

penei: Ina hookahi dala ka uku ana i kii aku ai, alaila, 
eha, dala ka uku. Ina kit aku oia 1 elua dala, e hooukuia- 
‘ku ola 1 ewalu dala. Pela wale no ke ano o ka hoouku ana 
i ka poe i kii kolohe i ka uku no na holoholona hewa 
ole. 

10. Ina 1 paa ka holoholona i ke kaula, a hele kolohe 
kekahi a wehe, a uhuki i ka pahu paha, alaila, e uku aku 
ola i ka mea nana ka holoholona, e like me kona poino, a 
e uku aku no hoi no ko ka holoholona kolohe,; a e haawi 
hou oia i elima dala no ke kanawai. 

11. Aole e kuu wale ia na bipi a me na lio maloko o na 
alanui o na kulanakauhale kahi e hele nui ana na kanaka, 

aole hoi e hoopaaia malaila e hanai, a ina e paa ka lio 
malihini ma ke alanui, ma kapa alanui wale no e paa ai, 
me ke kaula pokole, aole mawaena pono, ma kahi e hele 
al na kanaka. 

12. Ina komo kolohe ka holoholona o kekahi iloko o ko 
hai pa, aole pono ka mea nana ka pa ke pepehi wale aku 
ia holoholona, a hoeha aku paha, a hai na iwi paha. Ela ka 
pono e hopu ia holoholona a paa, aole pepehi. Ina pepehi 
kekahi i ka holoholona a hai, a hoeha aku paha me ka 
manao kolohe, e hooukuia oia e like me ka poho o ka mea 
nana ka holoholona. Aka, ina i eha, a make paha ka 
holoholona i ka hopu ana, aole i pepehi maoli ia, aole hoi 
i manao ke kanaka e hana ino, alaila, aole ia e hewa. 


13. Ua pili keia mau olelo i na holoholona a pau. O na 
holoholona a pau i komo iloko o ko hai pa e kolohe ai, e 
uku no ka mea holoholona, e like me ka nui o ke kolohe, 
ina o ka popoki, oia, ina o ka ilio, oia no, ua pili no i na 
holoholona a pau. A pela no hoi na ilio i holo wale ia 
wahi aku, ia wahi aku, e pepehi 1 na holoholona e holo 
ana ma ke kula. E uku no ka mea nana ka ilio. 


14. Eia kekahi, ina e hele ana ke kanaka ma ke alanui, 
a ma kahi e ae e pono ai ke kanaka ke hele, a holo aku ka 
ilio hae a nahu ja ia, alaila, e uku aku ka mea nana ka ilio 
i ka mea i eha e like me ka nui o kona eha. Aka, ina 
komo malu ke kanaka iloko o ko hai pa i ka po, a nahuia 
mai oia, alaila, aole hewa ka mea nana ka ilio, aole ia e 
uku. 

15 Ina e holo lio ana kekahi kanaka ma ke alanui, aole 
pono e holo aku na ilio e hae wale i ka lio, o puiwa ka 
lio, a haule ke kanaka. O ka ilio i ikeia e hana pinepine 
ana pela, e make no ia ilio. A ina e hae ka ilio i ka lio, a 
makau ia, a puiwa, a holo ino, a haule ke kanaka, alaila, 
e uku mai no ka mea nana ka ilio i ke kanaka i haule. Ina 
i nui ka eha, nui ka uku, aia i ka noonoo ana o na luna- 
kanawai. 

Ina i kukalaia keia kanawai ma kekahi kulanakauhale, a 
ma kekahi aina paha, o ka la e kukalaia'i, oia ka la e kau 
al ma ia wahi, a i ole e kukalaia, alaila, o ka la mua o 

Sepatemba o keia makahiki, oia ka la e kau ai ma na wahi 
a pau loa o Hawaii nei. 

Ua holo keia mau olelo a pau i nalii a me ka poe i kohoia. a ua 
kau hoi maua i ko maua mau inoa ma Lahaina nei i keia la iwaka- 
luakumamakolu o Aperila, i ka makahiki o ka Haku hookahi tausani, 
ewalu haneri me kanaha kumamakahi. 

KAMEHAMEHA IIL. 
KEKAULUOHI. 


MOKUNA XX. 
KANAWAI NO NA AIPUUPUU, A ME NA 
KAUWA A ME NA KANAKA HANA. 


He mea nui i kekahi poe ke imi i ko lakou ola i ka 
noho hooaipuupuu i kekahi. Ua pono maoli no ia noho 
ana, ke maikai ka hana. Aka, ina i hewa ka hana ana, ua 
hewa. Nolaila i ka noonoo ana o na'lii a me ka poe i 
kohoia, ua manao lakou he mea pdno ke hoomalu ia noho 
ana, a i ka lakou ahaolelo ana ua kauia keia kanawai. 

1. He mea pono i kela kanaka i keia kanaka ke imi i 
kona wahi noho ai e like me kona makemake, a e noho 
hoolimalima hoi, ke manao oia pela. Ina holo mua ka olelo 
o ke kanaka me kona wahi i noho ai, alaila, ua lilo ia olelo 
i olelo hoolimalima, a ua paa hoi ia olelo e like me na 
olelo hoolimalima a pau. 

2. Ina i loihi ka noho ana o kekahi, kanaka mamuli o 
kekahi me ka lawelawe nana, aole hoi i ukuia mai ua 
kanaka lawelawe la, o ka ai, a me ka ia, a me ke kapa, oia 
wale no, e like me ka hana nui ana o na kanaka o keia 
aina mai kela wa mai, ua pono no ia, aole e hooleia kela 
hana ma keia kanawai. Aka, eia ka hewa, ina i loihi ka 
noho ana o ke kanaka pela, a loaa ia ia ka mai, a me ka 
poino paha, a i ole ia o ka nawaliwali elemakule paha, 
alaila, aole pono i kona wahi noho ai ke kipaku ia ia me 
ka hewa ole. Ina hana kekahi pela, pono e hookolokoloia 
oia, ae uku_ no hoi oia i kona kanaka ana i kipaku aku ai 
e like me ka manao o na lunakanawai, i ko lakou noonoo 
ana i ka poino o ke kanaka. 

3. Ina noho kekahi kanaka mamuli o kekahi e lke me 

ka manao mau, a me ka hana mai ana a na kanaka, a 
haawi kona wahi noho ai ka hana ia ia, alaila, pono ia ia 
ke hana maikai e malama hoi i ka olelo a kona wahi noho 
ai, ma na mea ana e olelo pono ai ia ia, a i ole oia e hana 
pela, a kolohe maoli paha oia, alaila, e hooukuia oia, e 
like me ka poino o kona wahi noho ai, i kona malama ole 
ana i kana. 

4. Ina i loihi ka noho ana o kekahi kanaka mamuli o 
kekahi, e like me ka hana mau ana ma keia aina, alaila, 
aole pono i kona wahi noho ai, ke kipaku ia ia me ka 
olelo ole mamua, aole hoi e pono i ke kanaka ke haalele 
wale i kona wahi noho ai me ka olelo ole mamua, o pilikia 
auanei. O ka lohe mua ka pono. Ina hana kekahi i ka mea 
ku e i keia kanawai, e hookolokoloia oia, a e hooukuia e 
like me ka poino o ka mea ana i hoopoino aku ai. 

5. Ina i pilikia ke kanaka no ka loaa ole ia ia ka ai, a 
nolaila kona hana ole ana i ka hana a kona wahi noho ai, 
aole e hewa ke kanaka ilaila. Pono nae e hai koke aku, i 
lohe kona wahi noho ai. Aka, o ka olelo mua a holo ka 
olelo, oia ka pono loa, oia ka mea e ole ai ka hthia 
mahope iho. 

Ina i kukalaia keia kanawai na kekahi kulanakauhale, a 
ma kekahi aina paha, o ka la e kukalaia'i, oia ka la e kau 
ai ma ia wahi, ai ole ia e kukalaia, alaila, o ka la mua o 
Sepatemaba o keia makahiki, oia ka la e kau ai ma na 
wahi a pau loa o Hawaii nei. 

Ua hooholoia keia mau olelo a pau e na'lii a me ka poe i kohoia, a 
ua kau hoi maua i ko maua mau inea i keia la iwakalua o Aperila, i 
ka makahiki o ko kakou Haku hookahi tausani ewalu haneri me 
kanahakumamakahi, ma Lahaina, Maui. 

KAMEHAMEHA III. 
KEKAULUOHI. 


MOKUNA XVI. 
KANAWAI NO KE KUAI HOAIE, 
A ME KA UKU HOOPANEE. 


I ke kuail ana o na kanaka 1 kekahi manawa, loaa i 
kekahi kanaka ka waiwai, aole nae e hiki ke uku koke 


Res) 


aku. I ka manao o keia kanawai, aole maikai ke kuai 
hoaie. Aole nae'i hookapu loa ia, no ka mea, pilikia maoli 
kekahi kanaka, ke hiki ole ia ia ke kuai hoaie i kekahi 
manawa, nolaila ua kauvia keia kanawai hoomalu. 

1. Ina kuai kekahi mau mea, a hoolimalima paha, a aie 
kekahi i kekahi, a holo ka Jaua olelo, no ia aie, alaila, e 
uku ia no ia ke hiki i ka manawa a laua i olelo ai e hoo- 
kaa, ai ole ia e hookaa, alaila, e uku hoopanee, i hookahi 
hapahaneri, no ka malama hookahi, pela e hoopaneeia'i na 
aie a pau, ke hookaa ole ia i ka manawa i oleloia'i. Ua pili 
keia olelo i na aie i olelo wale ia, a palapala wale ia paha 
me ke kau ole o ka inoa o ka mea nana i aie aku. Aka, o 
na palapala a pau i kauia ka inoa o ka mea nana i aie aku, 
ua paa ia palapala e like me na olelo maloko. Ina olelo ka 
palapala e panee ka uku, e panee no, a i hai ole ka pala- 
pala i ka panee ana o ka uku, aole no e panee, a hiki i ka 
manawa i oleloia'i ma ka palapala e hookaa, a i kaa ole ia 
manawa, alaila, panee no ka uku, e like me ka olelo 
maluna. ; 

2. O na aie i olelo wale ia, a i palapalaia paha me ke 
kau ole o ka.inoa o ka.mea nana i aie aku, ina aole i 
hookaa, a hala ka makahiki hookahi, mai ka manawa mai 
o ka panee ana o ka uku, alaila, e palapala ka mea nana i 
aie aku, a e kau i kona inoa i ka palapala hoaie. Maloko o 
ia palapala e haiia’i ka nui o ka uku hoopanee, aia no i ko 
lakou manao like ana, aole a ke kanawai olelo ma ia wahi. 
A i ole he palapala hoaie me ka inoa malalo, aole uku 
hoopanee mahope iho o ka pau ana o ka makahiki mua. 
Aka, ina hoole ka mea nana i aie, a i ole ia, ua hala ma 
kahi e paha, a nolaila, aole haawi i palapala hoaie, alaila, e 
hai ia i na lunakanawai, a mai ka lohe ana o ka luna- 
kanawai, e panee hou aku no ka uku. 

Ina i kukalaia keia kanawai ma kekahi kulanakauhale, a 
ma kekahi aina paha, o ka la e kukalaia'i, oia ka la e kau 
ai ma ia wahi, ai ole ja e kukalaia, alaila, o ka la mua o 
Sepatemaba o keia makahiki, oia ka la e kau ai ma na 
wahi a pau loa o Hawaii nei. 


Ua hooholoia keia kanawai e na'lii, a me ka poe i kohoia, a ua kau 
hoi maua i ko maua mau inoa i keia la iwakaluakumamaono o 

Aperila, i ka makahiki o ko kakou Haku hookahi tausani, ewalu 
haneri me kanaha kumamakahi, ma Lahaina, Maui. 
KAMEHAMEHA Iil. 
KEK AULUOHI 
MOKUNA XVII. 
KANAWAI NO NA KANAKA PALAUALELO 


He mea ino e poino ai ke aupuni i ka palaualelo. Ua 
manaoia i ka wa kahiko, he mea ino; ua akaka hoi i keia 
wa, he mea ino maoli no. O ka poe noho hana ole, ua ku 
e lakou i ka olelo a ke Akua, ua ku e no hoi lakou i ka 
manao o na kanaka. Nolaila, i ka aha olelo ana a na'lii, a 
me ka poe i kohoia, ua kauia keia kanawai. 

1. Ina i ike nui ja kekahi kanaka e holoholo wale ana, a 
e noho wale ana me ka hana ole, a ua lilo paha i ka paani, 
a me na mea lapuwale, alaila, e laweia oia imua o na 
lunakanawai, a ina aole hiki ia ia ke hoomaopopo mai i 
kana hana i ku pono i kana ai, a me kana ia, a me kona 
kapa, alaila e hoohanaia oia i ekolu malama. 

2. Ina i ike hou ia oia e noho palaualelo ana pela, 
mahope iho o kona hoopaiia, alaila, e hoohanaia oia i 
hookahi makahiki. 

3 Ina no ka aina ole ka noho wale ana o ke kanaka; 
alaila, e nanaia ke kumu o kona noho nele ana, a ina aole 
ona hewa, aole ia e hoopaiia. Aka, e haawiia ka aina nona, 
e like me ka olelo maloko o ke kanawai. 

4. Ma keia kanawai, ua hookapuia ka lulumi ino ana a 
na kanaka, a me na kamalii i na malihini a me na mea 
hou. O ka poe hana pela me ka ano kolohe, e hooukuia 
lakou penei, e laweia i ka hale paahao, a uku mai i ka 
hapawalu, alaila hemo. Pela no hoi ka poe a pau loa i ma- 
lama ole i ka olelo a ka luna i kona wa e papa'i ia lakou. 
Nolaila, he mea pono i na makai a pau loa, ke nana pono 
ma na pa kuai, a ma na wahi kanaka nui no hoi, i mao- 
popo ia lakou ka poe lulumi wale i na malihini, no ka 
mea, o lakou ka poe molowa, a me ka palaualelo, a e 
laweia kela poe imua o na lunakanawai e hookolokolo, a 
akaka ka hewa, e hoopaiia e like me na olelo o keia 
pauku. 9* 

Ina i kukalaia keia kanawai ma kekahi kulanakauhale, a 
ma kekahi aina paha, o ka Ja e kukalaia’l, oia ka la e kau 
ai ma wahi, a i ole e kukalaia, alaila, o ka la mua o 
Sepatemaba o keia makahiki, oja ka la e kau ai ma na 
wahi a pau loa o Hawaii nei. 

Ua hooholoia keia kanawai e na'lii, a me ka poe i kohoia, a ua kau 
hoi maua i ko maua mau inoa i keia la itwakaluakumamakolu o 
Aperila, i ka makahiki hookahi tausani, ewalu me kanahakumamakahi, 
ma Lahaina, Maui. 

KAMEHAMEHA III. 
KEKAULUOHI. 


MOKUNA XVIII. 
KANAWAI NO KE AO ANA I NA MEA HOU. 


He mea nui e pono ai ka aina ke ao ana o na kanaka a 
me na kamalii i na hana akamai, a me na hana hou, a me 
na hana e pono ai, a e pau ai hoi ka hemahema nui. 
Nolaila, he mea pono i ka makua e haawi i kana keiki i ka 
mea nana e ao ia mau hana akamai, a he mea pono no hoi 
i ke kanaka makua ke hele ma kona manao e ao i na hana. 
I ka noonoo ana o na'lii, a me ka poe i kohoia, ua manao 
lakou he mea pono ke hoomalu ia poe ma ke kanawai, 
nolaila, ua hooholoia keia mau olelo. 

1. Ina manao ka makua e haawi i kana keiki e ao i 
kekahi hana, pono i ua makua nei, a me ka mea nana e ao 
mai i kana keiki, e palapala i olelo ae like, a e haiia 
maloko o ua palapala la na makahiki e ao ai ua keiki la, a 
me ke ano o ka noho ana, a me ke ano o ka uku ana. 

2. Ina i molowa ke keiki, a malama ole paha 1 ka olelo 
a kona wahi noho ai, a haalele wale paha i ka hana, a i ole 
ia, ua hana ino maoli paha, alaila, e hookolokoloia kela 
keiki, a maopopo, ua hana oia e like me keia mau olelo 
maluna, a i ole ia, ua ku e paha i ka palapala a laua i ae 
like ai, alaila, e uku no kela keiki e like me ka poino o 
kona wahi noho ai. O ka hana ka uku, a e like ka loihi o 
kana hana ana me ka mea ku pono i ka uku, na na 
lunakanawai ka olelo no ia wahi. 

3. Pela no hoi ka mea nana i ao aku i ke keiki, ina 

hana ina oia, a ao ole aku paha e like me ka olelo ae like a 
laua, a ina hana ku e oia i kela olelo, alaila, e uku aku oia 
e like me ka poino o ke keiki, a o ka makua paha, na na 
lunakanawai ka olelo no ia wahi. 

Ina i kukalaia keia kanawai ma kekahi kulamakauhale, a 
ma kekahi aina paha, o ka la e kukalaia'i, oia ka la e kau 
ai ma ia wahi, a i ole e kukalaia, alaila, o ka la mua o 
Sepatemaba o keia makahiki, oia ka la e kau ai ma na 
wahi a pau loa o Hawaii nei. 

Ua hooholoia na olelo a pau o keia kanawai e na'lii a me ka poe i 
kohoia, a ua kau hoi maua i ko maua mau inoa i keia la umikuma- 
mahiku o Mei, i ka makahiki o ko kakou Haku hookahi tausani, 
ewalu haneri me kanahakumamakahi, ma Lahaina, Maui 

KAMEHAMEHA III. 
KEKAULUOHI. 


MOKUNA XIX. 
KANAWAI NO KA WAIWAI HAULE, 
A ME KA WAIWAI LOAA WALE. 


Ua nui ka poino i loaa i na kanaka i kekahi manawa me 
ko lakou hewa ole, nolaila, he mea pono maoli i ke 
kanawai ke kokua i ka poe poino pela. O na poino a pau o 
na kanaka e hiki ai i na kanawai ke kokua, pono no e 
kokua. Ina lilo ka waiwai o kekahi kanaka me kona ike 
ole, pono e kokua ke kanawai ia ia i mea e loaa ai. A ina 
i loaa wale i kekahi ka waiwai o hai me kona ike ole, pono 
e hoakaka ia ma ke kanawai ka pono o ia mea, i pilikia ole 
ai kekahi. Nolaila, i ka ahaolelo ana a na‘lii me ka poe i 
kohoia, ua hooholoia na olelo a pau o keia kanawai. 

1. Ina i haule ke dala a kekahi kanaka me ke alanui, a 
ma kahi e ae paha, a nalowale, alaila, pono i ka mea nana 
ka waiwai ke kala aku, a i ole ia e palapala paha, a e hoike 
nui aku i Johe nui ia ka lilo ana o kona waiwai. A ina he 
waiwai nui, pono loa ke paiia ma ke Kumu Hawaii, ke 
patia kela pepa. 

2. Ina i kalaia ka waiwai lilo, a hai nui ia paha, a lohe 
nui na kanaka, a ua loaa i kekahi kela waiwai haule, a ina 
huna oia aole hoike aku, ua hewa oia i keia kanawai, a i 

ka wa e hoikeia'i kana hana ana pela, e uku aku no oia i 
ka mea nona ka waiwai, e like ka nui o ka uku me ka nui 
o ka waiwai i Joaa ia ia. Ina hookahi dala i loaa, hookahi 
dala ka uku a me ke kumupaa, e hoihoi aku no ia; no ke 
kanawai hoi kekahi hapalua o ka uku, aole o ke 
kumupaa. 

3. Ina i loaa i kekahi ka waiwai haule, pono ia ia ke 
hoihoi aku, ke lohe oia i ka mea nona ka waiwai. Eia hoi 
ka pono ke ike ole oia i ka mea nona ka waiwai, e kala 
aku, a e hai ma ke akea, i lohe na kanaka mai o ao. Inae 
hana kekahi e like me keia olelo, alaila e uku mai ka mea 
nana ka waiwai e like me ke ano ku pono i ka waiwai i 
loaa. Ina i ku e ko lava manao, aole holo ka laua olelo, na 
na lunakanawai e hooponopono iwaena o laua, aole nae e 
oi aku ka uku mamua o ka hapakolu o ka waiwai i loaa, a 
e€ emi mai no ka uku, ke manao na lunakanawai, oia ka 
pono. 

4. Ina i holo ka waa i ka moana a make, a haaleleia, a 
mahope loaa wale i kekahi, e ukuia no oia e like me ka 
olelo maluna, a e hoihoiia ka waa. Aka, ina i nui kona 
hooikaika ana i mea e loaa'i, alaila, pono no e oi aku kona 
uku, e like me ka ike ana o na lunakanawai he ku pono. 

5. Ina ike kekahi i ka holoholona a kekahi e hele hewa 
ana, a e ai hewa ana i ka ai a hai, alaila, pono ia ia e 
hoihoi aku ia holoholona, a i ole ia e paa no, a hai aku i 
ka mea nana ka holoholona, a nana no e uku maikai mai i 
ka mea nana i hoopaa, a hoihoi paha, e like me ka nui o 
kana hana. 

6. Ina pae wale iuka nei kekahi waiwai i ike ole ia ka 
mea nana ka waiwai, he laau paha, he ia pae paha, a 1 ole 
ia, he waiwai e ae, he waiwai nui, aole na mea liilii, alaila 
na ke alii nui kekahi hapalua o ia waiwai, a na na mea i 
loaa'i kekahi hapalua o ia waiwai. 

Ina i kukalaia keia kanawai ma kekahi kulanakauhale, a 
me kekahi aina paha, o ka la e kukalaia'l, ola ka la e kau 
ai ma ia wahi, a i ole e kukalaia, alaila, o ka la mua o 
Sepatemaba o keia makahiki, oia ka la e kau ai ma na 
wahi a pau loa o Hawaii nei. 

Ua hooholoia ua olelo a pau o keia kanawai e na'lii a me ka poe i 
kohoia, a ua kau hoi maua i ko maua inoa i keia la umikumamahi- 

ku o Mei i ka makahiki o ko lakou Haku heokahi tausani ewalu 
haneri me kanahakumamakahi ma Lahaina, Maui. 
KAMEHAMEHA III. 
KEKAULUOHI. 
MOKUNA XX. 
KANAWAI NO KA MALAMA ANA I KA WATIWAI. 


I ka noho pu ana a me ka hana pu ana o na kanaka, he 
mea mau no ka haawi ana o kekahi kanaka i kona waiwai 
na hai e malama. Ma ka malama ana i ka hai waiwai ka 
loaa ana i kekahi poe ka lakou ai, a me ko lakou waiwai a 
pau. No ka nui loa o ka waiwai i lilo ia hai ka malama, 
pono e hoomaluia kela waiwai ma ke kanawai o ke aupuni. 
Nolaila i ka ahaolelo a na ana'lii, a me ka poe i kohoia, ua 
kau lakou i keia kanawai. 

1. Ina haawi kekahi kanaka i kana waiwai na hai .e 
malama, a lawe oia, alaila e malama no ia e like me ka 
laua olelo ae like. A i ole e holo ka laua olelo mamua, e 
malama no ke kanaka e like me ke ano kupono i ka ma- 
lama ana o ka poe pono a pau. A e uku mai no ka mea 
nana ka waiwai, e like me ka laua i ae like ai, ai ole i 
holo ka laua olelo, e uku no e like me ka uku kupono i ka 
hana nui ana o ka poe maikai. 

2. Ina lawe kekahi i ka waiwai o kekahi a malama ole e 
like me ka olelo ana i ae ai mamua, alaila e uku aku oiae 
like me ka poino o ka mea nana ka waiwai. A i ole e holo 
ka laua olelo, e hana no oia e like me ka olelo maluna. Ua 
pili no keia kanawai i na waiwai a pau, i ka aina, i ka waa, 
i ka holoholona, i kela waiwai, i keia waiwai. 

3. Ina kii aku kekahi i na mea hana a kekahi, i ka bipi 
kauo paha, i ka lio paha, a i ka mea e ae paha, a holo ka 
laua olelo no ia waiwai, e hoihoi i ka wa e pau ai ka hana 
a laua i olelo ai, alaila, e hana no laua e like me ka laua i 
ae like ai. Ina i ino kela mea hana a me ka holoholona 
paha, ma ka lima o ka mea nana i lawe, alaila, e uku no 
oia e like me ka poino o ka mea nana ka waiwai. Ina kii 
aku kekahi i ka mea hana a kekahi, a i waiwai e ae paha, a 
hoihoi ole i ka wa i oleloia'i, ai ka wa kupono ke hoihoi 
aku, a hoihoi ole ia, a nolaila, poino ka mea nana ka wai- 

wai, me ka malama maikai ole, e like me ka poino o ka 
mea nana ka waiwai. 

4. Ina no ke Akua mai ka pau ana o ka waiwai, ao ka 
ino ana paha, ina he ahi, a he moku kahuli, a he makani 
ino paha, alaila, aole e uku ke kanaka no ia mau mea, no 
kona hewa iho e uku ai ke kanaka. 

Ina i kukalaia keia kanawai ma kekahi kulanakauhale, a 
ma kekahi aina paha, alaila, o ka Ja e kukalaia, alaila, o ka 
Ja mua o Sepatemaba o keia makahiki, oia ka la e kau ai 
ma na wahi a pau loa o Hawaii nei. 


Ua hooholoia na olelo a pau o keia kanawai e na‘lii a me ka poe i 
kohoia i keia la iwakaluakumamakolu o Aperila, i ka makahiki o ko 
kakou Haku hookahi tausani, ewalu haneri me kanahakumamakahi, ma 
Lahaina, Maui. 

KAMEHAMEHA MI. 
KEK AULUOHI. 
MOKUNA XxXI. 
KANAWAI NO KA PONO O NA MAKUA. 


Ina aole i malama pono ia na keiki, ua poino lakou, 
aole nae o lakou wale, o ke aupuni no hoi kekahi, no ka 
mea, aole nui na makahiki i koe, pau na makua i ka hele, 
a lilo ka hana a pau i na keiki, aole o ka mahiai wale no, 
o ka hana nui a na'lii kekahi. Nolaila, he mea nui keia, a 
he mea pono i na makua ke noonoo, a e malama aku i ka 
lakou poe keiki, me ka hoonaauao aku. He mea pono no 
hoi i ke kanawai ke kokua i na makua i ko lakou malama 
ana i ka lakou keiki, nolaila, i ka ahaolelo ana a na'lii me 
ka poe i kohoia, ua holo maikai na olelo o keia kanawai. 

1. Aia no i na makua ponoi ka olelo no ka laua keiki, 
aole na hai mai, aole na na makua e aku, na laua wale no. 
A ina i keakea kekahi ia laua i ko laua malama ana i ka 
laua keiki, e kokua no ke kanawai ia laua, a e hoopaiia ka 
mea keakea e like me ka nui o kona hewa, i ka nana ana o 
na lunakanawai. . 

2. Ina manao na makua e haawi lilo loa i ka laua keiki 
na hai e malama, pono ia laua, ke hele imua o kekahi 
luna, a e palapala laua e like me ko lava manao ae like, a 

ike ka luna, ua pono, a kau ka luna i kona inoa i hoike, 
alaila, ua paa ia palapala. Ina aole palapala, a kau ole paha 
ka lunaauhau a me ka lunakanawai i kona inoa, alaila aole 
lilo ke keiki, aia no i na makua ponoi ka olelo no ua 
keiki la. 

3. Ina ike ka makua i ka hewa o kana keiki, pono ia ia 
e ao aku, a e hoopai, e like me ke ano ku pono i kona 
hewa, a pela no hoi ka makua hanai. Aole lakou e hewa, 
ke eha ke keiki kolohe ia lakou. Aka, ina hoopai ino maoli 
hewa no, a e uku no oia e like me ka mea pepehi kanaka. 

4. Ina hana ino kekahi makua i kana keiki, malama ole 
paha i ka ai, a me ka ia, a me ke kapa, a me na mea € 
pono ai, a pepehi ino ia ia paha, alaila, pono i ka mea ike, 
ke hai aku i ka lunakanawai. A pono no hoi i ka 
lunakanawai ke hookolokolo ia ia, i ike oia ua hewa io, 
pono e lawe i kela keiki a haawi aku i ke kanaka pono, ae 
hooukuia kela makua, e like me ka uku ku pono i ka 
malama ana i ke keiki, a e haawiia kela waiwai i ka mea 
nana e malama i ke keiki. 

5. Ina kii kolohe kekahi kanaka i ke keiki a kekahi, a 
hoowalewale ia ia ma ka hewa, e hooukuia oia e like me 
ka uku o ka mea hana ia hewa. A ina he hewa i pili ole i 
ke kanawai, he mea hewa nae i ko ka makua manao, a ua 
ku e i kana olelo, alaila e nana pono ka luna i ke ano o ka 
hewa, a e hoouku i ke kanaka hoowalewale keiki ma ke 
ano ku e i ka olelo a kona makua, e like ka uku me ka nui 
o ka hewa i ka nana ana o na lunakanawai. 

6. Ina i like ole ka manao o na makua no ke keiki, 
alaila, o ka manao o ka makuakane he ko ma ke kana- 
wai. Aka, ina i oi aku ke alii ana o ka makuwahine, alaila, 
o kana olelo ke ko, aole ka olelo a ka makuakane. Aole 
nae e pili keia mau olelo i na keiki alii i haawiia'ku mamua 
o ke kau ana o keia kanawai, a mahope iho make ka 
makua. 

7. Ina makua ole kekahi keiki, no ka pau ana o lakou i 
ka make, a i ka hele paha, alaila, na ka makua hanai ka 
olelo no ia keiki. Ina he keiki na ka mare ole ia, alaila, na 
ka makuwahine ka olelo nona, aka, ina manao na lunaka- 
nawai e lawe, no ka pono ole o ka makua, aia no ia lakou 
ia. 

8. I ka wa e make ai ka makua, o ke keiki ka hoo- 
ilina, ina be keiki e ola'na. E hiki no i ka makua i kona 
wa e ola'na ke kuai i kona waiwai lewa a e haawi wale aku 
i ka mea ana e makemake ai. Aka, o ka aina, a me ka 
waiwai paa maluna o ka aina, e ili aku no ja na ke keiki. 
Ina i nui kana mau keiki, no lakou pu a pau. Aka, ina 
palapala ka makua i kana kauoha i kona wa e ola maikai 
ana, hiki no ia ia ke hooili aku i kona aina i kona mea e 
makemake ai. I kona wa e make ai, e hoike mai ka hoo- 
ilina i kana palapala i ke alii nui, a ina i ike na lunakana- 
wai kiekie, ua hewa maoli ke kauoha, na lakou e 
hooponopono, o nele auanei ka poe pono, a waiwai ka poe 
ku pono ole i ka waiwai. 

Ina i kukalaia keia kanawai ma kekahi kulanakauhale, a 
ma kekahi aina paha, alaila o ka la e kukalaia'i, oia ka lae 
kau ai ma ia wahi, ai ole e kukalaia, alaila, o ka la mua o 
Sepatemaba o keia makahiki oia ka la e kau ai ma na wahi 
a pau loa o Hawaii nei. “ 

Ua hoopaaia na olelo o keia kanawai e na'lii, a me ka poe i 
kohoia, a ua kau hoi maua i ko maua mau inoa i keia la 24 o 
Aperila, i ka makahiki o ko kakou Haku hookahi tausani, ewalu 
haneri me kanahakumamakahi ma Lahaina, Maui. 

KAMEHAMEHA III. 
KEKAULUOHI. 


MOKUNA XXII. 
KANAWAI NO KE KANAKA HOOKAA OLE I KONA AIE. 


I ke kuai ana o na kanaka, hookahi wale no mea e 
pono ai ka laua hana, o ka hooko kekahi, a me kekahi i 
ka olelo a lava i ae like ai. Ina hana ole kekahi pela, ua 
ino ke kuai ana, a ua poino ke kanaka, nolaila, i ka 
ahaolelo ana a na'lii, me ka poe i kohoia, ua kauia keia 
kanawai. 

1. Ina i aie kekahi kanaka i kekahi, a hookaa ole, i ka 
manawa i oleloia'i, a nolaila, pono ole ka manao o ka mea 
nana ka aie, a makau paha o loaa ole, alaila, e hele oia i 
kekahi lunakanawai, a nana no e kii aku i ka waiwai o ka 
mea aie, aole nae e lawe, e kau wale no kona malu ma- 

luna o ia waiwai. Alaila, aole pono i kekahi mea ke lawe ia 
waiwai me ka me ole o ka lunakanawai. 

2. Ina aole e hookaaia ka aie, a hala na la he kanakolu, 
alaila, e ku dala ia kela waiwai, i mea e hookaa'i i ka aie. 
A aia hoi maloko o ia waiwai ka uku o ka lunakanawai, 
aole maloko o ke dala i aieia. Aka, ina 1 poino maoli ke 
kanaka i aie aku, na ke Akua mai, alaila, e haawiia ia ia 
kekahi makahiki hou; aole e ku dala ia kela waiwai, a hala 
ia makahiki. Alaila, ina aole e hookaaia ka aie e ku dala 
no. A iau i oi aku ke dala, i loaa mai mamua o ka nui o 
ka aie, a me ka uku o ka lunakanawai, alaila e hoihoiia ke 
keu. Aole e lawe wale ia, aole hoi e hoomaunaunaia. 

3. Ina aie kolohe kekahi i ka kekahi, aole hoi e hoo- 
kaa, a ina i kaulana kekahi no ka aie pinepine me ka 
hookaa ole, ache hoi waiwai e kaa ai, alaila e hoohanaia 
kela kanaka, e like me ka hana ku pono i ka nui o kona 
aic. Na na lunakanawai e olelo no ia wahi. ; 

No ka panee ana o ka uku e nana i ke "kanawai no ke 
kuai hooaie, a me ka uku hoopanee.” 

Ina i kukalaia keia kanawai ma kekahi kulanakauhale, a 
me kekahi aina paha, o ka la e kukalaia'i, oia ka la e kau 
ai ma ia wahi, a i ole ia e kukalaia, alaila, o ka la mua o 
Sepatemaba o keia makahiki, oia ka la e kau ai ma na 
wahi a pau loa o Hawaii nei. 

Ua hooholoia na olelo a pau o keia kanawai ¢ na'lii a me ka poe i 
kohoia, a ua kau hoi maua i ko maua mau inoa i keia la umiku- 
mamawalu o Mei, i ka makahiki hookahi tausani, ewalu haneri me 
kanahakumamakahi ma Lahaina, Maui. 

KAMEHAMEHA IIE. 
KEKAULUOHI. 


MOKUNA XXIII. 
KANAWAI NO KA HOOLIMALIMA. 


He mea nui i keia manawa ka hoolimalima hana, a me 
ka hoolimalima e aku no hoi. O kekahi poe, ua loaa ka 
lakou ai, a me ka lakou waiwai ma ka hoolimalima. Aole 
hoole keia kanawai i kela hana, ua maikai no, O ka hoo- 
malu ko ke kanawai. Ina aole i malu ka hoolimalima ana, 

ua poino na kanaka. Nolaila i ka ahaolelo ana a na'lii, a 
me ka poe i kohoia, ua kauia keia kanawai. 

1. Ina hoolimalima kekahi kanaka me kekahi kanaka i 
ka hana, alaila, e hana no laua elua, e like me ka laua i ae 
like ai. Ina ma ka la ka hoolimalima ana, alaila, e hana ka 
mea hana me kona ikaika, e like hoi me ka olelo mua ana 
a laua. Ina molowa oia, a noho wale, a no kana hana na- 
waliwali ana, uuku ka hana i pau, alaila, pono e hoemiia 
kona uku, aole uku e like me ka olelo mua, no ka mea, 
acle i hana ka mea hana, e like me ka laua i ae like al. 

2. Ina ma ka pau o ka hana ka hoolimalima ana, aole 
ma ka la, alaila, e hoopau pono ke kanaka i ka hana e like 
me ka laua olelo mua ana. E hana maikai no hoi ke kana- 
ka. Ina hana kapulu kekahi, a hana ino maoli paha, aole 
hana maikai e like me ka olelo mua ana, alaila, e hoemiia 
ka uku, a uku ole loa paha, ke hewa loa ka hana ana a ka 
mea hana. A ina i poino_ka mea nana ka hana, no ka hewa 
oO ka mea i ae mai e hana, alaila, e uku no ia i ka poino o 
ka mea ana i hoopoino aku ai. 

3. Ina hoolimalima kekahi kanaka e hana i ka hana a 
kekahi, a olelo pono ia ka manawa e hana'i, a e pau ai ka 
hana, e hooko io no oia i ka olelo ana i ae ai, i ka laua 
olelo like ana. Ina paa ole ka hana i ka manawa i olelo 
mua ia, a poino ka mea nana ka hana, ua hewa, a e uku 
mai ka mea hewa i ka mea poino, e like me ka nui o kona 
hoopoino ana ia ia. 10* 

4. O na mea hoolimalima a pau, o kela kanaka keia 
kanaka i hoolimalima i ka hana, a me ka mea hoolimalima 
i ka waiwai, e hana no lakou a pau, e like me ka lakou i 
ae like ai. O ka mea hana ole pela, ua hewa ia, a e uku 
aku ia i kekahi e like me kona poino. 

5. Ina no ka mai o ke kanaka, a no ka poino paha na 
ke Akua mai, ina nolaila ka malama ole ana i ka olelo ae 
like, alaila, ua poino pu laua me ka mea nana ka hana, 
aole ia e uku, no ka hewa o ke kanaka wale no e uku ai, 
aole no ka poino na ke Akua mai. Na na lunakanawai e 
hooponopono i na hihia iwaena o ka poe hoolimalima. 

6. Aole pili keia olelo i na aina i hoolimalimaia, ke 
hoakaka ole ia ma ka palapala, no ka mea, o ka palapala 
wale no ka olelo paa no na aina hoolimalima, a me na pa 

hale, aole nae e paa ia palapala, no ka manawa loihi, ke 
ole ke alii a me ke kuhina nui, a kau ko laua inoa, ¢ like 
me ka olelo ma ke kumu kanawai. E hiki nae i ke kanaka 
ke hoolilo wale i kona pa no ka makahiki hookahi, e like 
me ka olelo kahiko a na'lii. 

Aole i pili nui keia olelo i ke kuai maoli, no ka mea, ua 
paa ka olelo no ia ma ke kanawai okoa. 

Ina i kukalaia keia kanawai me kekahi kulanakauhale, a 
me kekahi aina paha, o ka la e kukalaia'i, oia ka la e kau 
ai ma ia wahi, a i ole ia e kukalaia, alaila, o ka la mua o 
Sepatemaba o keia makahiki, oia ka la e kau ai ma na 
wahi a pau loa o Hawaii nei. 

Ua hooholoia na olelo a pau o keia kanawai e na'lii, a me ka poe i 
kohoia, a ua kau hoi maua i ko maua mau inoa i keia la umiku- 
mamawalu o Mei, i ka makahiki o ka Haku, hookahi tausani, ewalu 
haneri me kanahakumamakahi, ma Lahaina, Maui 

KAMEHAMEHA II. 
KEKAULUOHI. 


MOKUNA XXIV. 
KANAWAI NO KA POE HUI. 


Ina i makemake kekahi mau mea e hui ko lakou wai- 
wai, a o ko laua paha, i mea e hiki ai ka hana nui, a me 
ke kuai paha, ua pono no ia hui ana. E hoomaluia kela 
hana ma ke kanawai. Penei lakou e hana’i. 

1. Ina manao kekahi mau mea e hui ko lakou waiwai, i 
mea e hiki ai ke kuai a o kekahi hana nui paha, alaila, 
pono ia lakou e olelo pu, a holo ka lakou olelo no ka hui 
ana, alaila e kakau i kela olelo ma ka papa, a kau i ko 
lakou inoa malalo. Aole pono hookahi palapala wale no; 
ina elua kanaka hui, elua no palapala ka pono; ina ekolu 
kanaka hui, ekolu no palapala, e like ka nui o na palapala 
me ka nui o ka poe hui, a e like loa no kekahi palapala me 
kekahi palapala, a e malama kela mea keia mea o lakou i 
kana palapala iho. 

2. A holo like ka lakou olelo no ko lakou hui ana, 
alaila, pono e haiia, a lohe na kanaka. Ina i paiia, oia ka 
pono loa, a i ole ia e paiia, e palapala maoli no a e hoi- 

nui ia kela palapala, alaila, ua lilo lakou a pau i mea 
hookahi ma ke kanawai. 

3. A lohe na kanaka ia olelo no ko lakou hui ana, a ike 
paha i kela palapala i paiia, alaila, ina olelo ka mea 
hookahi o lakou i kekahi kanaka e aku, ua lilo ia olelo i 
olelo na lakou a pau. Penei, ina aie kekahi o lakou a 
make, alaila, na na mea i koe o lakou e hookaa i kana aie 
a pau. A ina aie kekahi o lakou, a kaa ole ia ia, alaila, e 
huiia ko lakou waiwai i mea e kaa ai. A ina aie o hai i 
kekahi o lakou, a make ka mea o lakou nana ka aie, alaila, 
e uku mai ka mea aie i na mea o lJakou i koe. Oia ke ano 
o ka poe hui i ka hooponopono ana o keia kanawai. 

O ka Ia mua o Sepatemaba o keia makahiki, oia ka la e 
kau ai keia kanawai ma na wahi a pau loa o Hawaii nei. A 
o ka poe hui mamua, a mau ko lakou hui ana mahope o ia 
la, ua pili no keia kanawai ia lakou. 

Ua hooholoia na olelo a pau o keia kanawai ¢ na'lii a me ka poe i 
kohoia, a ua kau hoi maua i ko maua mau inoa i keia la umikuma- 
mamawalu o Mei, i ka makahiki o ka Haku hookahi tausani, ewalu 
haneri me kanahakumamakahi ma Lahaina, Maui. 

KAMEHAMEHA IIL. 
KEKAULUOHI. 


MOKUNA XXV. 
KANAWAI NO NA HEWA I HOAKAKA OLE 
IA MA NA KANAWAI. 


Ua nui loa na hewa i hanaia e na kanaka 1 hoomaopo- 
po ole ia mamua ma ke kanawai, a he mea hiki ole i ke 
kanawai ke hoakaka i na hewa a pau, nolaila, ua hooholoia 
keia mau olelo e na‘li, a me ka poe i kohoia. 

1. Ina i hana kekahi kanaka i ka mea hewa a maopopo 
ole ke kanawai i pili i kela hewa, alaila, e noonoo ka 
lunakanawai i ke ano o kela hewa, a me ke ano o ka 
hoopai ana i ka wa kahiko, a e noonoo oia i ke ano nui o 
na kanawai hoi i kauia, a e hoopai oia i ka mea i hewa, e 
like me kona manao ana ua ku pono maoli i keia aoao 
hou. 

2. Eia kekahi, o na mea a pau i kokua i ka hewa, e 

hoopatia lakou e like loa no me ka mea nana i hana, ke 
hoakaka ole ia kona uku ma kahi e o ke kanawai. 

A patia keia kanawai, a lohe na lunakanawai, alaila, ua 
kau no ma na wahi a pau loa o Hawaii nei. 

Ua hooholoia keia, e na'lii a me ka poe i kohoia, a ua kau hoi 
maua i ko maua mau inoa i keia la umikumamawalu o Mei, i ka 
makahiki o ka Haku hookahi tausani, ewalu haneri me kanahaku- 
mamakahi, ma Lahaina, Maui 

KAMEHAMEHA III. 
KEKAULUOHI. 


MOKUNA XXVI. 
KANAWAI NO KA HANA O KA POE HEWA 
A ME KA WAIWAI LOAA MAI. 


I keia manawa, ua nui ka poe i hoohana pu ia ma kahi 
hookahi, a nui ka hewa i ulu hou no ia hana ana. Ua lilo 
ka poe hewa i mea e waiwai ai kekahi, a no ka hana pu 
ana o ka poe hewa he nui Joa, he manao lanakila ko 
lakou, a nui ka ino i puka mai ma ia hana ana. 

Nolaila, a ka ahaolelo ana a na‘lii, a me ka poe i 
kohoia, ua kauia keia kanawai. 

1. Ina i hoohanaia kekahi kanaka no ka hewa, aole loa 
ia e hana i ka hana a kekahi alii, i ka hana o ke aupuni 
wale no. Eia na hana pono i pili i ke aupuni, o na alanui, 
a na pa alanui, o na hale paahao, o na hana e pono ai na 
papu, a me na hana e ae i pili ole i kekahi alti, a me 
kekahi kanaka. 

2. Ina i hoohanaia kekahi kanaka ma ka hana e puka'i 
ka waiwai, ua pono no, aka, i ka wa e loaa mai ai ka 
waiwai, e hooliloia kela waiwai i mea e pono ai ke aupuni. 
Eia na mea pono e lilo ai ia waiwai, 1 mea uku i ka aie o 
ke aupuni, i mea uku i na luna, i mea kuai pu, kuai 
paoda, i mea hana alanui, a i mea hoi e pono ai na hale 
paahao. 

3. Aole loa e hoohana pu ia na kane a me na wahine 
hewa, aole lakou e moe ma ka hale hookahi, aole ma ka 
pa hookahi, e kaawale loa aku no. 

4. Aole loa e hoohanaia ka wahine ma ka hana a 

ke kane, a me na hana ku pono ole i ka wahine. O ke 
kukukapa, o ka ulana moena, o ka ulana eke, ulana 
papale, o ka humuhumu, o ka hilo aho, ka upena, a me 
na hana like i ku pono i ka wahine. Oia hoi na hana a na 
wahine hewa i hoohanaia. Aole nae e hoohanaia kekahi 
wahine, i kona wa e hapai ana. 

5. Ina ku e ka hana ana a kekahi luna i na olelo o keia 
kanawai, a hoohana pu i na kane me na wahine, a hoomoe 
pu paha ma ka pa hookahi, a hoohana paha i ka wahine 
ma ka hana ku pono ole ia ia, a hoohana paha i kekahi ma 
kana hana iho, a ma ka kekahi alii, o ka luna hana i 
kekahi o keia mau mea, nana poino no e hookaa i ka uku 
o kela kane, a o kela wahine paha. 

A paiia keia kanawai a haawiia i na lima o na luna, 
alaila, ua kau no ma na wahi a pau loa o keia pae aina. 

Ua hooholoia na olelo a pau o keia kanawai e na'lit a me ka poe i 
kohoia, a ua kau hoi maua i ko maua mau inoa i keia la umiku- 
mamawalu o Mei, i ka makahiki o ka Haku, hookahi tausani, ewalu 
haneri me kanahakumamakahi, ma Lahaifia, Maui. 

KAMEHAMEHA Ill. | 
KEKAULUOHI. 


MOKUNA XXVII. 
KANAWAI HOOPONOPONO I NA MOKU, 
A ME NA WAA, A ME NA AWA. 


1. He mea pono i na moku a me na waa o na aina a 
pau e noho kuikahi ana me ko keia aina, ke holo mai, a 
ku ma na wahi ku moku, a me na wahi lulu, a me na awa 
a pau o Hawaii nei, o na moku hoi e hana pono ana, aole 
lakou e keakeaia e na kiaaina, a me na luna o ia wahi aku 
ja wahi aku, aole uku, aole duti, aole auhau, ke hoakaka 
ole ia ma ke kanawai. 

2. E hoonohoia ka pailota ma kela awa me keia awa o 
Hawaii nei, ma na awa hoi i mehameha ke pailota ole. Na 
ke alii nui a me ke kuhina, a me ke kiaaina e -hoonoho, 
a haawi ia ia i palapala hoolilo. A maloko o ia palapala e 
hoakakaia'i kona uku. 

3. Ina 1 holo hoopunipuni kekahi kanaka, a hoike ia 

ja iho he pailota, a hana hoi e like me ke pailota ma 
kekahi awa o keia pae aina, a ina lawe oia 1 ka uku o ka 
pailota me ka loaa ole ia ia ka palapala hoolilo, na ke alii 
mai, o ka mea hana pela, ua hewa oja i keia kanawai. E 
hookolokoloia oia, a ku i ka hewa, alaila e hooukuia oia i 
umi dala, a e hoihoi ia ka waiwai a pau ana i lawe hewa'i. 
A ina i hewa ka moku ia ia, alaila, e uku no ia i ke alii 
moku e like me ka nui o kona poino. A i ole oia e uku 
pela, e paa no oia i ka hao i hookahi makahiki. 


4. Ina hoopunipuni kekahi pailota, a lawe nui i ka uku 
ua oi aku mamua o ka mea 1 hoakakaia iloko o kana 
palapala hoolilo, eia kona uku, ke hoakakaia ka oiaio o 
kona hewa, paha ka waiwai ana i lawe hewa'i. Penei, ina 
hookahi dala ana i lawe hewa'i, eha dala ka uku. A ina he 
umi dala i lawe hewaia, hookahi kanaha dala ka uku. 

5. He mea pono i na pailota a pau, ai na luna awa 
paha, e haawi i kela kapena, keia kapena o na moku 
kahiki i na kanawai o ke awa, kahi e ku ai kona moku, ae 
haawi mai ke alii moku i palapala ae i ka loaa ana ia ia 
kela kanawai. Ina i haawi ole kekahi pailota, a o kekahi 
luna awa paha, i ke kanawai o ja awa, a, ina i hihia ke alii 
moku no kona ike ole i ke kanawai, alaila e ili no ia hewa 
maluna o ke pailota, a o ka luna awa paha, a nana no e 
uku aku i ke alii moku, e like me kona poino. I ka wae 
paiia'i na kanawai o na awa, e haawi nui ia ia mea i na 
pailota a pau, a i na luna awa, i lako lakou. 

6. Ina hiki mai kekahi moku kalepa i kekahi awa, a i 
kahi ku moku o Hawaii nei, aole e laweia mai iuka nei 
kekahi waiwai o na aina e mai, ke haawi ole ia mai 
mamua, iloko o ka lima o ka luna awa, ka palapala polo- 
jei, e hoakaka ai i kela waiwai kuai. Ina o ke alii moku ka 
mea ia ia ke kuai, nana no e haawi mai ia palapala. Ina 
aole ia ia, na kekahi mea e aku e noho ana iuka nei, alaila, 
na kela mea nona ka waiwai e haawi mai i ka palapala 
hoakaka. A loaa i ka luna awa ua palapala la, alaila, haawi 
aku ka luna awa i palapala ae i ka pae ana o ia waiwai iuka 
nei. A ina aole haawiia kela palapala, aole e laweia mai ka 
waiwai. O ka mea ku e€ i keia kanawai, a pale ae paha me 
ka manao hewa, a me ka mea _ palapala hoopunipuni, e 

hookolokoloia oia, a akaka kona hewa, alaila, e hooukuia 
oia i hookahi hapaha o ka waiwai ana i lawe kolohe mai 
ai. 

7. Ina i laweia mai kekahi waiwai iuka nei, a paa kela 
waiwai ma ka palapala hoakaka, alaila, aole pono i kekahi 
alii moku e lawe hou i kela waiwai maluna o kona moku, 
aole hoi e pono ke lawe i kekahi waiwai e ae, me ka haawi 
ole mai i ka palapala hoakaka ia waiwai mamua o kona 
holo ana aku. O ka mea hana ku e i keia kanawai a pale ae 
paha, e hooukuia oia i hookahi hapaha o kona waiwai a 
pau ana i lawe hewa aku ai. 

8. E malama pono ia na palapala a pau i oleloia iloko o 
ka pauku eono, a me ka hiku, na ka luna awa no e 
malama, a hiki i ka Ja hope loa o Sepatemaba, o kela 
makahiki, keia makahiki; alaila, e haawi mai na luna awa i 
ua mau palapala la a pau iloko o na lima o na kiaaina, a 
na lakou e haawi mai i ke kuhina nui o ke aupuni. 

9. O na moku i holo mai i keia pae aina e loaa ka ai 
maka, a e kapili paha, e hoiké mai no lakou ma ka 
palapala pololei, a akaka ke ano a me ka nui o na mea ana 
e manao ai e kuai, a e haawi mai oia i ua palapala la iloko 
o ka lima o ka luna awa o ia wahi, a ina makemake oia e€ 
uku mai i ka waiwai, aole ke dala no kela ai, e hoike mai 
no oia 1 ke ano o kela waiwai. A, ina kuai oja 1 na mea e 
ae aole i oleloia iloko o kela palapala, a ina haawi mai oia 
i kekahi waiwai e ae, aole i hoikeia mai ma ka palapala 
mua, alaila, pono ia ia e haawi hou mai i palapala pololei 
mamua o kona holo ana mai keia awa aku. O ka mea hana 
ku e i keia kanawai, a pale ae paha, a haawi mai i ka 
palapala hoopunipuni, e hookolokoloia oia, a akaka kona 
hewa, e hooukuia oia i elua haneri dala. 11 

A e malamaia keia mau palapala, e like me na palapala, 
i oleloia ma ka pauku ewalu. 

10. Ina e holo mai kekahi moku mai ka aina e mai, a 
he e moku maluna, alaila, pono i kela alii o kela moku e 
hai koke mai ma ka palapala, i ka inoa, a me ka aina a me 
na makahiki, a me ka hana a ua e moku la. Aole hoi ia e 
kuu mai, aole haalele mai ia ia, aole hoi e kuu mai i kona 
waiwai e pae iuka nei, a ike mua ka luna awa i kela 
palapala. ~ 

O ka mea hana ku ¢e i keia kanawai, e uku no oia, 
hookahi tausani dala. 

11. Aole e kuu wale mai, aole e haalele wale mai 
kekahi alii moku i kekahi kanaka o kona moku, e noho 
mauka nei ke ae ole ke kiaaina ia ia ma ka palapala, ai ole 
ke kiaaina, o kona luna paha. O ka mea hana ku e i keia 
kanawai, e uku no oia i kanaono dala; a o ka mea i kuuia 
mai pela, e haalele oia i keia aina ma ka moku mua e pono 
ai ke holo. A i ole ia e holo e like me keia olelo, alaila, e 
hana like ia oia me ke kanaka mahuka, i oleloia malalo. 

12. Ina i mahuka wale mai kekahi haole no kekahi 
moku kahiki, e pono i ke kapena o ia moku e hoike koke 
mai i ka luna awa, a nana no e imi ia ia. Ina i loaa ua 
mahuka la ma kahi kokoke i ke awa kahi e ku ai ka moku, 
alaila, e uku mai ke alii moku i ka luna awa i eono dala, a 
e hoihoiia ua mahuka la iluna o ka moku. Ina i loaa ma 
kahi loihi aku, aole kokoke i kahi ku ai ka moku, a 
maluna o ke kuahiwi paha, a ua hala na mile he umi paha, 
alaila, he umikumamalua dala ka uku. A ina ma ka moku 
okoa kahi e loaa'i, alaila, he iwakaluakumamaha dala ka 
uku. 

Ina e malamaia ka mahuka i ka ai mauka nei, me ka 
paa, he hapalua ka uku no ka la hookahi. Aole nae i 
hooleia ma keia pauku ka olelo ae like awaena o ke alii 
moku, a me ka luna awa, ke holo mua ka laua olelo no ke 
kanaka mahuka. 

Ina 1 mahuka mai kekahi haole, a holo aku kona moku, 
aole hoike mai ke alii moku i ka mahuka ana, a ina noho 
wale oia i hookahi kanahakumamawalu hora, mahope o ka 
mahuka ana o kekahi kanaka ona, aole hoike mai, alaila, e 
manaoia ua kuu wale mai oia i kela kanaka, a e hooukuia 
oia e like me ka olelo ma ka pauku umikumamakahi. 


13. O kela haole keia haole luina i mahuka wale mai 
juka nei, a pae malu paha me ka lohe ole o ke kiaaina, a 
me kona luna, ua hewa oia i keia kanawai. O ka mea hana 
pela, e hoohana kaumaha ia oja, aole ia e kuu hou ia a 
haalele oia i keia aina. A ina manao na'lii e lawe 1 kona 
waiwal a pau, aia no i ko lakou manao. 

A ina manao na'lii e waiho ka waiwai, a e uhau kaula, 

ua pono no ia, aole nae e oi aku na kaula mamua o ke 
kanakolu. 

14. Ina e hoowalewale kekahi kanaka maoli, a o ka 
haole paha e noho ana mauka nei i kekahi kanaka o ka 
moku kahiki, e haalele i kona moku, a ina i buna kekahi i 
ka haole mauka nei, a ina i tke kekahi i ka mahuka, a 
maopopo ia ia he mahuka no, a hai ole mai i ka luna awa, 
a i na'lii paha, alaila, e manaoia oia he kokua ia no ka mea 
mahuka, a eia hoi kona uku, he kanaono dala, o kekahi 
hapalua na ke alii moku nona ke kanaka mahuka, a o 
kekahi hapalua no ke aupuni. 

15. He mea pono i na kiaaina a pau, a me na luna, a 
me na makaainana, a me na konohiki, e makaala, a ike 
Jakou i ka haole mahuka, e hopu ia ia a paa, a e haawi 
aku ia ia i ka Juna o ke awa. A na ka mea nana e hopu i 
ka mahuka kekahi hapalua o ka uku. 

16. Ina i poino kekahi moku kahiki, a ili paha, pilikia 
paha i ka ino nui, a i ole ia, he poino e ae, alaila, he mea 
pono i na kiaaina, a me na luna & pau o na wahi, a me na 
kanaka a pau loa, e kokua i kela mea poino, me ko lakou 
ikaika a pau. A e ukuia mai lakou maloko o ka waiwai a 
lakou i hoopakele ai. Ina aole holo mua ka olelo, a like 
ole na manao o ka mea nana ka waiwai, a me ka mea nana 
i hoopakele, alaila, e kohoia kekahi mau mea nana e olelo 
i ka uku. 


17. Ina holo mai kekahi moku kahiki i kahi ku moku, 
a i kekahi awa o Hawaii nei, a ua kue na kanaka o ia 
moku, ai ole ia, ua kolohe nui paha kekahi, a ua pilikia 
ke alii moku, alaila, e kokua na kiaaina, a me na luna 
awa, a me na luna e ae i kela alii moku, a ina makemake 
oia e paa na kanaka ona i hewa mauka nei, pono no e paa 
wale no. Aole lakou e hoopatia i kekahi mea e ae, i ka paa 
wale no. Aka, ina 1 haki ke kanawai o Hawaii nei ia lakou, 
alaila, e hoopaiia lakou e like me ka olelo o ia kanawai. 


18. Ina makemake kekahi alii moku e kuu mai i kekahi 
kanaka ona mauka nei e like me ke kanawai o kona aina 
iho, a ae ke kanikele o kona aina nana e malama, a hoihoi 
aku ia ia i kona aina,.ua pono no ia hana ana. Aole e 

keakeaia na'lii moku, a me na kanikele ma ia hana ana. E 
lohe nae ke kiaaina. 

19. Aole e hoece kekahi alii moku o ka moku kahiki i 
ke kanaka maoli maluna o konamoku e holo ma ka moana, 
aole hoi e holo ke kanaka maoli maluna o ka moku kahiki 
ke loaa ole i ua kanaka la ka palapala ae na ke kiaaina 
aku, ai ole nana, na kana luna. Aole hoi e oi aku ka loihi 
o kona lawe ana i ke kanaka mamua o ka olelo o ia 
palapala. O ka mea malama ole 1 keia kanawai, a pale ae 
paha, e hooukuia oia i eha haneri dala. 

20. Ina makemake ke alii o ka moku kahiki e holo 
kekahi kanaka maoli maluna o kona moku, alaila, pono i 
ua ‘li moku la ke hele i ka luna awa me na kanaka ana e 
makemake ai; a i loaa ole ia ia na kanaka, na ka luna awa 
no e imi. Aole nae e holo ke kanaka a loaa ia ia ka 
palapala ae na ke kiaaina mai. A loaa ia, alaila, e hookomo 
ke kapena i na hua pono iloko o na hakahaka ma keia 
palapala malalo, a kau i kona inoa, alaila, pono ia ia ke 
lawe i ke kanaka. Eia ka palapala. 1i* 

Owau, o ke alii o ka moku o 

ka inoa, no 

ke hai aku nei au, ua holo ka maua olelo me 

he kanaka no Hawaii nei, e lawelawe ma ka moku 
malalo o'u. Nolaila, ke hoohiki nei au ia'u iho a me ka 
moku malalo o'u no na dala elua haneri e hoihoi aku i 
kela kanaka i Hawaii maloko o kela mau makahiki elua ke 
ola ola a e uku aku no hoi au ia ia e like me ka olelo ma 
ka palapala moku. A pono ua palapala nei, a loaa i ka lima 
o ka luna awa, alaila, pono i ke kanaka ke holo. 

Ina i lawe kekahi alii moku i ke kanaka ma ke ano kue 
i keia pauku, e hooukuia oia i eha haneri dala. 

21. Ina i mahuka wale ke kanaka maoli, a nolaila, aole 
hiki i ke alii moku ke hoihoi mai ia ia e like me ka olelo 
ma ka palapala, alaila, pono ia ia ke hoike mai i ke kumu 
o kona hoithoi ole mai ia ia mamua o ka manawa i oleloia 
ma ka palapala, a ina maopopo i na hoike, aole no ke alii 
moku kekahi hewa, alaila, na na lunakanawai e hoopakele 
ja ia ka uku i hoohiki ai. 

22. Ina i aie ka luina o kekahi moku kahiki mauka nei, 
a hookaa ole, aole e kiitia kela aie i ke kapena ke ae ole oia 

mamua o ka aie ana, aole hoi e paa wale ke kanaka o ka 
moku no kona aie. Aka, ina he aie kolohe, pono no ke 
paa. Ina he waiwai ko ka mea aie maluna o ka moku, 
maloko olaila e hookaaia mai kona aie. Maloko o keia 
pauka aole i hooleia ka paa o ka poe i haki i ke kanawai i 
ka lakou hana hewa ana. 

23. Ina i hewa maoli kekahi haole o ka moku kahiki 
mauka nei, a holo ua mea hewa la maluna o ka moku, a 
kui aku na makai ia mea hewa, a paa oia i kona alii moku, 
aole kuu mai ia ia, alaila, ile kela hewa maluna o ke alii, a 
me ka moku. . 

24. Ina i lawe malu kekahi moku i ke kanaka pio, eia 
ka uku, eha haneri dala a me ka hoihoi mai i ke pio. A i 
ole e hoihoi mai, alaila, e ili no ka hewa o ke pio maluna 
o ke alii moku, a nana no e uku mai i kona hewa, e like 
me ka olelo o ke kanawai. 

25. Ina i ike ke kiaaina, ua malama ole ia na kanawai e 
kekahi moku, pono no ia ia, e hoopaa i ka moku, a i ke 
alii moku paha a i ka waiwai o ka moku paha, e like me 
kona ike ana he pono, i mea e hooko ai i ke kanawai. 

26. He mea pono i na luna awa, o kela awa keia awa, e 
noi aku e nana i na pepa o na moku e ku mai ma keia pae 
aina. A ina i noiia, a haawi ole ia mai, alaila, aole loa e 
kuai iki kela moku ma keia pae aina, aole hoi e loaa ia ia 
kekahi pono maanei, a aia no i ke kiaaina ka hana aku e 
like me kona manao. Aka, ina i hoikeia mai na pepa, aole 
loa e lawe ka luna awa ia mau pepa mai ka moku aku. 

27. O na kapena, a me na ‘lii a pau o na moku kahiki i 
holo pono mai i keia aina, a malama i ko onei kanawai, a 
me ko lakou kanaka no hoi, e hoomalu maikai ia lakou, a 
e kokua pono ia no hoi e like me na kanaka maoli i 
hanauia ma Hawaii nei. 

28. Ina i ikeia kekahi kapena o ka moku kahiki, ua ae 
maluna o ke kanawai o kekahi awa, a holo aku oia i 
kekahi awa e aku, aole loa ia e aeia e kuai malaila, aole 
hoi e haawiia kekahi pono ia ia, a hooponopono oia i kona 
hihia e like me ka olelo o ke kanawai. 

A pela no hoi na moku hihia, a holo aku, a mahope 
iho hoi hou mai, a ina he alii okoa oia no, aole e 
haawiia kekahi pono a kaawale ka hewa i hanaia mamua, 

a he hana aku hoi ke kiaaina e like me ka mea ana ¢€ ike ai 
he mea pono i ko ai na kanawai. 

29. Ina holo mai kekahi moku a kalewa mawaho, a ku 
paha ma ke kau wahi o Hawaii nei, a hana koke i kekahi 
mea ku e i keia kanawai, mamua o ka hiki ana o ka luna 
awa, a o ka pailota paha, alaila, maluna o ke alii moku ia 
hewa, aole maluna o ka pailota. 


KANAWAI I PILI KE AWA O HONOLULU WALE NO. 


30. Ina holo mai ka moku i Honolulu nei a makemake i 
ka pailota, pono ia ia e kau i ka hae o kona aina a hoike i 
ka hoailona no ka pailota, a e holo koke aku no ia. Eia 
hoi ka uku no ke alakai ana. 

I ka hookomo ana mai, hookahi kapuai 1 dala. 
I ka hoopuka ana iwaho, hookahi kapuai 1 dala. 

31. A komo ka moku iloko o ke awa, alaila, e holo 
koke ka luna awa iluna o ka moku, a lawe i ke kanawai o 
ke awa e like me ka olelo ma ka pauku elima. Alaila, e 
hoike mai ke kapena i na pepa o ka moku, a e hai mai hoi 
ola i ke kuleana i holo mai ai kona moku. I ua luna nei no 
hoi oia e haawi mai ai i na palapala i oleloia maluna. 

32. O na moku i komo i ke awa no ka ai hou, a no ke 
kapili hou paha, aole komo mai e kalepa; e uku mai lakou 
no ke awa, penei. 


No ke awa mawaho, akahi tona 6 keneta. 
No ke awa maloko, akahi tona 10 keneta. 
No ka mouo............... 2 dala. 


Aka, ina he waiwai kuai ko luna o ka moku, e kuai ana 
e like me ke kuai maoli, ua like no ka uku ana me ko na 
moku kuai maoli. 

33. O na moku i komo i ke awa e kuai maoli, e uku 
mai lakou i ke awa, penel, 


No ke awa mawaho, hookahi tona 50 keneta. 
No ke awa maloko, hookahi tona 60 keneta. 
No ka mouo.............. 2 dala. 


Ina i ku mai ka moku kahiki iloko o keia awa, a holo 
aku i kekahi awa o Hawaii nei, a hoi mai, aole e uku 
hou ia moku no ke awa. Aka, ina holo aku i ka aina e, 
a holo i ka moana, no kona mea e holo ai, a hoi hou mai, 

alaila, e uku hou no ia moku e like me kona uku ana 
mamua. Aka, ina komo ka moku kalepa, no ka ino, a no 
ka poino maoli paha, aole no ke kuai, alaila, e uku no ia 
moku, e like me na moku i komo no ka ai maka. Ina kuai 
iki oia mahope iho o ke komo ana mai, aole oi aku 
mamua o ke tausani dala hookahi, ua pono no. Aka, o na 
moku a pau 1 hoolei nui i ka waiwai mauka nei, a lawe nui 
aku i ka waiwai, e uku no i 50 keneta, a kanaono paha 
ma ke tona, e like me ka olelo maluna. 

34. Ina no Hawaii nei ka moku, a no Hawaii nei ka 
palapala o ka moku, aole e uku ia moku no ke awa. Ina 
he haole kamaaina ka mea nona ka moku, ua hoohiki 
mamuli o ke alii o keia aina, aole loa e uku ia moku no ke 
awa. Ina he haole kamaaina ka mea nona ka moku, a ua 
ku kona hale mauka nei, a o kona hale kuai paha, a ua 
mau kona noho ana maanei, aole nae ia i hoohiki, e uku 
hapalua wale no ka moku o ia haole. Aka, ina elua mea 
nona ka moku, a keu aku paha, a noho loa kekahi ma ka 
aina e, aole e hoemiia ka uku o ta moku. 

35. O na moku a pau e ku ana iloko o ke awa, mai 
hoolei i ka pohaku, a me ka lepo kaumaha iloko o ke awa, 
e pono e hoolei mauka. 

Ina o ka moku e hoolei i kona lepo iloko o ke awa, e 
uku mai penei, i umi dala no ka hana mua. Ina hoolei 
hou, iwakalua dala ka uku, a pela e hoopapaluaia'i ka uku 
o ka moku 1 hoolei i kona lepo ma ke awa. 

36. Eia kekahi, i ka hiku o ka hora o ka po, a me ka 
hapalua iho, e kani ka pu ma ka pa, alaila, e holo na 
waapa a pau i kai, a me na luina a pau; e pau loa no lakou 
i ka hoi; a i ka walu o ka hora kani hou ka pu. A loheia 
ka lua o ka pu, alaila e hopuia na luina a pau, a e laweia i 
ko lakou kanikele, a nana no ia e hoihoi i kai, a e uku mai 
ke kanikele i ka makai nana i hopu i ua luina la, i elua 
dala no kona hopu ana ia ia. A he mea pono i na makai ke 
buli, a e imi hoi ma na hale ahaaina, a me na wahi e hele 
nui ai ia poe. A o ke kanaka a me ke kamaaina i kokua, a 
i huna paha a hoomoe i ka luina mauka nei ma ke ano ku 
ei keia kanawai, he umi dala ka uku. O ka mea hoi i 
ku e me ka ikaika i ka makai i kona huli ana i na malihini, 
he umi dala ka uku. 

37. Aole loa e holo aku ka moku noloko aku o ke awa, 
ke loaa ole ka palapala a ka luna awa, e hoakaka ana i ka 
pau o na kanawai o ke awa i ka malamaia; he pono hoi e 
loaa ia ia hookahi dala no ua palapala la. O ka moku holo 
wale me ka loaa ole o ua palapala la, hookahi haneri dala 
ka uku. Ua papaia no hoi na pailota, mai alakai wale aku i 
kekahi moku me ko lakou ike ole ia palapala. O na 
kanikele hoi i malama i na pepa o na moku o ko lakou 
aina, ua noiia'ku lakou, mai haawi aku i na palapala o ka 
moku a hookoia na olelo o keia pauka. 


HE MAU OLELO PILI I KE AWA O LAHAINA WALE NO. 


1. I ke ku ana mai o ka moku kahiki ma Lahaina, e 
holo koke aku no ka lunakuai, o ka luna o ke awa hoi ja, 
a e hoike aku i ke alii moku i ka palapala hoike na ke alii 
ai moku mai. . 

2. O kela kapena keia kapena o ka moku kahiki i 
makemake e kuai i ka ai maka ma Lahaina nei no kona 
moku, e haawi mai no oia i umi dala na ka lunakuai, a no 
kela haawi ana, pono ke haawiia'ku i ua kapena la, i elima 
pahu uwala, a pono no hoi ia e pae iuka e kuai ma ka 
pakuai me kela kanaka keia kanaka, i kela waiwai i keia 
waiwai, mamuli nae o ke kanawai o keia wahi. Pono no 
hoi e hoomaluia ua kapena nei, a me kona poe kanaka, a 
me kona waiwai a pau, ke malama lakou i ke kanawai o ka 
aina. 

3. He mea pono ole i na kapena ke hoonoho mai i ko 
lakou kanaka iuka nei i ka po, a napoo ka la, alaila hoi 
lakou a pau i ka moku, a o ka mea i loaa mauka nei i ka 
wa poeleele, e paa no oia a kakahiaka, alaila e hoihoiia oia 
i ke alii moku, a nana no e uku mai i ka lunakuai i eono 
dala no kela kanaka keia kanaka i hoihoiia pela. 

4. Ina mai kekahi, a he mea e paha, a makemake kona 
alii e noho mai oia mauka nei i ka po, e hai mua mai ke 
kapena i ke alii; a Joaa kona ae, alaila e noho mai ola, ma 
kahi nae a ke alii e olelo ai, a ina hele oia ma kahi e, alaila 
ua pili oia i ke kanawai ehiku, a e hooukuia oia pela. 

5. Mai keia manawa aku, e a mau i ka po na kukui 
elua, o kekahi maluna o kekahi, ma kahi ku pono i ke 

awa e komo ai na waapa, a o na moku a pau e ku mai 1 
Lahaina nei e kuai i kekahi mea, e uku pakahi mai lakou i 
hookahi dala no ia mau kukui. 

Ina i paiia keia mau kanawai a haawiia i kekahi alii 
moku, alaila ua pili pono no ke kanawai ia moku. A hiki i 
ka la mua o Sepatemaba o keia makahiki, alaila, ua kau no 
ma na wahi a pau loa o Hawaii nei. 

O na olelo a pau o keia mau kanawai no na awa, ua holo maikai i 
na'lil, a me ka poe i kohoia, a ua kau hoi maua i ko maua mau inoa 
i keia la eha o Mei, i ka makahiki o ka Haku, hookahi tausani,ewalu 
haneri me kanahakumamakahi, ma Lahaina, Maui. 

KAMEHAMEHA IIL. 
KEK AULUOHI. 


MOKUNA XXVIII. 
KANAWAI HOOMALU PO. 


Ua hewa maoli ka hana ana a kekahi poe kanaka i ko 
lakou walaau nui ana i ka po, i mea e hiki ole ai ka poe 
pono ke hiamoe. I keia hana mo ana, ua hoopoino kekahi 
kanaka i kekahi kanaka. Eia kekahi pono nui o ke 
kanawai, o ka wehe i na pilikia o na kanaka, a kokua i ka 
poe i hoopoinoia e kekahi, nolaila, i ka ahaolelo ana a 
na'li a me ka poe 1 kohoia, ua kauia keia kanawai. 

1. Ua kapu ka walaau nui ana i ka po, a me ke kani o 
na mea e ae. Ina i kahea nui kekahi i ka po mahope iho o 
ka hora eiwa, aohe kumu no ke kahea ana a walaau paha, 
aohe kumu o ka walaau ana a hookani i na mea kani e ae, 
me ke kumu ole, ua hewa no kela kanaka, a e hooukuia 
oja, ina hookahi dala, oia, ina elima oia no, e like me ka 
nui o kona hewa. A ina manao ka makai, a ina manao ka 
limakanawai e paa ma ka hale, paahao a kakahiaka, oia no 
hoi kekahi. 

2. Ua pili keia olelo i ka poe a pau e hele hokai ana, a 
me ka poe hele uhauha i ka po, a me kela walaau a me 
keia walaau e pono ole ai ka hiamoe ana o ka poe hiamoe. 
Aka, ina pilikia ke kanaka, pono no ia ia ke kahea, a ina 
he ahi, pono ka walaau, a ina loaa kekahi kumu pono e ae 

no ka walaau ana, pono no ka walaau, aole nae walaau 
wale, a kani wale paha me ke kumu ole. 12 
Ina i kukalaia keia kanawai ma kekahi kulanakauhale, a 
ma kekahi aina paha, o ka la e kakalaia'i, oia ka la e kau 
ai ma ia wahi, a i kukala ole ia, o ka la mua o Sepatem- 
aba o keia makahiki, ka la e kau ai ma na wahi a pau loa 
o Hawaii nei. 
Ua holo maikai keia mau olelo a pau i na'lii, a me ka poe i kohoia, 
a ua kau hoi maua i ko maua mau inoa i keia la eono o Mei, i ka 
makahiki o ka Haku, hookahi tausani, ewalu haneri me kanahakuma- 
makahi, ma Lahaina, Maui. 
KAMEHAMEHA III. 
KEKAULUOHI, 


MOKUNA XXIX. 
KANAWAI NO KA PILIWAIWAI. 


No ka mea, ua nui poe kanaka i haalele i ka hana pono 
€ pono ai, a e pomaikai ai ko lakou kino iho, a me ka 
lakou keiki a me ka aina no hoi, a lilo lakou i ka hana e 
pau ai ka waiwai, a e poino ai ka lakou keiki, nolaila he 
mea pono i ke kanawai, ke pale aku ia mau mea ino, ae 
imi i ka mea e malu ai, oia ke kumu o ke kau ana o keia 
kanawai. 

1. Ina i piliwatwai kekahi mau mea, a eo kekahi i 
kekahi, ina he waiwai i ike maka ia ko laua i eo, e uku 
mai laua i kela waiwai a pau. Aka, ina i olelo wale laua 
ma ke aka o ka waiwai, me he kuhi wale la, e uku palima 
mai laua, elima dala a kekahi, elima a kekahi. Aka, ina i 
uuku ka waiwai i kuhi wale ia, alaila e hoemiia ka uku, e 
like me ke imi ana o ua waiwai kuhi wale la. A ina aole 
dala maoli, he waiwai e ae, e like ke kuai ana me na dala i 
oleloia. 

2. Ina 1 ka la Sabati ka piliwaiwai ana, alaila, e 
hoopapaluaia ka uku i oleloia i ka pauku akahi. 

3. Ina i piliwaiwai na keiki malalo iho o na makahiki he 
umi a me kumamaha, alaila, na na makua e hoopai, ai ole 
e hoopaiia e ka makua, alaila, ua pili no ke kanawai. 

A. Ina i kukalaia keia kanawai ma kekahi kulanakauha- 

le, a ma kekahi aina paha, alaila, ua paa ke kanawai ma ia 
wahi, a i ole ia e kukalaia, alaila, o ka la mua o 
Sepatemaba ka la e kau ai. 

Ua hooholoia na olelo a pau o keia kanawai e na'lii, a me ka poe i 
kohoia, a ua kau hoi maua i ko maua mau inoa i keia la umiku- 
mamakahi o Mei, i ka makahiki o ka Haku. hookahi tausani, ewalu 
haneri me kanahakumamakahi, ma Lahaina. Maui. 

KAMEHAMEHA Ii. 
KEKAULUOHI. 


MOKUNA XXX. 
KANAWAI NO KA EPA. 


Mai ka wa kahiko loa mai, ua akaka 1 na kanaka a pau, 
he mea hewa loa ka epa. I kela wa he mea make, i keia 
manawa hoi, aole oolea‘loa ke kanawai e like me ka wa 
mamua, he mea pono nae ke hoakapu, a e hoopai i kela 
hewa nui. Nolaila i ka ahaolelo ana a na'lii, a me ka poe i 
kohoia, ua hooholoia na olelo a pau o keia kanawai. 

1. Ina i kakau wahahee kekahi 1 ka inoa o kekahi ma 
ka palapala, i mea e lilo ai kona waiwai ia ia, a i kekahi 
mea e aku paha, alaila, e hooukuia oia e like me ka mea 
aihue. Ina i lilo ka waiwai, a ina i lilo ole, ua like. Ina 
aole i lilo, paha no ka uku, a ina e lilo, e uku paha, a me 
ka hoihoi i ke kumupaa. Ina nui loa ka waiwai i 
hoopunipuniia, e hiki no ke kipaku i ka aina e, e like loa 
no me ka aihue, pela e hoopai ai. 

2. Ina i kakau wahahee kekahi 1 ka inoa o kekahi ma 
ka palapala, aole nae he mea e lilo ai ka waiwai, alaila, e 
hooukuia oia e like me ke ano o kona hewa. Ina poino 
kekahi i kela palapala, e ukuia ka mea poino, na ka mea i 
hewa e uku, e like me ka manao o na lunakanawai i ko 
lakou ike ana i ka nui o ka hewa. 

3. Ina hana hou kekahi mahope iho o kona hoopaiia, 
alaila, e lele no oia i ka aina e, e like nae me ka manao o 
na lunakanawai i ko lakou ike ana i ke ano o ka hewa. 

Ina i kukalaia keia kanawai ma kekahi kulanakauhale, a 
ma kekahi -aina paha, alaila, o ka la e kukalaia'i, oia ka la 
e kau ai ma ia wahi, a i ole ia e kukalaia, alaila, o ka la 

mua 0 Sepatemaba, o keia makahiki, oia ka la e kau ai ma 
na wahi a pau loa o Hawaii nei. 

Ua aeia keia mau olelo € na'lii, a me ka poe i kohoia, a ua kau hoi 
maua i ko maua mau inoa i keia la umikumamamaiwa o Mei, i ka 
makahiki hookahi tausani, ewalu haneri me kanahakumamakahi, ma 
Lahaina, Maui. 

KAMEHAMEHA If 
KEKAULUOHI. 


MOKUNA XXXII. 
KANAWAI NO KE DALA HOOPUNIPUNI. 


O ke dala ka mea e pono ai ke kuai ana o na kanaka. 
Oia ke ana e maopopo ai, oia hoi ke kumu i olelo nui ja, a 
oia hoi ka mea e kaa ai na aie a pau. Nolaila, ina i hana 
ino 1 ke dala, a lilo ia i mea maopopo ole, alaila, ua poino 
loa na kanaka, ua pono ole ke kuai, a malu ole ka waiwai 
o na kanaka, nolaila i ka ahaolelo ana a na'lii, a me ka poe 
i kohoia, ua kau lakou 1 keia kanawai. 

1. Ina hana kekahi i ke dala hoopunipuni i mea e kuai 
wahahee ai, a ina i kii aku kekahi i kela dala a hai i hana, 
i mea kuai aku e like me ke kuai ana i ke dala maikai, e 
hookolokoloia kela kanaka, a maopopo kona hewa, alaila, 
e laweia ola i ka aina e, malaila e noho ai i elima 
makahiki. 

2. Ina kokua kekahi i ka mea hana dala wahahee, a ike 
wale paha i kana hana ana me ka hai ole i na'lii, a ina imi 
waiwai kekahi i ke kuai ana i ke dala hoopunipuni, a me 
ke dala ana i ike ai he dala ino, ua like ia me ka mea i 
oleloia ma ka pauku akahi. O ka mea i hana pela, e 
hookolokoloia ola, a ku ka hewa imua ona, alaila, e laweia 
oia i ka aina e, malaila e noho ai i elima makahiki. 

3. Ina loaa i kekahi ke dala ino na hai mai, a haawi 
hou aku ua kanaka Ja i kekahi mea e aku me ka ike ole he 
dala ino, alaila aole hewa ua kanaka Ja. E hoihoiia nae kela 
dala i ka mea nana ke dala mamua, a e haawi mai oia i 
dala maikai, no kela dala ino i hoihoiia. 12* 

A. Ina i loaa i kekahi ke dala hoopunipuni, a mahope 
iho ike oia, a lohe paha i ka mea ike, he dala ino, alaila, 


= 


103 


hewa ia kanaka ke kuai aku oia i kela dala ia hai me ka hai 
ole i ka ino. Ina e hana kekahi pela, eia kona uku: Ina 
hookahi dala ana i haawi hewa'i, elua dala ana e uku ai i 
ke kanaka, a hookahi i ke alii. Pela wale no ke ana, a hiki 
i ka nui loa. 

5. Ina he haole mai ka aina € mai, a ma kahi e kana 
hana ana i ke dala, a pal oia iuka nei me kela dala 
hoopunipuni, alaila pili keia kanawai ia ia e like me ka pili 
ana i na kanaka maoli i hana mauka nei. 

Aja i ka la mua o Sepatemaba o keia makahiki e kau ai 
keia kanawai ma na wahi a pau loa o keia pae aina o 
Hawaii nei. 

Ua hooholo maikai ia keia mau olelo a pau e na'lii, a ua kau hoi 
maua i ko maua mau inoa i keia la ehiku o Mei, i ka makahiki o ko 
kakou Haku, hookahi tausani, ewalu haneri me kanahakumamakahi, 
ma Lahaina, Maui. 

KAMEHAMEHA II. 
KEKAULUOHI. 


MOKUNA XXXII. 
KANAWAI NO KA HOIKE WAHAHEE. 


Okoa loa ka hoopunipuni, okoa loa ka hoike wahahee. 
Ina 1 hookolokoloia ke kanaka no kona hewa, a hoole oia i 
kona hewa oiaio, aole ia he hoike wahahee, he hoopunipu- 
nmi no ia. Eia ka hoike wahahee; ina e hookolokoloia 
kekahi kanaka imua o ka lunakanawai, a hele mai ka 
hoike, a lalau i ka olelo a ke Akua, a hoohiki ¢ olelo ma 
ka oiaio, a mahope iho hai mai oja i ka olelo wahahee, i 
mea e hewa'i ka mea hewa ole, a i mea hoi e pakele ai ka 
mea hewa, oia ka hoike wahahee. Ina he kuhi hewa wale 
no, aole ia he hoike wahahee. Aka, ina imi oia iloko o 
kona naau i mea e pakele ai ke kanaka hewa, a i mea paha 
e hewa'i ke kanaka pono, a no kona imi ana pela, hai aku 
oia i ka olelo wahahee, a huna paha i kona ike, oia ke 
kanaka hoike wahahee, a nolaila, ua pili keia kanawai ia 
ia. 

Ua pili keia kanawai i ka mea i ku imua o na'lii, ao na 
lunakanawai, a hoike mai ma ka aha hookolokolo, a hai i 

ka olelo wahahee. O kela hana, he mea hewa loa, nolaila, i 
ka ahaolelo ana o na'lii, a me ka poe i kohoia, ua 
hooholoia na olelo a pau o keia kanawai. 

1. Ina i hookolokoloia kekahi kanaka, a ku mai ka 
hoike, a kau i kona lima ma ka olelo a ke Akua, a hoohiki 
e olelo ma ka oiaio, a mahope iho hoike mai i olelo 
wahahee, me ka manao e hewa ka mea pono, a e pakele 
paha ka mea hewa, eia kona uku; Ina he olelo pili i ke ola 
a me ka make o ke kanaka, alaila, e laweia oia i ka aina e, 
malaila e noho ai i umi makahiki, a 1 umi kumamalima pa- 
ha, e like me ke ano o kona hewa nui, a hilii iho paha. 

Ina aole pili kana olelo i ka make a me ke ola o ke 
kanaka, alaila, e hahauia oia i ke kaula, i iwakalua kaula, a 
pau ia, alaila, e hooukuia oia e like me ka uku no ka hewa 
ana i hooili wale ai maluna o ke kanaka i pono, ame ka 
hewa ana i hoole ai paha. Penei, ina i hoike wahahee oia 
ua aihue ke kanaka, alaila, e hoopaiia oia e like me ka 
aihue, ina hoike wahahee oia, ua uhauha ke kanaka, alaila, 
e hoopaiia oia e like me ke kanaka uhauha. 

2. Ina i manaoia ua hoike wahahee ke kanaka, aole ia e 
hoopaiia, a ku mai ka hoike okoa, aole ke kanaka ana i 
wahahee ai. Ina ku mai ke kanaka okoa, aole ke kanaka i 
wahaheeia,aole hoi i pili i kekahi aoao, aole pili i kekahi 
aoao, a hai mai kela kanaka paewaewa ole i ka olelo e 
maopopo loa'i ka wahahee ana o ua hoike la i hoopiiia, 
alaila, ua akaka ka hewa, a e hoopaiia oia e like me ka 
olelo maluna. 

3. Ina i hoopaiia ke kanaka no kona hoike wahahee 
ana, alaila, aole hiki ia ia ke ku hou imua o na'lii, a me na 
lunakanawai i hoike, aole e manao hou ia kana olelo he 
oiaio. 

O ka la mua o Sepatemaba o keia makahiki, oia ka la e 
kau ai keia kanawai ma na wahi a pau loa o keia pae aina 
o Hawaii nel. 

Ua hooholoia na olelo a pau o keia kanawai e na'lii, a me ka poe i 
kohoia, a ua kau hoi maua i ko maua mau inoa, i keia la ehiku o 
Mei, i ka makahiki o ko kakou Haku hookahi tausani, ewalu haneri 
me kanahakumamakahi, ma Lahaina, Maui 

KAMEHAMEHA IIE. 
KEK AULUOHI 

MOKUNA XXXII. 
KANAWAI NO KA HAKAKA. 


E hoolohe mai, e ko kela aina, a me ko keia aina, na 
mea kiekie a me na mea haahaa, no ka mea, aole pakele 
ke kanaka malama ole i keia mau olelo i kakauia malalo 
nei. 

1. Ke papa aku nei keia kanawai i ka hakaka. Ina 
hakaka kekahi mau mea, a kui aku kekahi i kekahi, a 
hahav aku paha, aole nae i eha nui, eono dala ka uku, e 
like me ka mea uhauha. Ina i nui ka eha, alaila,- nui aku 
ka uku, a hiki i ka nui loa, e like no me ka poimo nui o 
ka mea i eha. 

Aka, ina ike ka lunakanawai, aole 1 nui ka eha, he ano 
hewa nui loa nae, no ka noonoo mua paha, a i ole ia, no 
ke ano noho malie loa o kekahi, a no ke ano ino loa o ka 
hana ana paha, alaila hiki no i ka Junakanawai ke hooi i ka 
uku a hiki i ke kanalima o na dala. 

2. Ina hoohalua kekahi i kekaht i ka po, a i ole ia, i ke 
ao paha, a hele malu i kona wahi paha, a lima ikaika aku 
ja ia, a hahau ia ia paha, a i ole ia, e pepehi aku ia ia, a 
kui aku paha, aole nae pepehi a make, a ina i halawai 
kekahi mau mea ma ke alanui a lima ikaika aku kekahi i 
kekahi no kona huhu mua, a hoeha wale aku ia ia, ua like 
no keia mau hewa a pau. 

Ina 1 hana ke kanaka i kekahi o keia mau mea a pau, e 
hookolokoloia oia, a ku ka hewa, alaila, e kipakuia oia i 
ka aina e, malaila e noho ai i eha makahiki. Aka, ina ike 
ka lunakanawai, i kekahi mea e hapa'i ka hewa, e hiki no 
ja ia e hoemi i na makahiki, a i ole ia, e panai i dala, mai 
ka haneri hookahi, a hiki i na haneri elima, e like me ka 
nui o ka hewa. 

Ina i kukalaia keia kanawai ma kekahi kulanakauhale, a 
ma kekahi aina paha, o ka la e kukalaia'i, oia ka la e kau 
ai ma ia wahi, a i kukala ole ia, o ka la mua Sepatemaba o 
keia makahiki, oia ka la e kau ai ma na wahi a pau loa o 
keia pae aina. 


Ua holo maikai na olelo a pau o keia kanawai, e na'lii a me ka poe 
i kohoia, a ua kau hoi maua i ko maua mau inoa keia la kanakolu- 

kumamakahi o Mei, i ka makahiki o ko kakou Haku hookahi tausani, 

ewalu haneri me kanahakumamakahi, ma Lahaina, Maui 
KAMEHAMEHA Il. 
KEKAULUOHI 


MOKUNA XXXIV. 
KANAWAI NO KA MOE KOLOHE 


Ke papa aku nei keia kanawai i ka moe kolohe. O ke 
kane a me ka wahine i moe pu me ka mare ole ia e like 
me ke kanawai o kela aina, he mau mea moe kolohe laua, 
a e hewa no i kela kanawai, a e hooukuia laua e like me 
na olelo malalo. 

1. Ina pue wale aku ke kanaka me ka limaikaika i ka 
wahine pono, no ka ae ole ia o kona makemake e ka 
wahine ana e pue al, a moe laua me ka ae ole o ka 
wahine, eia ka uku o kela kane, he kanalima dala. Aka ina 
i ikeia ua kanaka la, nana i pue wale i ka wahine, he 
kanaka koikoi, a he kanaka waiwai paha, a i ole ia, he 
wahine koikoi paha, a nui loa ka hewa o ke kanaka, alaila, 
pono i ka lunakanawai ke hooi aku i ka uku o ua kanaka 
hewa nui la, a ina manao ka lunakanawai pela, hiki no ke 
kipaku ia ia i ka aina e, malaila e noho ai no na makahiki 
eha, a i ole ia, e hoohana paha ia ia iloko o ka hale 
paahao, aia no i ka noonoo ana o ka lunakanawai. 

2. Ina i pue wale aku kekahi me ka limaikaika i ka 
wahine pono, a no ka holo o ka wahine, a no kona ikaika 
paha, a no kona kahea nui ana, kokuaia mai paha e 
kekahi, a pakele ola, aole moe io, alaila, e hookolokoloia 
kela kane, a ku ka hewa imua ona, e hooukuia oia i 
hapalua o ka mea i moe io. O na mea a pau i hooukuia no 
ka pue wale, e haawiia kekahi hapaha o ka uku no ke 
aupuni, a i ekolu hapaha na ka wahine i pue wale ia. 

3. Ina kii malu kekahi kanaka i ka wahine e moe malu 
me ia i kona wa e hiamoe ana, me kona ae ole, alaila, ua 
like ia me ka pue wale. O ke kanaka hana pela, e 
hookolokoloia oia, a ku ka hewa imua ona, alaila, e hoo- 
palia oia e like me ke kanaka pue wale i oleloia maluna. 
Aka, o ka wahine ano kolohe, i pue wale ia, aole e loaa 

ja ka uku, ke uku ke kanaka, o ka wahine pono wale no 
ka wahine e ukuia e ka poe hewa. 

A. Ina he wahine pono ka kekahi kane, aole hibia i ke 
kanawai mamua, aole hoi he ano kolohe, a kii aku kana 
kane i ka wahine e, a moe faua, alaila, aia no i kela 
wahine pono kekahi olelo no kana kane. Ina manao ka 
wahine, e kaawale laua i ko lava ola'na, na pono no, ae 
mare hou no ka wahine i kane nana. Alaila e kipakuia kela 
kane moe kolohe i ka aina e, malaila e noho ai i eha 
makahiki. Aka, ina oluolu ka wahine e noho pu me ke 
kane, oia no, aole e kipakuia oia i ka aina e. Penei no oia 
e hoopaiia'i. E uku no oia i kanakolu dala, o kekahi hapa- 
lua no ka punalua, a i hookahi hapalua no ke aupuni; e 
lawe mua ia nae ko ka makai, alaila mahele. Aka, ina aole 
punalua, alaila, no ke aupuni wale no, a me ka makai, a i 
kaa ole ka uku ma ke dala, aole hoi i ka waiwai e aku, 
alaila, e hoohanaia oia ma ka hale paahao, i ewalu malama. 
A ina he wahine kolohe ka ua kane la, alaila, aole e lilo 
kekahi olelo i ka wahine, aole laua e kaawale, aole hoi e 
laweia kela kane i ka aina e. He kanakolu dala kona uku, a 
i ole ia, o ka hana, e like me na olelo maluna. 

5. E like me ka olelo no ke kane a ka wahine pono, a 
moe kolohe kana kane, pela no ka olelo no ka wahine a ke 
kane pono, a moe kolohe kana wahine. Ina kii aku kela 
wahine i ke kane e, a moe kolohe laua, alaila na kana kane 
ponoi kekahi olelo nona. Ina manao oia e kaawale laua i 
ko laua ola'na, ua pono no, a e mare hou no ke kane i 
wahine nana. Alaila, e kipakuia kela wahine moe kolohe i 
ka aina e, malaila e noho ai i eha makahiki. Aka, ina e 
oluolu ke kane e noho pu me kana wahine, oia no, aole e 
kipakuia ola i ka aina e, penei no oia e hoopaiia'i. E uku 
no oia i kanakolu dala, o kekahi hapalua no ka punalua, a 
hookahi hapalua no ke aupuni, e lawe mua ia nae ko ka 
makai, alaila, mahele, aka, ina aole punalua, alaila, no ke 
aupuni wale no, a me ka makai, a i kaa ole ka uku ma ke 
dala, aole hoi i ka waiwai e aku, alaila, e hoohanaia oia 
ma kekahi hale ao, i ewalu malama. A ina he kane kolohe 
ka ua wahine la, alaila, aole e lilo kekahi olelo i ke kane, 
aole Jaua e kaawale, aole hoi e laweia kela wahine i ka 

aina e. He kanakolu dala kona uku, ai ole ia, o ka hana e 
like me na olelo maluna. 

6. Ina he kane wahine ole, a he wahine kane ole paha a 
kii aku oia i ka mea i mareia, a moe kolohe laua, eia ka 
uku o ka mea i mare ole ia, he kanakolu dala, ai ole ja, e 
hana oia i ka hana o ke aupuni ma ka hale ao, i eono 
malama. Aka, ina na ka mea i mareia ke ki, alaila, cia ka 
uku o ka mea i mare ole ia he umikumamalima dala, a i 
ole ia, e hana oia 1 ekolu malama iloko o ka hale ao, a ma 
ka hana o ke aupuni paha. 

7. Ina he kane mea wahine a kii aku oja i kekahi 
kaikamahine kane ole, he kaikamahine maikai kona ano 
mamua, aole ano kolohe, a hoowalewale i kela wahine a 
moe kolohe laua, alaila e uku aku no kela kane i ka makua 
o ke kaikamahine i umikumamalima dala, a pau ia uku 
ana, alaila, e hoopalia oia e like me ka olelo ma ka pauku 
eha. 

8. Ina he kane, a he wahine, aole kane a kekahi, aole 
wahine a kekahi, a moe kolohe laua, a loaa, ina manao 
laua e mare, aohe hoi mea e pono ole ai ko laua mare 
ana, e hooukuia laua, ekolu dala a kekahi, ekolu a kekahi, 
alaila, mare. Ina aole laua e mare, e uku no i iwakalua ka 
ka mea i kii, i umi ka ka mea i ae. A i akaka ole ka mea i 
oi kona hewa, alaila, he umikumamalima ka kekahi, a me 
kekahi. Ina uku ole, alaila e hochanaia ma ka hana ikaika i 
elima malama ka ka mea i kii, i elua malama a me ka hapa 
ka ka mea i ae. A ina like ko laua hewa, alaila, eha 
malama a kekahi, eha a kekahi. 

9. Ina moe kolohe kekahi wahine, a hapai i kona moe 
kolohe ana, alaila, aole e hoopaiia kela wahine, a hiki i ka 
manawa e hanau ai, alaila, ina aole ola ke keiki e hoopai 
no, aka, ina e ole ana ke keiki, eia ka hoopai, e malama 
maikal oia i ke keiki, a i ole oia e malama maikai i ke 
keiki, alaila, hiki no i na lunakanawai ke hoouku maoli i 
kela wahine i umikumamalima dala, a e lilo kela mau dala 
i mea e pono ai ke keiki. 13 

10. Ina kii aku kekahi kane i wahine hookamakama a 
moe laua, alaila, e uku mai no kela kane i elima dala, a e 
laweia kela wahine i ka hale ao, malaila e noho ai i eha 
malama, a e hoohanaia oia e like me ke ano o ka hana ana 

o na wahine a pau ma ia hale. A o ke kane hoi, ina aole 1a 
e uku, e hoohanaia oia, i eha malama, a i ole ia, e hahauwia 
i ke kaula i iwakalua kaula. Ina na ka wahine ke kii, a 
hoike ia ia iho i wahine hookamakama, alaila e hooukuia 
oia i umi dala, a pau ia, alaila, e laweia oia i ka hale ao 
malaila e noho ai i eha malama, me ka hana i kolaila hana 
e like me na wahine a pau i noho ma ia hale. A i ole oia e 
uku ina dala he umi, alaila, ewalu malama oia e noho ai 
ma ua hale ao la. 

11. Ina na ka makua e haawi i kana keiki e hoo- 
kamakama, a e moe kolohe paha, alaila, ua pakele ke 
keiki, aole ia e uku. Eia nae ka uku o ka makua, i 
kanalima dala, a e laweia kekahi hapalua o kela dala i ke 
keiki ana 1 hoomoe kolohe ai, a e hahauia kela makua i ke 
kaula, i kanakolu kaula. E like me keia olelo no ka makua 
i haawi i kana keiki, pela ka olelo no ke kane i haawi i 
kana wahine. A i ole uku, alaila, e hoohanaia 1 hookahi 
makahiki. 

12. Eia kekahi, o ka weawea i ‘a hai wahine a me ka 
hai kane, a o ka weawea i na mea hookamakama, a me na 
weawea moe kolohe a pau, o ka mea kokua i ka 
hookamakama, a hoolilo paha i aina nona, eia ka uku no 
keia mau mea a pau, i kanalima dala, a i ole ia, hookahi 
makahiki e hana'i i ka hana kaumaha. Oia ka uku o ka poe 
a pau loa i hoomoe kolohe ia hai. 

13. Ina he wahine ka kekahi kane e ola ana, aole laua i 
okila, a kii aku kela kane i ka wahine e e mare, a hele 
laua i ke kiaaina, a i kona luna paha me ke ano wahahee, 
a loaa i kela kane ka palapala mare me ka ike ole o ka 
mea nana mai ka palapala, he wahine kana e ola ana, a 
mare laua me ka wahine hou, alaila, ua kolohe loa kela 
kane, e hoopai ikaika ia ola penei. E hoohanaia oia i ka 
hana kau- maha i elua makahiki, a i hookahi paha, e like 
me ka ike ana o ka lunakanawai he pono. Aka, ina manao 
ka lunakanawai o ka uku maoli ka pono, oia no, e like me 
kona manao, aole nae e oi aku ka uku mamua o na haneri 
dala elua, aole hoi e emi mai ka haneri hookahi. Ina i 
mare naaupo ua wahine la, aole ike, he wahine e ka kana 
kane, alaila e lilo kekahi hapalua o ka uku i ka wahine. 
Aka, ina ua’ ike oia mamua, he wahine e kana, alaila, oia 

kekahi e uku. He hapalua kona uku i ko kana kane i mare 
kolohe ai. A o keia mare hope ana, ua lilo ia i mea ole, ua 
hemo laua. 

E like me keia olelo no ke kane mea wahine, a mare 
hou oia i wahine nana, pela no ka olelo no ka wahine mea 
kane, a mare kolohe oia i kane hou, e like no ko laua 
uku, a e lilo ka mare hope ana i mea ole. 

j4. Eia kekahi, o ka moe kolohe ana o na hoahanau, 
he mea hewa loa ia, a me ka mare ana no hoi. Ma ke 
kanawai no ka mare, ua hoakakaia na hoahanau i 
hookapuia ka mare ana. Ina i moe kolohe kekahi mau 
hoahanau i hookapuia ko laua mare ana, e hoouku papalua 
ia laua, i ko ka aku o na moe kolohe e aku i pili ole ma 
ka hanauna. Pela no hoi na hoahanau hele hoopunipuni 1 
ke kiaaina, a mare laua me kona ike ole, he mau 
hoahanau. 

A ina i mare kekahi mau mea, a mahope ikeia, he mau 
hoohanau i hookapuia ko laua mare ana, alaila lilo ka 
mare i mea ole. 

15. Ina he moe kolohe ano e aku, aole i olelo akaka ia 
ma keia kanawai, alaila, e noonoo ka lunakanawai, a e like 
me kona ike ana, ua kupono i ke ano nui o keia kanawai, 
pela oia e hoopai aku ai i kela hewa. 

16. Ma keia kanawai ua hookapuia na olelo hoohilahila 
a pau e hoomoe kolohe ai, a me na olelo hoowalewale a 
pau i pili i ka moe kolohe, a me na hana hilahila e hoala'i 
ao aku 1 na kamalii ma na mea kolohe. O ka mea hana ku 
e i keia kanawai, e hooukuia oia e like me ka nui o kona 
hewa. Aole e emi mai i na dala elua, aole hoi e oi aku i na 
dala he umi. 

17. Ina i hala na makahiki elua mahope iho o ka moe 
kolohe ana o kekahi mau mea, alaila, ua kaawale laua aole 
laua e hoopaiia. 

18. Ina i paa kekahi ma ka hale paahao no kona moe 
kolohe ana, a ua hoohanaia paha i ka hana kaumaha, a 
maloko o ka hale ao,* a ua hala kekahi hapalua o ka ma- 
* Mamua aku o ka paa ana o na hale ao, e hoonohoia na paahao ma 
kahi a na kiaaina e olelo ai, e like nae ke ano me ka olelo o ke 
kanawai. 

nawa i oleloia'i, alaila, ina ike ka mea nana i malama, a 
me ke kumu nana i ao aku, a me kekahi mau kanaka pono 
e ae, he ano maikai ua paahao la, he ano noho malie, a he 
ano mihi paha, alaila, e hai lakou i ke kiaaina, a pono no 
ia ia ke kuu wale i ua kanaka la, aole e hana hou, aole e 
paa hou aku, ua pau, ua kalaia kona hala. Aole nae e pili 
keia olelo i ka poe i kipakuia i ka aina e. 

Ina i kukalaia keia kanawai ma kekahi kulanakauhale, a 
ma kekahi aina paha, o ka la e kukalaia'l, oia ka la e kau 
ai ma 1a wahi, a i kukala ole ia, o ka la mua Sepatemaba, 
o keia makahiki, oia ka la e kau ai ma na wahi a pau loa o 
Hawaii nei. 

Ua hooholoia na olelo a pau o keia kanawai e na'‘lii a me ka poe i 
kohoia, a ua kau hoi maua i ko maua mau inoa i keia la iwakalua- 
kumamaiwa o Mei, i ka makahiki o ka Haku hookahi tausani, ewalu 
haneri me kanahakumamakahi, ma Lahaina, Maui. 

KAMEHAMEHA Il. 
KEKAULUOHI. 


MOKUNA XXXV. 
KANAWAI NO KA HOOHOLO MALU I NA LIO 


Ua maopopo na kanawai i pili i na kanaka i hana 
kolohe i na holoholona, aole nae i malu pono na lio. He 
mea nui i kekahi poe ke kii malu i ka lio a hooholo i ka 
po, a ua make kekahi lio ia hana kolohe ana. Ua akaka no 
ko lakou hewa nui, aole nae i maopopo ka uku ku pono 
ma ke kanawai. Nolaila, i ka ahaolelo ana a na'lii me ka 
poe i kohoia, ua hooholoia keia mau olelo. 13* 

1. Ina kii malu kekahi i ka lio o hai i ka po, me ka 
lohe ole o ke kahu, a o ka mea nona ka lio paha, a 
hooholo ia ia, alaila, e uku aku ka mea kolohe i iwakalua- 
kumamalima dala, he umi dala no ka mea nona ka lio, he 
umi no ke kanaka nana i hai, a elima no ke aupuni. A ina 
i ino ka lio, e uku hou no i ka mea nona ka lio, e like me 
ka nui o kona poino. A ina aole ia e uku pela, e hahauia 
oia i ke kaula, i iwakalua kaula, alaila, e hoohanaia oia i 
ka hana kaumaha, i elua malama no ke kanaka nona ka 
lio, a i elua hoi no ke: kanaka nana i hai, a ina i ino ka 

lio ia ia, e hoike aku no ka hana e like me ka hana ku 
pono i ka uku. 

2. Ina hana hou kekahi kanaka i ka mea i oleloia ma ka 
pauku akahi, mahope iho o kona hoopaiia, alaila, e 
papalua kona uku i ko ka uku mua ana. 

Ina kukalaia keia kanawai me kekahi kulanakauhale, a 
me kekahi aina paha, o ka la e kukalaia'i, oia ka la e kau 
ai ma ia wahi, a i kukala ole ia, alaila, o ka la mua o 
Sepatemaba oia ka la e kau ai ma na wahi a pau loa o 
Hawaii nei. 

Ua hooholoia na olelo a pau o keia kanawai, e na'lii a me ka poe i 
kohoia, a ua kau hoi maua 1 ko maua mau imoa 1 keia la 
iwakaluakumamakolu o Aperila, i ka makahiki o ko kakou Haku, 
hookahi tausani, ewalu haneri me kanahakumamakahi, ma Lahaina, 
Maui 

KAMEHAMEHA III 
KEKAULUOHI. 
MOKUNA XXXVI. 
KANAWAI HOOKAPU J] KA AIHUE 


Ke papa aku nei makou i ka aihue, a me ke kaili wale, 
a me ka hao wale, a me ka lawe malu i ka hai waiwai. 

O kela mea keia mea hana pela e like me ke ano o ka 
aihue maoli, ua hewa oia i keia kanawai; a penei oia e 
hookuia'i. 

O ka mea aihue, a lawe malu paha e like me ke ano 
aihue i ka waiwai; a o ka mea lawe wahahee me ka huna i 
ka hai watwai me he athue la, eia kona uku e hooukuia’i, 

1. Ina uuku iho ka waiwai i aihueia i na dala elua, 
alaila, e hoouku paha ia oia i ka waiwai ana i aihue ai. Ina 
hookahi dala i aihueia, eha dala ka uku, a o ke kumu paa 
ka lima; elua no ke aupuni, a elua no ka mea nona ka 
waiwai i aihueia'i, a o ke kumu paa ke kolu. Ina elua dala 
i aihueia, ewalua dala ka uku; eha no ke aupuni, a eha hoi 
no ka mea nona ka waiwai i aihueia'i. A i ole oija e uku 
pela, e hoohanaia oia e like me ka hana kupono i na dala 
o ka uku, no ke aupuni kekahi hana, a no ka mea nono ka 
waiwai kekahi hana. 

2. Ina i oi aku ka waiwai i aihuela mamua o na dala 

elua, aole nae i hiki aku i ka haneri, alaila, e hooukuia ka 
mea aihue e like me ka pauku akahi o keia kanawai. A pau 
ja i ka ukuia, alaila, e hoohanaia oia, ina eha malama oia 
no, a ina eha malama hou aku, oia no hoi, e like me ka 
manao o na lunakanawai, i ko lakou noonoo ana i ke ano 
o kona aihue ana. 

3. Ina i oi aku ka waiwai i aihueila mamua o na dala he 
haneri, alaila, e hoihoiia ka waiwai a pau ana i aihue ai, a 
e uku aku oia i ka mea nona ka waiwai e like me kona 
poho. 

A pau ia i ka ukuia, alaila, e laweia ua kanaka aihue la 
i ka aina e, malaila e noho ai, ina elima makahiki, oia no, 
ina he umi, oja no hoi, e like ke me ano o kona hewa nui 
i kona aihue ana. Na ka lunakanawai ka olelo o keia 
wahi. 

4. Ina i hoopaiia kekahi kanaka e like me keia mau 
olelo maluna, a mahope iho, aihue hou, ina uuku ka 
waiwai i lilo, a nui paha, pono no e hoolei aku i kela 
kanaka i ka aina e, e like tlae me ka manao o na 
lunakanawai i ko lakou noonoo ana, i kona paakiki, a me 
kona hewa nui. 

5. Ina ike ol ia ka mea aihue, aole paa mua i ka mea 
nona ka waiwai, aole hoi ia i ike i ka mea nana i aihue, 
alaila, e lilo i ka mea hoike kekahi hapaha o ka uku, a 
hookahi hapaha ka ka mea nana ka waiwai, a me ke kumu 
paa kekahi. 

6. Ina aihue ke kanaka i ka waiwai, a ikeia e ka mea 
nana ka watwai, a holo like ko laua manao ma ka uku, aia 
no ia laua ia. Ua paa no e like me ka laua ae like ana. 
Aka, ina hu twaho mahope iho o ka laua olelo ana, alaila, 
e uku no oia i ke aupuni, e like me ka olelo o ke kanawai, 
aole nae e uku hou aku i ka mea nana ka waiwai. 

7. Ina i hoohewaia kekahi e noho i ka aina e, e like me 
na olelo ma keia kanawai, a manao oia e uku i ke dala, ela 
na dala ana e uku ai, elua haneri dala no ka makahiki 
hookahi, a pela no oia e uku ai i kela makahiki i keia 
makahiki, a pau ka manawa i oleloia'i e na lunakanawai. 
A, ina uku ke kanaka hewa pela, oia kona mea e pakele 
ai, aole e lele i ka aina ec, aia nae i ka manao o na 
lunakanawai. 

8. Ina e kalaia keia kanawai ma kekahi kulanakauhale, 
o ka la e kala'i, ola ka la e kau ai keia kanawai; ai kala 
ole ia, alaila, o ka Ja mua o Dekemaba, 1840, oia ka lae 
kau ai, a i keia hana ana ua noa na kanawai aihue i kauia 
mamua. 

Ua holokeia olelo i na'lii o Hawaii nei, i keia la umi o Sepatem- 
aba, i ka ma kahiki o ko kakou Haku 1840, ma Lahaina, ma ka 
mokupuni o Maui. 

KAMEHAMEHA III. 
KEKAULUOHI 
MOKUNA XXXVII. 
KANAWAL HOOKAPU I KA WAWAHI HALE. 


Ke hookapu nei makou i ka wawahi hale, a me ke 
komo malu iloko o na puka makani, a me ka wawahi 
puka. Ina i hana ke kanaka i kekahi o keia mau mea i ko 
hai hale, ua hewa oia i keia kanawai. 

1. Ina i wawahi malu ke kanaka i ko hai hale paa i ka 
po, a komo iloko e aihue ai, ina he uuku ka waiwai i lilo, 
a nui paha, ua like no, e hooukuia oia e like me ka olelo 
ma ka pauku ekolu o ke kanawai hookapu aihue. 

2. Ina i wawahi malu ke kanaka i ko hai hale paa i ka 
po, a komo iloko me ka manao kolohe, aole nae he mea i 
lilo ia ia, e hoohewaia oia e noho i ka aina e, ekolu 
makahiki. 

3. Ina i wawahi malu ke kanaka i ko hai hale paa i ka 
po me ke ano kolohe, a e noho ana ke kanaka maloko, a 
aia ma ka lima o ua wawahi hale la ka mea eha e make ai 
ke kanaka, he hewa nui loa ia, e hoohewaia kela kanaka e 
noho loa ma ka aina e a make. 

4. Ina he hale pili, a he hale paa ole paha ka hale i 
wawahiia a he mea e ae paha, he mea e uuku ai ka hewa, 
alaila e hiki no i na lunakanawai ke hoemi i ka uku, ae 
hoololi ae paha, aole hoopololei loa ma na olelo i oleloia 
maluna. Aia no nae i ka noonoo ana o na lunakanawai i ke 
ano o ka hewa iki, a me ka hewa nui. 

5. Ina e kalaia keia kanawai ma kekahi kulanakauhale, 
o ka la e kalaia'i oia ka la e kau ai keia kanawai ma ia 
wahi, ai kala ole ia, alailao ka la mua o Dekemaba, 

1840, oia ka la e kau ai, a i keia hana ana, ua noa na 

kanawai kahiko a pau i pili i ka wawahi hale. 

Ua holo keia olelo i na'lii o Hawaii nei i keia la umi o Sepatem- 

aba i ka makahiki o ko kakou Haku 1840, ma Lahaina, i Maui. 
KAMEHAMEHA IIL. 
KEKAULUOHL, 

MOKUNA XXXVIII. 
KANAWAI NO KA PEPEHI KANAKA. 


Ke hai aku nei makou i ka olelo, e hoolohe mai, e ko 
kela aina, a me ko keia aina, e malama no hoi ko keia, a 
me ko kela aina: o ka mea i lohe i keia mau olelo, e 
malama ia; aka, i malama ole e hewa ia. 

1. Ke papa aku nei makou i ka pepehi kanaka; mai 
pepehi ko kela aina maanei, mai pepehi ko keia aina maa- 
nei; o ka mea e pepehi wale aku i ke kanaka me ka manao 
huhu e make loa, e make no ia. O ka mea pepehi aku i ke 
kanaka me ka manao huhu, aole ‘hae i manao e make loa, 
€ paa oia i ka hao i na makahiki eha. 

2. O ka mea kokua i ka pepehi kanaka me ka manao e 
make loa, e¢ make no ia. O ka mea kokua 1 ka pepehi 
kanaka me ka manao make ole, e paa oia i ka hao i na 
makahiki eha. 

3. O ka mea hookonokono, a me ka hoowalewale, me 
ka huhu e pepehi kanaka, a make loa ia ilaila, e make no 
ia. O ka mea hookonokono, a me ka hoowalewale e pepehi 
kanaka aole nae i make, e paa oia i ka hao i na makahiki 
eha. 

4. O ka mea hou i ka mea oijoi a me ka hahau, a me ka 
pehi, me ka manao huhu a make loa ia ia ia, e make no 
ia. O ka mea hou i ka mea oioi a me ka hahau, a me ka 
pehi me ka manao huhu e make, a i make ole ia ia ia, e 
paa oia i ka hao i na makahiki eha. 

5. O ka mea i olelo e pepehi i ke kanaka, a i make io 
ia ia, e make no ia. O ka mea i olelo e pepehi i ke kanaka, 
a pepehi io oija, aole nae i make, e paa ota i ka hao i na 
makahiki eha. 

6. O ka mea hookaha i ka waiwai a pepehi i ke kanaka 
a make, e make no ia. O ka mea hookaha i ka waiwai, a 

i ola mahunehune ke kanaka ia ia, e paa oia 1 ka hao i na 
makahiki eha. O ka mea hookaha i ka waiwai a pepehiike — 
kanaka a make, e make no ia. O ka mea hookaha i ka 
waiwai, a i ola mahunehune ke kanaka ia ja, e paa oia i ka 
hao i na makahiki eha. 

7. O ka mea pepehi olulo, a me ke kipaku i ke kanaka 
i kahi make loa, o ka mea umi keiki mai ka hanau ana 
mai, o ka mea puhi i ka hale i ke ahi; o kéia mau mea a 
pau, ua kapaia he pepehi kanaka. A i manao ua lawehala 
la, i paa ai i ka hao e uku mai i ke dala, e pa kanalima ia 
no na makahiki eha, alaila hemo ua pono; aka i ole, e 
hooukuia oia i ka hana a pau na makahiki eha alaila hemo. 
I hewa hou ua pepehi kanaka la, ¢ like me keia hewa ana, 
e uku oia i hookahi haneri dala o ka makahiki hookahi 
pela e uku hooiia'i a hiki i ka ha o kona hewa, oia ka uku 
no ka poe i pakele i keia kanawai. 

8. Eia kekahi, o ka mea i ohumu i ke alli e make, a 
hoomakaukau oia i na mea e make ai ia ia, ua like no ia 
me ka pepehi kanaka, e paa oia i ka hao, a lawe aku ia ia 
ma ka aina e, malaila oia e noho ai a make. 

KAUIKEAOULI. 


MOKUNA XXXIX. 


O keia kanawai pepehi kanaka, ua kauia i ka makahiki 
1835 a ua paa hoi i keia wa. Eia nae na hua hoo- 
komo hou ia. 

9. Ina imi kekahi i mea e pau ai ka noho alli ana o ka 
mea ia ia ke aupuni, a i mea hoi e lilo ai ke aupuni i 
kekahi alii, a i kekahi mea e ae, aole i ke alii nona ke 
aupuni, o ka mea hana pela, he kipi ia, a e laweia'ku oia i 
ka aina e, malaila e noho ai a make, a e laweia kona 
waiwai a pau. 

10. O ka mea ohumu i ke kiaaina e make, a me ka mea 
i ohumu i kekahi alii nui e make, a olelo ino i na'lii i mea 
e hewa'l, a me ka mea olelo hooweliweli i kekahi alii nui 
me ka hoohiki 1 ka make, a me ka pau o kona noho alii 
ana, a me ka mea i hana, a olelo paha i kekahi mea e like 
ana me ke kipi, a hooikaika ia hai e kipi i ke aupuni, a i 

ke kiaaina, a i kekahi alii nui; o ka mea hana i kekahi o 
keia mau mea, ua hewa nui ja, a e hoohewa nui ia oia. Eia 
kona uku, e noho i ka aina e e like me ka manao o na 
junakanawai i ko lakou ike ana i ka hewa. Aole nae e oi 
aku mamua o na makahiki he umi, aole hoi e emi mai i na 
makahiki eha. Eia hoi kekahi uku e laweia kona waiwai 
paa a pau loa, aka, ina manao ke alii e haawi i kana keiki, 
ua pono no, aia no i ka manao o ke alii. 

1 keia la umikumamalua o Tune i ka makahiki hookahi tausani 
ewalu haneri me kanahaku na nakahi, ua ae aku maua i keia mau 
olelo hou, nolaila maua e kau nei i ko maua mau lima. 

KAMEHAMEHA II. 
KEKAULUOHI. 


MOKUNA XXXIX. 
KANAWAI NO KA ONA RAMA I KAUIA I KA 
MAKAHIKI O KA HAKU 1835. 
« 


1. Ke papa aku nei makou i ka ona rama; o ka mea inu 
i ka rama a ona, a hele ma ke alanui, me ka uhauha a me 
ka haukae wale aku i kela kanaka a i keia kanaka, i kela 
mea i keia mea, ua hewa ia i keia kanawai o ka ona rama. 
Eia kona uku eono dala, ai ole ia i waiwai e ae, e hoolike 
ka waiwai me ke kuai ana o na dala eono, ina i ole ia, e 
uhauia kona kua i na kaula elua umikumamalua, i ole ia, e 
hana i hookahi malama, a i ole ia, e paa i ka hao i 
hookahi malama, alaila hemo.* 

2. Ina i naha ka pa i ua kanaka ona la, a me ke kanaka 
haukae ona ole, hookahi anana, e uku oia i hookahi dala, 
me ja no hoi ka uku ana a hiki i ka nui loa o ka naha o ka 
pa i ua kanaka Ja; ina i uku ole oia e like me keia olelo 
ana, € pono i ua lawehala la, e hana iho a paa i ua pa lae 
like me ka paa ana i naha'i ia ia, aka, he uuku ka naha o 
ka pa, e laa hoi me ko ka hale; he vuku no hoi ka uku, a 
i hoole ua lawehala la i keia mau uku, e paa oia i ka hao i 
hookahi malama, alaila hemo; pela na uku o- ka wawahi 
pa, a me ka wawahi hale. 

* I ke kau ana i keia kanawai hou, haule kekahi mau hua o keia 
kanawai. 14 

3. Ina i uku mai ka wawahi pa, a he wawahi hale paha, 
hookahi dala na ka mea nona ka pa i naha'i, a me ka mea 
nona ka hale i naha'i ia ia, e uku ae ka mea nona ka pai 
naha'i, a me ka mea nona ka hale i naha'i, i ka 
lunakanawai, penei, i hookahi hapaha noloko mai o ke 
dala hookahi, a pela no e uku ae ai ia ia, ka mea nona ka 
pa i naha'i, a me ka mea nona ka hale i naha‘l a biki i ka 
nui loa o ka waiwai ana, ke uku mai ka wawahi pa, e laa 
hoi ka wawahi hale. 

KAUIKEAOULI. 


MOKUNA XL. 
KANAWAI NO KA HOOPONOPONO ANA I KE KUAI RAMA. 


No ka mea ua ike makou i ka inu rama, a me na mea 
ona a pau he mea hewa nui ia i ko makou aina nei, nolaila 
ua imi makou me ko'u mau alii i mea e pio ai. 

1. Ke papa aku nei makou i na mea a pau mai kuai iki 
i ka rama, mai kuai malu, mai kuai ma ke akea ke loaa ole 
ka palapala kuai rama. O ka mea i loaa maopopo e kuai 
ana a e hana ana me ke ku ¢ i keia kanawai, cia kona uku 
he kanalima dala, a ina e kuai hou he haneri dala ka uku, 
pela e pakanalimaia'i ka uku hooi ana a hiki i ka nui loa o 
ka hana hewa ana ma keia kanawai. 

2. Ina paha i kuai rama kekahi ma ka barela a ma ka 
pahu nui aku, he haole paha, he kanaka maoli paha, aole 
ja e pili i keia kanawai, aka, 1 kuai kekahi ma ka mea 
uuku iho ua pili no. 

3. Ina i loaa 1 kekahi hale ka palapala kuai rama, e hiki 
no ia ia ke kuai me ke kiaha wale no, aole ma na mea nui 
ae, a € paniia na puka o ua hale Ja ma ka hora umi o ka 
po, ae pau ka poe kipa mai, i ka hele aku mai laila aku a 
ao ka po. A o ka la Sabati aole e weheia ua hale la mai ka 
hora umi o ka po o ka Ja Satude a i ke kakahiaka o ka la 
Monede. 

4. Ke papa aku nei makou i ka ona ana ma ua hale 
kuai rama la. Ina paha e inu kekahi, he haole paha, he 
kanaka maoli paha, a ona no ua hale la, na ka mea nona 
ua hale la i ona ai, ola e uku, penei. He umi dala no ka 

hana hewa mua ana, elua umi no ka lua o ka hewa, a pela 
€ paumiia'i ka uku hooi a hiki i ka nui loa a ka hana hewa 
ana. 

5. E kiai pono na luna i hoonohoia ma ia oihana a e 
nana lakou i ka hana ana maloko o ua mau hale la me ka 
noho malice no a me ka oluolu, mai keakea kekahi ia 
lakou. 

6. Ina o ka hale i haawiia ka palapala kuai rama a i 
hana ku e i keia mau kanawai, a maopopo ia hewa, alaila e 
laweia ka palapala kuai rama mai ona aku, aole e haawi 
hou ia ia ia. 

KAMEHAMEHA III. 
Lahaina, Maraki 20, 1838 


MOKUNA XLI. 
KANAWAI HOOKAPU I KA HANA ANA, 
A ME KA INU ANA I NA MEA ONA. 


T ko makou imi ana i na mea e pono ai ke aupuni, ua 
maopopo ia makou, o ka hoomahuahuaia o ka ai, oia 
kekahi mea nui. Ina wi, ua poino loa ka aina ilaila. 

Ua oleloia mai i keia manawa ua wi, a va imi makou i 
ke kumu. Eia kekahi mea i loaa ia makou. Ua laweia na 
mea ai, 0 ka uwala, o ke ko, o ka ipu, a me na mea € ae, 
a ua hooliloia i mea ona, a noho wale na kanaka me ka 
hana ole, no ko lakou moe mau ana ma ka ona nolaila, ua 
nahelehele ka aina, a ua ilihune hoi. A no ko makou 
makemake e malu, a e pomaikai ke aupuni, nolaila, ua'- 
koakoa makou e noonoo, a ke kau nei i keia kanawai. 

I. Ina i lawe kekahi kanaka i ka uwala, ai ke ko, ai ka 
ipu, ai kekahi mau mea ai e ae, a hoolilo i mea ona, a ino 
iho, alaila, e hooukuia oia, 1 hookahi dala, a ina hana hou 
oia pela, elua dala ka uku; a pela e hoopapaluaia'i ka uku 
ana, i kela hana ana, a i keia hana ana a hiki i ka nui 
loa. 

Il. Ina i hana kekahi i na mea ona, e like me ka olelo 
maluna, a hoohainu ta hai, e hooukuia ola e like me ka 
olelo o ka pauku akahi o keia kanawai. 

Il. O ka mea inu wale i mea ona, e like me na olelo 

maluna, oia kekahi e pili i keia kanawai, a e hooukuia oia 
e like me ka mea nana i hana. 

IV. Ina i hooukuia ke kanaka e like me ka olelo 
maluna, a nele oia i ke dala, ma ka waiwai e uku ai, a ina 
i nele i ka waiwai, alaila, o ka hana ka uku, e like me ka 
hana i kupono i na dala i oleloia, ai ole e hana, e like me 
keia olelo, e hoopaneeia'ku ka uku, a i ole ia, e paa i ka 
hao. 

V. A i kukalaia'i keia kanawai ma kekahi kulanakau- 
hale, o ka la e kukalaia'i oia ka Ja e kau ai ma ia wahi, a i 
kukala ole ia, o ka la hope o Novemaba, oia ka la e kau ai 
ma na wahi a pau ma Hawaii nei. 

Ua hanaia e na'lii o Hawaii nei, ma Honolulu Oahu i keia la akahi 
o Okatoba, i ka makahiki o ko kakou Haku, 1840. 
KAMEHAMEHA III. 
KEKAULUOHI. 


MOKUNA XLII. 
KANAWAI NO KA O PAHI A ME KA LAWE 
WALE 1 NA MEA EHA E MAKE AI KE KANAKA 


He nui ka poe naau ino, no na moku, i hana i keia 
hewa, 1 kela hewa, i ko lakou kaawale ana mauka nei, me 
na pahi, a me na mea e ae, e make ai ke kino, a e eha ai 
ka lala: 

No ia mea, ea, ke hoike aku nei keia, i na kanaka a 
pau, ina e loaa kekahi kanaka, a, kekahi mau kanaka paha, 
mauka nei, e makaukau ana me ka pahi paha, me ke 
kookoo pahi paha, me ka mea e ae paha e make ai, e 
hopu koke ia no ia, a e laweia'ku i ka papu, a, ina aole e 
hoikeia mai ka mea e pono ai kona makaukau ana me ia 
mea e make ai, e uku mai no ia no ia hewa, i na dala he 
umi, ai ole ia, e hahauia oia i iwakaluakumamalima kaula 
ma kona kua. 

E ike houia'ku keia: Ina e hou aku kekahi i kekahi me 
ka huhu, a eha, aole nae e make loa i ua hou ana la, a 
hoomaopopoia ka hewa o ua lawehala la, e hahauia ia i 
hookahi haneri kaula ma kona kua, a e uku mai hoi i na 

kala he kanalima, a, ina he uku ole, e paa ia i ka hao i na 
malama elua. 
O ke kanawai e kau ana, ano, no ka pepehi kanaka, e 
hookoia no ia maluna o na mea hewa a pau. 
Ua haawiia malalo iho o ko'u lima i keia la he umikumamalua o 
Novemaba, 1833. 
KAUIKEAOULI. 


MOKUNA XLII. 
KANAWAI NO KA UKU O NA MAKAI 
I KO LAKOU HOPU ANA I NA HAOLE. 


I keia manawa ua manao ino ia kekahi poe makai, a ua 
olelo ino ia lakou, ua oleloia ua hoowalewale lakou i 
kekahi ma ka hewa, a hihia oia, alaila, hopuia, i loaa kana 
dala, a ua hopu hewa ia kekahi, a nolaila, ua nui ka hewa 
e ulu nei, no ia hana ana, a no ia olelo ana paha, a 
nolaila, i ka ahaolelo ana a na'lii, a°me ka poe i kohoia, ua 
hooholoia keia mau olelo a pau. 

1. Ina hopu na makai i kekahi haole no kona ku e ana 
ke kanawai, a hooukuia kela haole, aole e lilo kekahi o ia 
uku i ka makai. Ma ka waiwai e e loaa'i ko ka makai uku. 
Aole hoi e lilo kekahi o ia dala i na lunakawai, no ke 
aupuni no ia e like me ka olelo ma ke kanawai. 

2. Eia ka uku o na makai i hopu i na haole. I ka wa e 
hopuia kekahi, e kakau ka lunakanawai i ka inoa o ka 
makai nana i hopu, a hala ka makahiki, alaila, e nana ka 
lunakanawai i ka makai i oi aku ka nui o kana hana, a me 
ka maikai o kana hana ana, a e hoonuiia kona uku; a o ka 
makai 1 emi ka nui o kana hana, a me ka maikai o kana 
hana ana, e emi pu no kona uku. E ukuia no kela makai 
keia makai e like me ka nui a me ka maikai o kana hana 
ana. Ua pono nae i ke kiaaina ke uku liilii aku 1 ka makai i 
mea e pono ai kona hemahema, aka, i ka makahiki e 
hoopau loa ai i kona uku, e like me ke ano pono o kana 
hana ana. 

3. Aole pili keia olelo i na haole mahuka mauka nei, a 
hopuia, aole hoi i pili i ka poe i hopuia no ko lakou no- 
ho ana mauka nei, i ka po mahope iho o ka _ hora 

i oleloia'i. E loaa no i na makai ko Jakou uka maloko o ke 
dala a ka haole e haawi mai ai. 

A paiia keia olelo a haawiia iloko o ka lima o na makai, 
alaila, ua kau ma na wahi a pau loa o keia pae aina. 

Ua hooholoia na olelo a pau o keia kanawai e nalii, a me ka poe i 
kohoia, a ua kau hoi maua i ko maua mau inoa i keia la kanako- 
lukumamakahi o Mei, i ka makahiki o ko kakou Haku, hookahi 
tausani, ewalu haneri me kanahakumamakahi, ma Lahaina, Maui. 

KAMEHAMEHA III. 
KEKAULUOHT. 


§§§ HE OLELO HOAKAKA. 


O na dala elua a ke Kanikela e uku ai i oleloia ma ka 
mokuna XXVII, pauku 36, ua manaoia na ka Juina no e 
uku, a na ke Kapena e haawi 1 ka lima o ke Kanikela. 
Aka, ina aole makemake ke Kanikela e uku, alaila, e 
laweia ke kanaka hewa i ka pa, a e hoihoiia oia i ke 
Kapena ke uku mai ia i na dala eono e like me na kanaka 
paahao a pau. 

KAMEHAMEHA III. 

~ NA HUAI PAT HEWA TA ILORO-O KEIA BURR. ~ 


Aoao 39, lalani 14, ua hewa ka hua hike, kike ka pono. 

Aoao 52, 6 mai lalo ae, ua hewa ka hua uku, aku ka 
pono. 

Aoao 80, lalani 2, ua haule ke ke. Penei e heluhelu ai, 
Ina ike ke kanaka. 

Aoao 88, ua hewa ka mokuna XX, XV ka pono. 

Aoao 92, lalani 6 mai lalo ae, e hoololi i ka i ae 
heluhelu penei, ke aupuni ka palaualelo. 

Aoao 104, ua hewa ka hua mua Jan, ina ka pono. 

Aoao 106, lalani 19, ua haule ka ae, penei e heluhelu ai, 
ke ae ole ke alii. 

110, lJalani mua, e holoi 1 ka a, a e hookomo i ka oa, 
penei, o na pa alanui. 

Aoao 111, lalani 11, ua hewa ka hua mehameha, hemu- 
hemu ka pono. ‘ 

Aoao 113, lalani 7 mai lalo ae, ua hewa ka hua Sepatem- 
aba, o Dekemaba ka pono. 

Aoao 127, ua hewa ka hua imi ma ka Jalani maluna, em/ 
ka pono. 

Aoao 129, lalani 4, ua hewa ka hua i, ia ka pono, penei, 
ina i hana ino ja ke dala. 

Aoao 130, lalani 10, ua hewa ka hua pai, pae ka pono. 

Aoao 135, 13, ua haule kekahi ia. Penei e heluhelu ai, e 
loaa ja ia ka uku. 

Aoao 138, lalani 10, mai lalo ae, ua hewa ka hua J/aweia, 
bhaawila ka pono. 

Aoao 142, lalani 12, ua hewa ka hua hoike, lothi ka 
pono. 

Aoao 148, E hoololi i ka mokuna XXXIX, no ka mea, o 
na hua malalo iho, oia na hua hope o ke kanawai pepehi 
kanaka. 


